***SERIA GENERALĂ***

*Expediere ab. post. – art. 1, alineatul 1 Anul 154 – Nr. 15*

*Legea nr. 46 din 27-02-2004 – Filiala Roma*

*Stema Republicii Italiene*

MONITORUL OFICIAL

AL REPUBLICII ITALIENE

PARTEA 1 Roma – Vineri, 18 ianuarie 2013 Se publică în fiecare zi lucrătoare

Coordonat și redactat la Ministerul Justiției – Biroul de Publicații Legi și Decrete – Via Arenula, 70 – 00186 Roma

Administrația de pe lângă Institutul Poligrafic și Monetăria de Stat – Via Salaria, 1027 – 00138 Roma – Nr. de centrală 06-85081 – Librăria de Stat – Piazza G. Verdi – 00198 Roma

Monitorul Oficial, Partea I, pe lângă Seria Generală, publică 5 serii speciale, fiecare cu numerotare autonomă:

**Seria specială nr. 1:** Curtea Constituțională (publicată miercuri)

**Seria specială nr. 2:** Comunitățile Europene (publicată luni și joi)

**Seria specială nr. 3:** Regiunile (publicată sâmbătă)

**Seria specială nr. 4:** Concursuri și examene (publicată marțea și vinerea)

**Seria specială nr. 5:** Contracte de achiziții publice (publicată lunea, miercurea și vinerea)

Monitorul Oficial, Partea a II-a, "Anunțuri ", este publicat în zilele de marți, joi și sâmbătă.

**ANUNȚ PENTRU ABONAȚI**

Stimați Abonați, vă informăm că începând cu data de 3 decembrie, valorile abonamentelor pentru anul 2013 sunt publicate pe ultimele pagini ale tuturor dosarelor din Monitorul Oficial. Vă amintim faptul că abonamentul decurge de la data activării și va expira după un an sau un semestru ulterior acestei date, în funcție de tipul de abonament ales. Pentru reînnoirea abonamentului, abonații sunt rugați să utilizeze formularul de abonare care va fi trimis prin poștă și să urmeze instrucțiunile consemnate în acesta pentru a proceda la plată.

CUPRINS

LEGI ȘI ALTE ACTE NORMATIVE

Legea nr. 247 din 31 decembrie 2012

Noua legislație privind organizarea profesiei de avocat. (13G00018)…….......................…Pag. 1

DECRETUL LEGISLATIV nr. 2 din 16 ianuarie 2013

Modificări și completări ale decretelor legislative nr. 59 din 18 aprilie 2011, nr. 286 din 21 noiembrie 2005, precum și punerea în aplicare a directivei 2011/94/UE privind modificarea directivei 2006/126/CE, privind permisele de conducere. (13G00019). . . . . . . . . . . . . . . . Pag. 34

DECRETE, HOTĂRÂRI ȘI ORDONANȚE MINISTERIALE

Ministerul Mediului și al protecției teritoriului și mării

DECRETUL din 9 ianuarie 2013

Modificări ale decretului din 3 martie 2013 privind situația critică foarte gravă în managementul deșeurilor urbane în provincia Roma. (13A00382). . . . . . . . . . . . . . . . . . . . . . . . Pag. 55

Ministerul Economiei și Finanțelor

DECRETUL din 12 noiembrie 2012.

Reactivarea Comisiei Medicale de verificare din L’Aquila. (13A00374). . . . . . . . . . . . Pag. 55

LEGEA nr. 247 din 31 decembrie 2012

Noua legislație privind organizarea profesiei de avocat

Camera Deputaților și Senatul Republicii au aprobat:

PREȘEDINTELE REPUBLICII

PROMULGĂ

Următoarea lege:

TITLUL I

DISPOZIȚII GENERALE

Art. 1.

*Legislația privind sistemul juridic*

1. Prezenta lege, în conformitate cu principiile constituționale, legislația comunitară și tratatele internaționale, reglementează profesia de avocat.

2. Sistemul juridic, având în vedere specificitatea funcției de apărare și ținând cont de relevanța juridică primară și socială a drepturilor pe care aceasta le protejează:

a) reglementează organizarea și exercitarea profesiei de avocat și, în interesul public, asigură competența profesională a membrilor pentru a asigura protecția intereselor individuale și colective asupra cărora este incidentă;

b) asigură independența și autonomia avocaților, condițiile indispensabile ale eficienței apărării și protecției drepturilor;

c) protejează drepturile colectivității și clientelei, prescriind obligația de corectitudine a comportamentului și asigurarea calității și eficienței prestației profesionale;

d) facilitează primirea în profesia de avocat și accesul la aceasta, mai ales al generațiilor tinere, cu criterii de evaluare a meritului.

3. Punerea în aplicare a prezentei legi este asigurată prin regulamentele adoptate de către Ministrul justiției, în conformitate cu articolul 17, alineatul 3 din legea nr. 400 din 23 august 1988, în termen de doi ani de la data intrării sale în vigoare, după consultarea Consiliului Național al Avocaților (CNF) și, numai pentru materiile de interes ale acesteia, a Casei Naționale pentru asigurări sociale și asistență pentru avocați. CNF își exprimă opinia în termen de nouăzeci de zile de la data cererii, după ce s-a consultat cu barourile teritoriale și asociațiile de avocați care sunt constituite de, cel puțin, 5 ani și care au fost identificate ca fiind mai reprezentative pentru CNF. Modelele regulamentelor sunt transmise Camerelor, fiecare fiind însoțit de raportul tehnic, care evidențiază efectele dispozițiilor conținute și opiniile de la prima secțiune, în cazul în care rezultă că acestea au fost comunicate cu promptitudine, întrucât, cu privire la acestea, a fost exprimată, în termen de șaizeci de zile de la data cererii, opinia comisiilor parlamentare competente.

4. După expirarea termenelor pentru exprimarea opiniilor de către comisiile parlamentare, regulamentele pot fi adoptate.

5. Din aplicarea regulamentelor menționate la alineatul 3, nu pot rezulta costuri noi sau mai mari către finanțele publice.

6. În termen de patru ani de la data intrării în vigoare a ultimului regulament menționat la alineatul 3, pot fi adoptate, prin aceeași procedură de la alineatele 3 și 4, dispozițiile necesare integrative și corective.

Art. 2

*Organizarea profesiei de avocat*

1. Avocatul este un liber profesionist care în deplină libertate, autonomie și independență, desfășoară activitățile menționate la punctele 5 și 6.

2. Avocatul are obligația de a-i garanta cetățeanului eficiența protecției drepturilor.

3. Înscrierea într-un tablou districtual este o condiție necesară pentru exercitarea profesiei de avocat. Pot fi înscriși cei care, deținând o diplomă de licență în drept, obținută în urma unui program de studii universitare cu o durată de cel puțin patru ani, au promovat examenul de absolvire menționat la art. 46, sau examenul de calificare pentru exercitarea profesiei de avocat înainte de data intrării în vigoare a prezentei legi. De asemenea, pot fi înscriși: a) cei care au îndeplinit funcțiile de magistrat ordinar, de magistrat militar, de magistrat administrativ sau contabil, sau de avocat al statului, și ale căror funcții au încetat fără să fi suportat măsuri disciplinare de cenzură sau acțiuni disciplinare mai severe. Membrul înscris, în următorii doi ani, nu poate exercita profesia în teritoriile în care și-a exercitat atribuțiile în ultimii patru ani înainte de data încetării; b) profesorii universitari titulari, după cinci ani de predare în materie juridică. Avocatul poate exercita activitatea de apărare înaintea tuturor instanțelor Republicii. Pentru exercitarea activității de apărare înaintea instanțelor superioare, trebuie să fie înscris în registrul special reglementat de art. 22. Sunt înscriși în tablourile teritoriale avocații care, fără să fi susținut examenul de stat, sunt înregistrați la data intrării în vigoare a prezentei legi.

4. Avocatul, în exercitarea activității sale, trebuie să respectea legea și normele etice.

5. Sunt activități exclusive ale avocatului, cu excepția cazurilor expres prevăzute de lege, asistența, reprezentarea și apărarea în procese, înaintea tuturor instanțelor și în procedurile de arbitraj comune.

6. Cu excepția cazurilor în care sunt necesare competențe identificate în mod expres cu privire la sectoarele specifice de drept și sunt prevăzute de lege pentru cei care exercită alte profesii reglementate, activitatea profesională de consultanță juridică și de asistență extrajudiciară, în cazul în care este conexă activității jurisdicționale, se desfășoară în mod continuu, sistematic și organizat, fiind de competența avocaților. Oricum, se permite stabilirea unor raporturi de muncă subordonată sau încheierea unor contracte de prestări lucrări continue și coordonate, având ca obiect consultanța și asistența extrajudiciară, în interesul exclusiv al angajatorului sau al subiectului în favoarea căruia este executată lucrarea. În cazul în care destinatarul activităților menționate este constituit sub formă de societate, aceste activități pot fi, de asemenea, executate în favoarea unei eventuale societăți controlante, filiale sau afiliate, în temeiul art. 2359 din codul civil. În cazul în care destinatarul este o asociație sau o entitate exponențială în diferite structuri, cu condiția să dețină un interes de importanță socială și care se referă la un grup non ocazional, aceste activități pot fi desfășurate, în mod exclusiv, în cadrul competențelor instituționale respective și, limitându-se la proprii asociați și membri.

7. Pot utiliza titlul de avocat doar cei care sunt sau au fost înscriși într-un barou teritorial, precum și avocații publici.

8. Folosirea titlului este interzisă celor care au fost radiați.

Art. 3

*Obligații și deontologie*

1. Exercitarea activității de avocat trebuie să se bazeze pe autonomia și independența acțiunii profesionale și a opiniei intelectuale. Avocatul este obligat, dacă este solicitat, să presteze activitatea de apărare din oficiu, ca membru pe lista corespunzătoare, și să asigure asistența juridică în favoarea celor care nu dispun de mijloace financiare.

2. Profesia de avocat trebuie să fie exercitată cu independență, loialitate, onestitate, demnitate, bună-cuviință, diligență și competență, ținând cont de importanța socială a apărării și cu respectarea principiilor concurenței loiale și corecte.

3. Avocatul practică profesia în conformitate cu principiile cuprinse în codul de conduită emis de CNF, în temeiul ar. 35, alineatul 1, lit. d) și 65, alineatul 5. Codul de conduită stabilește normele de conduită pe care avocatul trebuie să le respecte, în mod general și, în special, în relațiile sale cu clientul, cu partea adversă, cu alți avocați și cu alți profesioniști. Codul de conduită identifică în mod expres dintre normele pe care le conține pe cele care, corespunzând protecției unui interes public în exercitarea corectă a profesiei, au o relevanță disciplinară. Aceste norme, în măsura în care este posibil, trebuie să fie caracterizate de respectarea principiului specificității conduitei și trebuie să conțină indicația expresă a sancțiunii aplicabile.

4. Codul deontologic menționat la alineatul 3 și actualizările acestuia sunt publicate și accesibile tuturor, în conformitate cu normele stabilite de către Ministrul justiției, adoptat în conformitate cu art. 17, alineatul 3, din Legea nr. 400 din 23 august 1988. Codul deontologic va intra în vigoare după șaizeci de zile de la data publicării în *Monitorul Oficial.*

Art. 4

*Asociațiile de avocați și multidisciplinare*

1. Profesia de avocat poate fi exercitată în mod individual sau cu participarea în asociațiile de avocați. Cu toate acestea, misiunea profesională este încredințată avocatului într-un mod personal. Participarea într-o asociație de avocați nu poate afecta autonomia, libertatea și independența intelectuală sau de judecată în executarea misiunii care i-a fost încredințată. Orice clauză contrară este nulă.

2. Pentru a asigura clienților prestații inclusiv cu caracter multidisciplinar, pot participa în asociațiile menționate la alineatul 1, pe lângă membrii înscriși în tabloul de avocați, și alți liberi profesioniști care aparțin categoriilor identificate prin regulamentul Ministrului justiției, în temeiul art. 1, alineatul 3 și următoarele. Profesia de avocat poate fi, de asemenea, exercitată de un avocat care participă în asociațiile constituite între alți liberi profesioniști.

3. Pot fi membri ai asociațiilor de avocați doar cei care sunt înscriși în tabloul corespunzător. Asociațiile de avocați sunt enumerate într-o listă gestionată de Consiliul Baroului pe raza căruia au sediul, în conformitate cu articolul 15, alineatul 1, litera *l*). Sediul asociației este stabilit ​​în teritoriul în care se desfășoară activitatea principală. Asociații au domiciliul profesional la sediul asociației. Activitățile profesionale desfășurate de membri dau naștere obligațiilor și drepturilor prevăzute în materie de securitate socială.

4. Avocatul poate fi membru într-o singură asociație.

5. Asociațiile între profesioniști pot indica exercitarea activităților specifice profesiei de avocat, dintre cele prevăzute în propriul obiect de activitate, precum și în orice comunicare către terți, numai în cazul în care între asociați, există cel puțin un avocat înscris în barou.

6. Încălcarea oricărei prevederi de la alineatele 4 și 5 constituie abatere disciplinară.

7. Veniturile obținute de asociațiile de avocați sunt determinate în funcție de încasări, la fel ca pentru profesioniștii care practică profesia în mod individual.

8. Avocații și asociațiile menționate în prezentul articol pot încheia contracte de asociere în participațiune, în sensul articolelor 2549 și următoarele din Codul civil.

9. Asociatul este exclus dacă este anulat sau suspendat din tablou pentru o perioadă de cel puțin un an, printr-o procedură disciplinară definitivă. Acesta poate fi exclus, ca urmare a prevederilor art. 2286 din Codul civil.

10. Asocierile care au ca obiect exclusiv desfășurarea de activități profesionale nu fac obiectul procedurilor de faliment sau de insolvabilitate.

Art. 5

*Delegarea Guvernului pentru organizarea exercitării profesiei de avocat în formă corporativă*

1. Guvernul este delegat să adopte, în termen de șase luni de la data intrării în vigoare a prezentei legi, un decret legislativ care să reglementeze, având în vedere prevederile articolului 10 din Legea nr. 183 din 12 noiembrie 2011, și în funcție de importanța constituțională a dreptului la apărare, societatea de avocatură. Decretul legislativ este adoptat la propunerea Ministrului Justiției, după consultarea CNF, și apoi este transmis Camerelor, pentru exprimarea opiniei de către Comisiile competente în materie și pentru consecințele cu caracter financiar. Opinia trebuie emisă în termen de treizeci de zile de la data transmiterii, termen după care care decretul este emis și în absența opiniilor. În cazul în care acest termen expiră în termen de treizeci de zile înainte de expirarea termenului prevăzut pentru emiterea decretului legislativ, sau ulterior, scadența acestuia din urmă este prelungită cu treizeci de zile. În termen de 1 an de la data intrării în vigoare a decretului legislativ, Guvernul poate emite dispoziții corective și integrative, prin aceeași procedură și, în baza acelorași principii și criterii directoare prevăzute pentru emiterea decretului inițial.

2. În exercitarea delegării prevăzute de art. 1, Guvernul va respecta următoarele principii și criterii directoare:

a) să se asigure că exercitarea profesiei de avocat într-o formă corporativă este permisă exclusiv societăților de persoane, societăților de capital sau societăților cooperative ai căror membri sunt avocați înscriși în tablou;

b) să se asigure că fiecare avocat poate face parte dintr-o singură societate menționată la litera a);

c) să se asigure că numele sau denumirea socială conține indicația „societate de avocatură„;

d) să reglementeze organul de gestiune a societății de avocatură, cu prevederea că membrii acesteia nu pot fi înstrăinați de structura socială;

e) să stabilească faptul că misiunea profesională, încredințată societății, este efectuată conform principiului serviciului profesional, putând fi realizată numai de membrii profesioniști care îndeplinesc cerințele necesare pentru efectuarea prestațiilor profesionale cerute de client;

f) să prevadă că răspunderea societății și cea a acționarilor nu exclude răspunderea profesionistului care a efectuat prestația;

g) să prevadă că societatea de avocatură este introdusă într-o secțiune specială a tabloului baroului din teritoriul pe raza căruia își are sediul societatea;

h) reglementează răspunderea disciplinară a societății de avocatură, declarând că aceasta trebuie să respecte codul deontologic al avocaților și este supusă competenței disciplinare a baroului căruia îi aparține;

i) stabilește că suspendarea, anularea sau radierea asociatului din baroul în care este înregistrat constituie un motiv de excludere din societate;

l) califică veniturile obținute de societatea de avocatură ca venituri din muncă autonomă, inclusiv în vederea contribuțiilor de asigurări sociale, în temeiul capitolului V din titlul I al legii privind impozitele pe venituri, după cum prevede decretul Președintelui Republicii nr. 917 din 22 decembrie 1986, cu modificările ulterioare;

m) prevede că exercitarea profesiei de avocat sub forma asocierii nu constituie activitate comercială, și, prin urmare, societatea de avocatură nu este supusă falimentului și procedurilor de insolvență colective, altele decât cele din structura crizelor de supra-îndatorare;

n) prevede faptul că societății de avocatură i se aplică, după caz, dispozițiile privind exercitarea profesiei de avocat sub formă de societate de avocatură, conform decretului legislativ nr. 96 din 2 februarie 2001.

3. Din exercitarea delegării menționate la alineatul 1 nu pot rezulta costuri noi sau mai mari către finanțele publice.

Art. 6.

*Secretul profesional*

1. Avocatul este obligat, în raport cu terții, în interesul părții asistate, la respectarea strictă a secretului profesional și a confidențialității cu privire la faptele și circumstanțele despre care a luat la cunoștință în activitatea de reprezentare și asistență juridică, precum și în desfășurarea activității de consultanță juridică și asistență extrajudiciară.

2. Prevederile alineatului 1 se aplică, de asemenea, față de angajați și colaboratori, chiar și ocazionali, ai avocatului, precum și celor care efectuează un stagiu pe lângă acesta, cu privire la faptele și circumstanțele despre care au luat la cunoștință în această calitate sau în scopul activității desfășurate. Avocatul trebuie să depună toate eforturile pentru ca și aceste persoane să respecte obligațiile de confidențialitate și secret profesional, prevăzute mai sus.

3. Avocatul, colaboratorii și angajații acestuia nu pot fi obligați să depună mărturie, în procedurile și în hotărârile de orice fel despre care au luat la cunoștință în exercitarea profesiei sau a activității de colaborare sau în baza raportului de angajare, cu excepția cazurilor prevăzute de lege.

4. Încălcarea obligațiilor prevăzute la alineatul 1 constituie abatere disciplinară. Încălcarea obligațiilor prevăzute la alineatul 2 constituie un motiv întemeiat pentru încetarea imediată a raportului de colaborare sau de angajare.

Art. 7.

*Prevederi pentru domiciliul profesional*

1. Avocatul trebuie să fie înscris în tabloul de pe raza tribunalului în care își are sediul profesional, care coincide, de regulă, cu locul în care își exercită profesia în mod prevalent, după cum rezultă din adeverința scrisă care va fi atașată la dosarul personal și din care trebuie să rezulte și dacă există relații de rudenie, căsătorie, afinitate și conviețuire cu magistrații, relevante în raport cu art. 18 din regulamentul judiciar, prevăzut de decretul regal nr. 12 din 30 ianuarie 1941, cu modificările ulterioare. Orice modificare trebuie să fie comunicată fără întârziere de către membrul baroului, care va elibera o adeverință specială, în acest sens. În lipsa acesteia, orice comunicare a consiliului baroului de apartenență se înțelege ca fiind efectuată, în mod valabil, la ultima adresă comunicată.

2. Organismele profesionale în care sunt înscriși avocații individuali, publică într-o listă specială, care poate fi consultată de administrațiile publice, adresele de poștă electronică comunicate de membri, în conformitate cu articolul 16, alineatul 7 din decretul legislativ nr. 185 din 29 noiembrie 2008 convertit, cu modificările ulterioare, din legea nr. 2 din 28 ianuarie 2009, inclusiv pentru a permite notificarea actelor și comunicările pe cale electronică de către instanța de judecată.

3. Avocatul care-și stabilește biroul în afara razei tribunalului în care-și are domiciliul profesional va comunica imediat acest lucru în scris, atât baroului în care este înregistrat, cât și baroului de pe raza localității în care își are biroul.

4. Fiecare barou păstrează o listă a avocaților înscriși în alte barouri care-și au sediul pe raza localității în care este situat baroul.

5. Avocații italieni, care practică profesia și sunt rezidenți în străinătate, își vor păstra calitatea de membri în tabloul tribunalului pe raza căruia au avut ultimul domiciliu în Italia. Nu este afectată obligația avocaților menționati la alineatul 1 de a vărsa contribuția anuală pentru înscrierea în tablou.

6. Încălcarea obligațiilor prevăzute la alineatele 1 și 3 constituie o abatere disciplinară.

Art. 8.

*Angajamentul solemn*

1. Pentru a putea exercita profesia, avocatul își asumă înaintea consiliului baroului, în ședință publică, angajamentul de a respecta obligațiile aferente, după formula: "Conștient de demnitatea profesiei de avocat și a funcției sociale, mă angajez să îmi îndeplinesc cu loialitate, onoare și diligență, îndatoririle profesiei de avocat în scopul justiției și protecției persoanei asistate în modalitățile și în conformitate cu principiile sistemului nostru".

Art. 9.

*Specializări*

1. Avocații au posibilitatea de a obține și a indica titlul de specialist în modul care este stabilit, în conformitate cu prevederile prezentului articol, prin regulamentul adoptat de Ministrul Justiției, după consultarea opiniei prealabile a CNF, în temeiul art. 1.

2. Titlul de specialist se poate obține în urma promovării cursurilor de formare, cel puțin, la doi ani sau ca urmare a experienței dovedite în domeniul de specializare.

3. Cursurile de formare, ale căror modalități de desfășurare sunt stabilite prin regulamentul menționat la alineatul 1, sunt organizate la facultățile de drept, cu care CNF și consiliile barourilor teritoriale pot încheia convenții privind cursurile de perfecționare pentru obținerea titlului de specialist. Pentru punerea în aplicare a prezentului alineat, universitățile vor proceda, în limita resurselor disponibile pentru legislația în vigoare, și, în orice caz, fără costuri noi sau mai mari către finanțele publice.

4. Obținerea titlului de specialist ca dovadă a experienței profesionale acumulate în domeniul specializării, este rezervată avocaților care au obținut vechime ca membru în tabloul avocaților, fără întrerupere și fără suspendare, de cel puțin opt ani, și care demonstrează că au exercitat, în mod asiduu, predominant și continuu, activitatea profesională într-unul dintre domeniile de specializare în ultimii cinci ani.

5. Acordarea titlului de specialist pe baza evaluării participării la cursurile de formare, precum și a titlurilor în scopul evaluării experienței profesionale dovedite îi revine, în mod exclusiv, CNF. Regulamentul menționat la alineatul 1 stabilește parametrii și criteriile pe baza cărora s-a evaluat exercitarea asiduă, prevalentă și continuă a activităților profesionale într-unul dintre domeniile de specializare.

6. Titlul de specialist poate fi revocat numai de CNF în cazurile prevăzute în regulamentul menționat la alineatul 1.

7. Obținerea titlului de specialist nu comportă rezerva activității profesionale.

Art. 10.

*Informații privind exercitarea profesiei*

1. Avocatului i se permite publicitatea informativă privind propria activitate profesională, organizarea și structura cabinetului și eventualele specializări și titluri științifice și profesionale deținute.

2. Publicitatea și toate informațiile difuzate public prin orice mijloc, inclusiv informatic, trebuie să fie transparente, veridice, corecte și nu trebuie să fie comparative cu alți profesioniști, echivoce, ambigue, înșelătoare sau denigratorii.

3. În orice caz, informațiile furnizate trebuie să se refere la natura și limitele obligației profesionale.

4. Nerespectarea dispozițiilor prezentului articol constituie o abatere disciplinară.

Art. 11.

*Educația continuă*

1. Avocatul este obligat să asigure actualizarea continuă și constantă a propriei competențe profesionale pentru a asigura calitatea prestațiilor profesionale și a contribui la îmbunătățirea exercitării profesiei în interesul clienților și administrației justiției.

2. Sunt scutiți de obligația de la alineatul 1: avocații suspendați din exercitarea profesiei, în conformitate cu articolul 20, alineatul 1, pentru perioada mandatului lor; avocații, după douăzeci și cinci de ani de membru în tablou sau după îndeplinirea vârstei de șaizeci de ani; membrii organelor cu funcții legislative și membrii Parlamentului European; profesorii și cercetătorii titulari ai universităților de drept.

3. CNF stabilește termenii și condițiile pentru absolvirea de obligația de actualizare de către membri și pentru gestionarea și organizarea activităților de actualizare de către barourile teritoriale, de asociațiile de avocați și de terți, promovând actualul sistem de credite formative.

4. Activitatea de formare efectuată de barourile teritoriale, inclusiv prin colaborare sau acord cu alte persoane, nu constituite activitate comercială și nu poate avea scopuri lucrative.

5. Regiunile, în cadrul puterilor care le-au fost atribuite prin art. 117 din Constituție, pot reglementa alocarea de fonduri pentru organizarea de școli, cursuri și evenimente de formare profesională pentru avocați.

Art. 12.

*Asigurare pentru răspunderea civilă și asigurarea împotriva accidentelor*

1. Avocatul, asociația sau societatea de profesioniști trebuie să încheie, în mod autonom sau prin intermediul unor acorduri semnate de CNF, de barourile teritoriale, asociațiile și instituțiile de asigurări sociale pentru avocați, polița de asigurare de răspundere civilă rezultată din exercitarea profesiei, inclusiv cea pentru deținerea documentelor, sumelor de bani, titlurilor și valorilor primite ca depozit de la clienți. Avocatul îi comunică clientului detaliile propriei polițe de asigurare.

2. Avocatul, asociația sau societatea de profesioniști are obligația de a încheia, inclusiv prin intermediul asociațiilor și instituțiilor de asigurări sociale pentru avocați, polița corespunzătoare de acoperire a accidentelor suferite de acesta sau de colaboratori, angajați și practicanți, ca urmare a activității desfășurate în exercitarea profesiei, inclusiv în afara incintei cabinetului de avocatură, în calitate de substitut sau colaborator extern ocazional.

3. Consiliului baroului i se comunică datele polițelor de asigurare și orice modificare ulterioară a acestora.

4. Nerespectarea prevederilor prezentului articol constituie o abatere disciplinară.

5. Condițiile esențiale ale polițelor de asigurare și limitele minime sunt stabilite și actualizate la fiecare cinci ani, de către Ministrul justiției, după consultarea cu CNF.

Art. 13.

*Conferirea misiunii și remunerarea*

1. Avocatul poate exercita misiunea profesională și în favoarea sa. Misiunea se poate realiza cu titlu gratuit.

2. Remunerația la care are dreptul profesionistul este convenită, de regulă, în scris, în actul de încredințare a misiunii profesionale.

3. Stabilirea remunerației este liberă: este admisă stabilirea remunerației la o rată fixă, în măsură forfetară, prin convenție având ca obiect una sau mai multe tranzacții, în baza absolvirii și a timpilor de acordare a prestației, pentru faze sau prestații individuale sau pentru întreaga activitate, sau procentual din valoarea tranzacției sau din cât se prevede că poate să utilizeze destinatarul prestației, nu doar la nivel strict patrimonial.

4. Sunt interzise acordurile prin care avocatul primește cu titlu de compensație totală sau parțială, o cotă din bunul care face obiectul prestației sau al litigiului.

5. Profesionistul este obligat, în conformitate cu principiul transparenței, să comunice clientului nivelul complexității misiunii, furnizând toate informațiile relevante cu privire la cheltuielile ipotetice, din momentul încredințării misiunii până la încheierea misiunii; la cerere, este de asemenea, necesar să comunice în scris persoanei care acordă sarcina profesională, valoarea previzibilă a costului prestației, făcând distincție între taxele, tarifele, chiar și forfetare, și remunerația profesională.

6. Parametrii enumerați în decretul emis de ministrul justiției, la propunerea CNF, o dată la doi ani, în temeiul art. 1, alineatul 3, se aplică atunci când, în momentul încredințării misiunii sau ulterior, remunerația nu a fost determinată în scris, în orice caz de nedeterminare de comun acord, în cazul lichidării judiciare a compensațiilor și în cazurile de lichidare judiciară a compensațiilor și în cazurile în care prestația profesională este efectuată în interesul terților sau pentru prestațiile din oficiu prevăzute de lege.

7. Parametrii sunt formulați astfel încât să promoveze transparența în determinarea remunerației datorate pentru serviciile furnizate, precum și unitatea și simplitatea în determinarea remunerației.

8. Atunci când un litigiu care face obiectul procedurii juridice sau de arbitraj este definit prin acorduri adoptate în orice formă, părțile sunt răspunzătoare în mod solidar pentru plata compensațiilor și rambursarea cheltuielilor tuturor avocaților definitivi care au prestat această activitate profesională în ultimii trei ani și care sunt, în continuare, creditori, cu excepția cazului în care renunță în mod expres la beneficiul solidarității.

9. În lipsa unui acord între avocat și client, fiecare dintre aceștia se poate adresa consiliului baroului pentru a încerca reconcilierea. În lipsa unui acord, consiliul, la cererea membrului consiliului, poate emite o opinie cu privire la corectitudinea pretenției avocatului în ceea ce privește serviciul prestat.

10. În plus, față de retribuția pentru prestația profesională, avocatul are dreptul, atât de la client, în cazul determinării contractuale, cât și în cazul lichidării judiciare, pe lângă rambursarea cheltuielilor suportate efectiv și a tuturor taxelor și contribuțiilor eventual plătite în avans în interesul clientului, la o sumă pentru rambursarea cheltuielilor forfetare, a cărei valoare maximă este prevăzută de decretul menționat la alineatul 6, împreună cu criteriile de determinare și documentare a cheltuielilor de judecată.

Art. 14.

*Mandatul profesional. Substituiri și colaborări*

1. Cu excepția prevederilor pentru apărarea din oficiu și asistența juridică a persoanelor fără mijloace financiare, avocatul are deplina libertate de a accepta sau de a refuza orice misiune. Mandatul profesional se perfectează prin acceptare. Avocatul are, de asemenea, dreptul de a rezilia mandatul, cu măsurile de precauție necesare pentru a evita prejudicierea clientului.

2. Mandatul pentru desfășurarea de activități profesionale este personal, inclusiv în cazul în care i-a fost încredințat avocatului membru al unei asociații sau societăți profesionale. Odată cu acceptarea mandatului, avocatul își asumă răspunderea personală nelimitată, în solidar cu asociația sau societatea. Avocații pot fi înlocuiți de alți avocați, inclusiv prin mandat verbal, sau de un practicant autorizat, prin procură scrisă.

3. Avocatul care este înlocuit sau asistat de alți avocați sau practicanți va fi personal răspunzător față de clienți.

4. Avocatul poate numi permanent unul sau mai mulți înlocuitori pe lângă orice oficiu judecătoresc, depunând numirea la baroul de apartenență.

**TITLUL II**

**REGISTRE, LISTE ȘI TABLOURI**

**Art. 15**

*Registre, liste și tablouri*

1. Pe lângă fiecare consiliu al baroului se constituie și se păstrează actualizate:

a) tabloul ordinar al liber-profesioniștilor. Pentru cei care practică profesia în mod colectiv sunt indicate asociațiile sau societățile de apartenență;

b) listele speciale ale avocaților angajați de organismele publice;

c) listele de avocați specializați;

d) lista specială de profesori și cercetători, universitari și instituții și organizații de cercetare și experimentare publice, cu normă întreagă;

e) lista avocaților suspendați din exercitarea profesiei, indiferent de motiv, care trebuie să fie indicat, și, de asemenea, a avocaților suspendați din cauza neexercitării continue, efective, regulate și prevalente a profesiei;

f) lista avocaților care au suferit măsuri disciplinare care nu mai pot fi contestate, care implică radierea;

g) registrul practicanților;

h) lista practicanților abilitați pentru asistența juridică substitutivă, anexată la registrul prevăzut la litera g);

i) secțiunea specială a tabloului avocaților stabiliți, prevăzută de art. 6 din decretul legislativ nr. 96 din 2 februarie 2001, care au locuința sau domiciliul professional în teritoriu;

l) lista asociațiilor și a societăților care conțin avocați ca membri, cu indicarea tuturor participanților, chiar dacă nu sunt avocați;

m) lista avocaților domiciliați pe raza respectivă, în temeiul art. 7, alineatul 3;

n) orice alt registru, tablou sau listă, prevăzute de lege sau regulament.

2. Păstrarea și actualizarea registrului, listelor și registrelor, modalitățile de înregistrare și de transfer, cazurile de anulare și căile de atac aferente hotărârilor adoptate în materie de consiliile baroului sunt disciplinate printr-un regulament emis de Ministrul Justiției, după consultarea cu CNF.

3. Tabloul, listele și registrele sunt puse la dispoziția publicului și sunt publicate pe site-ul web al baroului. Cel puțin o dată la doi ani, acestea sunt publicate pe format hârtie și o copie este trimisă Ministrului Justiției, președinților tuturor curților de apel, președinților tribunalelor districtuale, procurorilor de pe lângă tribunale și procurorilor generali de pe lângă curțile de apel, CNF, celorlalte consilii ale barourilor districtuale, Casei naționale de asigurări sociale și asistență pentru avocați.

4. Până la sfârșitul lunii martie a fiecărui an, consiliul baroului transmite CNF pe cale electronică tablourile și listele pe care le deține, actualizate la data de 31 decembrie a anului precedent.

5. Până la sfârșitul lunii iunie a fiecărui an, CNF întocmește, pe baza datelor primite de la consiliile baroului, lista națională a avocaților, actualizată la data de 31 decembrie a anului precedent.

6. Modalitățile de transmitere a registrelor și a listelor, precum și modul de elaborare și publicare a listei naționale a avocaților sunt stabilite de CNF.

Art. 16.

*Delegarea Guvernului pentru reorganizarea disciplinei de apărare din oficiu*

1. Guvernul este delegat să adopte, în termen de douăzeci și patru de luni de la data intrării în vigoare a prezentei legi, după consultarea CNF, un decret legislativ privind reorganizarea materiei referitoare la apărarea din oficiu, pe baza următoarelor principii și criterii directoare:

a) prevederea criteriilor și modalităților de acces la o singură listă, specificând cerințele care asigură stabilitatea și competența apărării tehnice din oficiu;

b) abrogarea normelor în vigoare incompatibile.

2. Formatul decretului legislativ menționat la alineatul 1 este transmis Camerelor pentru obținerea opiniei Comisiilor parlamentare competente, care se exprimă în termen de treizeci de zile de la data atribuirii.

Art. 17.

*Înscriere și anulare*

1. Cerințele pentru înscrierea în tablou sunt următoarele:

a) să fie cetățean italian sau al unui stat care aparține Uniunii Europene, cu excepția cazurilor prevăzute la alineatul 2 pentru resortisanții străini ai unui stat din afara Uniunii Europene;

b) să promoveze examenul de calificare;

c) să aibă domiciliul profesional pe raza tribunalului în care are sediul consiliul baroului;

d) să poată exercita pe deplin drepturile civile;

e) să nu se afle în niciuna din condițiile de incompatibilitate prevăzute la articolul 18;

f) să nu fie supus executării pedepselor de detenție, măsurilor preventive sau de interdicție;

g) să nu fi avut condamnări pentru infracțiunile prevăzute de art. 51, alineatul 3-bis din Codul de procedură penală și pentru cele prevăzute de art. 372, 373, 374, 374- bis, 377, 377-bis, 380 și 381 din codul penal;

h) să aibă o conduită ireproșabilă, conform cerințelor prevăzute de codul deontologic pentru avocați.

2. Înscrierea în tablou pentru cetățenii străini care nu au cetățenie italiană sau cetățenie a altui stat membru al Uniunii Europene, este permisă numai în următoarele cazuri:

a) pentru cetățeanul străin care a obținut diploma de licență în drept de la o universitate italiană și a promovat examenul final sau care a obținut titlul de avocat într-un stat membru al Uniunii Europene, în temeiul directivei 98/5/CE a Parlamentului european și Consiliului, din 16 februarie 1998, după examinarea din partea consiliului a vizelor de intrare și a permiselor de ședere specifice prevăzute de art. 47 din regulamentul menționat în decretul Președintelui Republicii nr. 394 din 31 august 1999;

b) pentru cetățeanul străin cu reședință legală, care deține un titlu de calificare obținut într-un stat din afara Uniunii Europene, în limitele cotelor definite în temeiul art. 3, alineatul 4, din textul consolidat al decretului legislativ nr. 286 din 25 iulie 1998, după documentarea prealabilă a recunoașterii titlului de calificare eliberat de Ministerul Justiției și a certificatului CNF care atestă promovarea testului de aptitudini.

3. Evaluarea cerințelor este realizată de consiliul baroului, cu respectarea normelor procedurilor disciplinare, după caz.

4. Pentru înscrierea în registrul practicanților, este necesară deținerea cerințelor prevăzute la literele a), c), d), e), f), g) și h) de la alineatul 1.

5. Este permisă înscrierea într-un singur tablou districtual, cu excepția posibilității de transfer.

6. Cererea de înregistrare este înaintată consiliului baroului pe raza căruia solicitantul intenționează să-și stabilească domiciliul profesional și trebuie să fie însoțită de documentele care dovedesc deținerea tuturor cerințelor.

7. Consiliul, constatând îndeplinirea cerințelor și a condițiilor prevăzute, va proceda la înregistrare în termen de treizeci de zile de la data depunerii cererii. Respingerea cererii poate fi aprobată numai după audierea solicitantului în modul și în termenele stabilite la alineatul 12. Decizia trebuie să fie motivată și este comunicată solicitantului în copie integrală în termen de cincisprezece zile. Acesta poate formula recurs către CNF în termen de douăzeci de zile de la data notificării. În cazul în care consiliul nu a procedat la depunerea cererii în termenul de treizeci de zile menționat la prima secțiune, persoana în cauză poate, în termen de zece zile de la scadența termenului, să formuleze recurs către CNF, care va decide cu privire la înscriere.

Decizia CNF este imediat executorie.

8. Persoanele înscrise în registre, liste și tablouri trebuie să comunice consiliului baroului orice modificare a datelor de înregistrare, cât mai curând posibil.

9. Radierea din tablouri, liste și registre este pronunțată de consiliul baroului la cererea membrului, atunci când acesta renunță la înregistrare, din oficiu sau la cererea procurorului general:

a) atunci când nu este îndeplinită una dintre cerințele enumerate în prezentul articol;

b) atunci când membrul nu a depus angajamentul solemn prevăzut la articolul 8, fără motiv justificat, în termen de șaizeci de zile de la notificarea deciziei de înregistrare;

c) atunci când se face dovada neîndeplinirii cerinței de exercitare efectivă, continuă, regulată și prevalentă a profesiei, în conformitate cu art. 21;

d) pentru avocații angajați ai entităților publice, menționate la art. 23, atunci când a încetat calitatea de membru al organului juridic al entității, cu excepția posibilității de înscriere în tabloul ordinar, pe baza unei cereri corespunzătoare.

10. Radierea din registrul practicanților și din lista anexată practicanților calificați pentru asistența juridică substitutivă este deliberată, cu observarea procedurii prevăzute de alineatele 12, 13 și 14, în următoarele cazuri:

1. în cazul în care stagiul a fost întrerupt fără motiv justificat, pentru o perioadă de peste șase luni. Întreruperea este, în orice caz, justificată din motive verificate de sănătate și atunci când sunt îndeplinite condițiile de aplicare a dispozițiilor în materie de maternitate și paternitate precum și de adopție;
2. după eliberarea certificatului de practică, care nu poate fi solicitat după șase ani de la începerea practicii. Cu toate acestea, înscrierea poate rămâne valabilă pentru întreaga perioadă pentru care a fost solicitată sau putea să fie solicitată calificarea pentru asistența juridică substitutivă;
3. în cazurile prevăzute pentru anularea din tabloul ordinar, dacă este cazul.

11. Efectele radierii din registru se produc:

a) de la data hotărârii, pentru cazurile menționate la punctul 10;

b) în mod automat, la scadența termenului pentru calificarea pentru asistența juridică substitutivă.

12. În cazul în care se constată lipsa uneia dintre cerințele necesare pentru înscriere, consiliul, înainte de a hotărî radierea, prin scrisoare recomandată cu confirmare de primire, invită membrul respectiv să prezinte eventualele observații într-un termen de cel puțin treizeci de zile de la primirea scrisorii recomandate. Membrul poate solicita să fie audiat personal.

13. Hotărârile consiliului baroului în materie de radiere sunt comunicate, în termen de cincisprezece zile, persoanei interesate.

14. Partea interesată poate înainta contestație către CNF în termen de șaizeci de zile de la data comunicării. Contestația propusă de persoana interesată are efect suspensiv.

15. Avocatul radiat din tablou, în conformitate cu prezentul articol, are dreptul de a fi din nou înscris atunci când demonstrează încetarea faptelor care au determinat radierea și existența efectivă a titlurilor în baza cărora a fost înscris inițial și deține cerințele prevăzute de lit. b) și g) din alineatul 1. Pentru reînscrieri, sunt aplicabile dispozițiile alineatelor 1-7.

16. Nu se poate pronunța radierea atunci când este în curs o procedură disciplinară, cu excepția prevederilor de la art. 58.

17. Avocatul readmis în tablou, în baza art. 15, este reînscris în tabloul special prevăzut de art. 22, în cazul în care a fost radiat din acesta ca urmare a excluderii din tabloul ordinar.

18. În cazul în care consiliul respinge cererea sau dispune din orice motiv, radierea, persoana interesată poate depune contestație către CNF, în temeiul art. 61. Contestația la radiere are efect suspensiv, iar CNF poate proceda în mod substitutiv.

19. După ce hotărârea pronunțată a devenit executivă, consiliul baroului comunică imediat radierea CNF și tuturor consiliilor barourilor teritoriale.

Art. 18.

*Incompatibilitatea*

1. Profesia de avocat este incompatibilă:

a) cu orice alte activități de muncă autonomă desfășurate în mod continuu sau profesional, fiind excluse cele cu caracter științific, literar, artistic și cultural, și cu exercitarea activității notariale. Este permisă înscrierea în tablou a consultanților fiscali și a experților contabili, în lista publiciștilor și în registrul auditorilor sau în registrul consultanților profesionali;

b) cu exercitarea oricărei activități comerciale desfășurate în nume propriu sau în numele și pe seama altuia. Este exclusă posibilitatea de preluare a sarcinilor de gestiune și monitorizare în procedurile de insolvență sau în alte proceduri legate de crizele comerciale;

c) cu calitatea de asociat cu răspundere nelimitată sau de administrator de societăți de persoane, având ca scop executarea de activități comerciale, constituite sub orice formă, precum și cu calitatea de administrator unic sau consilier delegat de societatea de capital, inclusiv în formă de cooperativă, precum și cu calitatea de președinte al consiliului de administrație cu puteri individuale de gestiune. Incompatibilitatea nu se aplică în cazul în care obiectul de activitate al societății este limitat exclusiv la administrarea bunurilor, personale sau familiale, precum și pentru entitățile și consorțiile publice și pentru societățile cu capital integral public;

d) cu orice activitate de muncă subordonată, inclusiv cu program de lucru limitat.

Art. 19.

*Excepții de la normele privind incompatibilitatea*

1. Fără a aduce atingere dispozițiilor articolului 18, exercitarea profesiei de avocat este compatibilă cu predarea sau cercetarea în materie juridică în universități, în școlile secundare publice sau private recunoscute oficial și în instituțiile și entitățile de cercetare și experimentare publice.

2. Profesorii și cercetătorii universitari cu normă întreagă pot exercita activitatea profesională în limitele admise de sistemul universitar. Pentru exercitarea profesională limitată, aceștia trebuie să fie înscriși în lista specială, anexă la tabloul ordinar.

3. Este exclusă înscrierea în lista specială pentru avocații care exercită activitatea legală pentru entitățile publice cu drepturi limitate reglementate de art. 23.

Art. 20.

*Suspendarea din exercitarea profesiei*

1. Sunt suspendați din practica profesională în timpul perioadei mandatului: avocatul ales Președinte al Republicii, președintele Senatului, președintele Camerei Deputaților; avocatul numit președinte al Consiliului de Miniștri, ministrul, vice-ministrul sau subsecretarul de stat; avocatul ales președinte al consiliului județean și președinte al provinciilor autonome Trento și Bolzano; avocatul membru al Curții Constituționale sau al Consiliului superior al magistraturii; avocatul ales președinte al provinciei cu peste 1 milion de locuitori și primarul unei localități cu peste 500.000 de locuitori.

2. Avocatul înscris în barou poate solicita întotdeauna suspendarea dreptului de exercitare a profesiei.

3. Suspendarea prevăzută de alineatele 1 și 2 este menționată în tablou.

Art. 21.

*Exercitarea profesională efectivă, regulată și prevalentă și revizuirea registrelor, tablourilor și listelor; obligația de înscriere în sistemul de asigurări de societate pentru avocați*

Menținerea calității de membru este subordonată exercitării profesiei în mod efectiv, continuu, regulat și prevalent, în afara excepțiilor prevăzute și cu referire la primii ani de exercitare a profesiei. Modalitățile de evaluare a exercitării efective, continue, regulate și prevalente a profesiei, excepțiile permise și modalitățile de reînscriere sunt disciplinate de regulamentul adoptat în temeiul art. 1 și în modul stabilit în acesta, cu excluderea oricărei referiri la venitul profesional.

2. Consiliul baroului, în mod regulat, la fiecare trei ani, efectuează verificările necesare, inclusiv prin cererea de informare transmisă entității de securitate socială.

3. Cu aceeași frecvență, consiliul baroului efectuează revizuirea registrelor, a listelor și a tablourilor, pentru a verifica dacă continuă să fie întrunite cerințele pentru înscriere și se procedează în consecință. Revizuirea și rezultatele acesteia sunt comunicate CNF.

4. Lipsa caracterului eficient, continuu, regulat și prevalent al exercitării profesiei comportă, în cazul în care nu există motive justificate, radierea din tablou. Procedura trebuie să prevadă confruntarea cu persoana interesată, care va fi invitată să prezinte observații scrise și, dacă este necesar sau se solicită, inclusiv cu audierea acestuia prin aplicarea criteriilor prevăzute de art. 17, alineatul 12.

5. În cazul în care consiliul baroului nu procedează la verificarea periodică a exercitării efective, continue, regulate și prevalente sau efectuează examinarea cu o serie de omisiuni grave, CNF numește unul sau mai mulți comisari, aleși din rândul avocaților cu peste douăzeci de ani vechime, chiar și dintre cei înscriși în alte ordine, pentru a proceda la înlocuire. Comisarii au dreptul la rambursarea cheltuielilor de deplasare și de ședere și la o indemnizație zilnică stabilită de CNF. Cheltuielile și indemnizația vor fi suportate de consiliul baroului care nu-și respectă obligațiile.

6. Dovada caracterului eficient, continuu, regulat și prevalent nu este solicitată, pe durata mandatului, avocaților membri ai organelor cu funcții legislative sau membrilor Parlamentului european.

7. Dovada caracterului eficient, continuu, regulat și prevalent nu este, în niciun caz, solicitată:

a) femeilor avocat aflate în concediu de maternitate și în primii doi ani de viață a copilului sau, în cazul adopției, în următorii doi ani de la data adopției. Scutirea se aplică, de asemenea, avocaților văduvi sau separați, care dețin custodia copiilor în mod exclusiv:

b) avocaților care fac dovada că au fost afectați sau sunt afectați de boli care le-au redus semnificativ capacitatea de muncă

c) avocaților care desfășoară activitatea dovedită de asistență continuă a rudelor apropiate sau a soțului/soției afectat/ă de boală, în cazul în care s-a constatat că din aceasta rezultă lipsa totală de autosuficiență.

8. Înregistrarea în tablourile avocaților implică înscrierea simultană la Casa națională de asigurări sociale și de sănătate pentru avocați.

9. Casa națională de asigurări sociale și de sănătate pentru avocați, prin propriul regulament, stabilește, în termen de 1 an de la data intrării în vigoare a prezentei legi, contribuția minimă datorată pentru membrii înscriși fără atingerea parametrilor de profitabilitate, eventualele condiții temporare de scutire sau de diminuare a contribuțiilor pentru membrii aflați în condiții speciale și eventuala aplicare a schemei contributive.

10. Nu este admisă înscrierea în nicio altă formă de asigurări sociale dacă nu are loc în mod voluntar și non-alternativ la Casa națională de asigurări sociale și de sănătate pentru avocați.

Art. 22.

*Tabloul special pentru asistența juridică înaintea instanțelor superioare*

1. Înregistrarea în tabloul special pentru asistența juridică înaintea instanțelor superioare poate fi solicitată CNF de persoana care este înscrisă într-un tablou ordinar teritorial de cel puțin cinci ani și care a promovat examenul reglementat de legea nr. 1003 din 28 mai 1936, și de decretul regal nr. 1482 din 9 iulie 1936, în care sunt admiși avocații înregistrați în tablou.

2. Înregistrarea poate fi solicitată și de persoanele care, după ce au obținut o vechime de membru în tablou de opt ani, ulterior au frecventat și au absolvit Școala superioară de avocatură, instituită și reglementată prin regulamentul CNF. Regulamentul poate prevedea criterii specifice și modalități de selecție pentru acces și verificarea finală a capacității. Verificarea finală a capacității este efectuată de o comisie de examinare desemnată de CNF și alcătuită din membrii acestuia, avocați, profesori universitari și magistrați de pe lângă Curtea de Casație.

 3. Persoanele care, la data intrării în vigoare a prezentei legi sunt înscriși în tabloul avocaților reprezentanți înaintea instanțelor superioare își vor păstra calitatea de membru. În același mod, pot solicita înscrierea persoanele care, la data intrării în vigoare a prezentei legi, au îndeplinit cerințele pentru înscriere în conformitate cu legislația anterioară.

4. De asemenea, pot solicita înscrierea persoanele care au îndeplinit cerințele în baza normativei anterioare în termen de trei ani de la data intrării în vigoare a prezentei legi.

5. La art. 4 din legea nr. 1003 din 28 mai 1936, alineatul 5 este înlocuit de următorul text:

“Sunt declarați apți candidații care au obținut o medie de șapte zecimi la probele scrise și la cea orală și au înregistrat cel puțin șase zecimi la fiecare dintre acestea”.

Art. 23.

*Avocații organismelor publice*

1. Fără a aduce atingere drepturilor dobândite la data intrării în vigoare a prezentei legi, avocații din cadrul cabinetelor de avocatură instituite, în mod specific, pe lângă entitățile publice, chiar dacă au fost transformate în persoane juridice de drept privat, atâta timp cât în acestea au participat, în mod prevalent, entitățile publice, cărora le-a fost asigurată deplina independență și autonomie în abordarea exclusivă și stabilă a chestiunilor legale ale entității și un tratament economic adecvat funcției profesionale exercitate, sunt înscriși pe o listă specială anexată tabloului. Înscrierea pe listă este obligatorie pentru a efectua serviciile indicate la art. 2. În contractul de muncă este garantată autonomia și independența evaluării intelectuale și tehnice a avocatului.

2. Pentru înscrierea pe listă, persoanele interesate prezintă hotărârea entității din care rezultă constituirea stabilă a unui cabinet de avocatură cu atribuția specifică de abordare a chestiunilor juridice ale acestei entități și de apartenență la acest cabinet a profesionistului responsabil în mod exclusiv cu aceste funcții; responsabilitatea cabinetului este încredințată unui avocat înscris pe o listă specială care-și exercită puterile în conformitate cu principiile legii profesionale.

3. Avocații înscriși pe listă sunt supuși autorității disciplinare a consiliului baroului.

TITLUL III

ORGANELE ȘI FUNCȚIILE BAROURILOR

*Capitolul I*

BAROUL

Art. 24.

*Baroul*

1. Persoanele înscrise în tablourile avocaților constituie baroul.

2. Baroul este reglementat de barourile teritoriale și de CNF.

3. CNF și barourile teritoriale sunt entități publice non-economice, cu caracter asociativ, instituite pentru a garanta respectarea principiilor prevăzute de prezenta lege și de normele etice, precum și în scopul protecției utilizatorilor și a intereselor publice conexe exercitării profesiei și desfășurării corecte a funcției judiciare. Acestea sunt prevăzute cu autonomie administrativă și financiară, sunt finanțate exclusiv din contribuțiile membrilor, își determină propia organizare cu reglementările specifice, cu respectarea dispozițiilor legale, și sunt supuse exclusiv supravegherii din partea Ministrului Justiției.

*Capitolul I*

BAROUL TERITORIAL

Art. 24.

*Baroul teritorial*

1. Pe lângă fiecare tribunal este constituit baroul, în care sunt înscriși toți avocații care au domiciliul profesional principal în teritoriu. Baroul teritorial are, în mod exclusiv, dreptul de reprezentanță exclusivă a avocaților la nivel local și promovează relațiile cu instituțiile și administrațiile publice.

2. Persoanele înscrise care au titlul de calificare aleg membrii baroului, în modul stabilit de articolul 28 și în conformitate cu regulamentul adoptat în temeiul articolului 1.

3. Pe lângă fiecare barou este constituit Colegiul auditorilor, numit de președintele tribunalului.

4. Pe lângă fiecare barou este constituit comitetul egalității de șanse pentru avocați, ales în modalitățile stabilite printr-un regulament aprobat de consiliul baroului.

Art. 26.

*Organele baroului teritorial și ale barourilor districtual*

1. Sunt organe ale baroului teritorial :

a) adunarea membrilor;

b) consiliul;

c) președintele;

d) secretarul;

e) trezorierul;

f) Consiliul auditorilor.

2. Președintele reprezintă baroul teritorial.

Art. 27

*Adunarea membrilor*

1. Adunarea membrilor este constituită de către avocații înscriși în tabloul avocaților și pe listele speciale. Aceasta alege membrii consiliului; aprobă bugetul real și pe cel previzionat; își exprimă opinia cu privire la aspectele prezentate acesteia de către consiliu; exercită orice altă funcție atribuită de sistemul profesional.

2. Adunarea, după hotărârea consiliului, este convocată de președinte sau, în cazul absenței acestuia, de vicepreședinte sau de consilierul cu cea cea mai mare vechime ca membru.

3. Regulile pentru funcționarea adunării și pentru convocarea acesteia, precum și pentru adoptarea hotărârilor aferente, au fost stabilite prin regulamentul corespunzător adoptat în temeiul art. 1 și în modul stabilit de acesta.

4. Adunarea ordinară este convocată, cel puțin o dată pe an, pentru aprobarea bugetului real și a celui previzionat. Adunarea pentru alegerea consiliului se desfășoară, pentru reînnoirea normală, până în luna ianuarie ulterioară scadenței.

5. Consiliul deliberează, de asemenea, convocarea adunării ori de câte ori acest fapt este considerat necesar sau în cazul în care acest lucru este solicitat de cel puțin o treime dintre membrii săi sau de, cel puțin, o zecime dintre membrii înscriși în barou.

Art. 28.

*Consiliul Baroului*

1. Consiliul are sediul pe lângă tribunal și este alcătuit din:

a) cinci membri, în cazul în care baroul are până la o sută de membri;

b) șapte membri, în cazul în care baroul are până la două sute de membri;

c) nouă membri, în cazul în care baroul are până la cinci sute de membri;

d) unsprezece membri, în cazul în care baroul are până la o mie de membri;

e) cincisprezece membri, în cazul în care baroul are până la două mii de membri;

f) douăzeci și unu de membri, în cazul în care baroul are până la cinci mii de membri;

g) douăzeci și cinci de membri, în cazul în care baroul are peste cinci mii de membri.

2. Membrii consiliului sunt aleși de către cei înscriși prin vot secret, pe baza regulamentului adoptat în conformitate cu articolul 1 și în modul stabilit în acesta. Regulamentul trebuie să prevadă, în conformitate cu articolul 51 din Constituție, ca repartizarea consilierilor care urmează să fie aleși să fie efectuată în baza unui criteriu care să asigure echilibrul între sexe. Sexul cel mai slab reprezentat trebuie să obțină, cel puțin, o treime din numărul consilierilor aleși. Regula votului preferențial trebuie să prevadă posibilitatea de a exprima un număr mai mare de preferințe în cazul în care sunt destinate celor două sexe. Regulamentul stabilește modalitățile de formare a listelor și cazurile de înlocuire în timpul mandatului, pentru a garanta respectarea criteriului de distribuție prevăzut de prezentul alineat. Au dreptul la vot toți cei figurează înscriși în tablourile și în listele angajaților entităților publice și ale profesorilor și cercetătorilor universitari cu normă întreagă și în secțiunea specială a avocaților titulari, cu o zi înainte de începerea operațiunilor electorale. Sunt excluși de la dreptul de vot avocații care, indiferent de motiv, au fost suspendați din dreptul de exercitare a profesiei.

3. Fiecare alegător poate exprima un număr de voturi care să nu depășească două treimi din numărul consilierilor care vor fi aleși, rotunjit în mod implicit.

4. Pot fi aleși membrii care au drept de vot, cei care nu au înregistrat, în cei cinci ani anteriori, o sancțiune disciplinară executorie mai gravă decât avertismentul.

5. Sunt aleși cei care au înregistrat cel mai mare număr de voturi. În caz de egalitate de voturi, este ales membrul cu cea mai mare vechime ca membru, și, dintre cei care au o vechime egală ca membru, cel cu vârsta mai înaintată. Consilierii nu pot fi aleși pentru mai mult de două mandate. Recandidatura este posibilă atunci când a trecut un număr de ani egal cu numărul de ani în care s-a desfășurat mandatul precedent.

6. În caz de deces, demisie, descalificare, impediment permanent din orice motiv al unuia sau mai multor consilieri, va fi ales primul din cei nealeși, cu respectarea și menținerea echilibrului între sexe. În caz de egalitate de voturi, va fi ales cel cu vechimea cea mai mare și, dintre cei care au o vechime ca membru egală, cel mai înaintat în vârstă. Consiliul, după ce a luat la cunoștință, va proceda la integrarea, fără excepție, într-o perioadă de treizeci de ani ulterioară apariției evenimentului.

7. Consiliul are o durată în funcție de patru ani și expiră la data de 31 decembrie a celui de-al patrulea an. Consiliul anterior rămâne în funcție pentru efectuarea chestiunilor curente până la instalarea Consiliului neales.

8. Întregul consiliu își pierde valabilitatea în cazul în care încetează din funcție mai mult de jumătate din membrii săi.

9. Consiliul își alege un președinte, secretar și trezorerier. În consiliile cu cel puțin cincisprezece membri, consiliul poate alege un vicepreședinte. În fiecare mandat este ales consilierul care a primit cele mai multe voturi. In caz de egalitate de voturi este ales președinte sau vicepreședinte, secretar sau trezorier membrul cu vechimea cea mai mare în tablou sau, în caz de vechime egală, membrul cu cea vârsta cea mai înaintată.

10. Funcția de consilier este incompatibilă cu cea de consilier național, de membru al consiliului de administrație și a comitetului delegaților Casei naționale de asigurări sociale și de sănătate pentru avocați precum și de membru al unui consiliu disciplinar districtual. Membrul ales care se regăsește în condiții de incompatibilitate trebuie să opteze pentru una din funcții în termen de treizeci de zile de la data numirii.

În cazul în care nu procedează astfel, va decădea automat din funcția asumată anterior.

Membrilor consiliului, pentru perioada în care sunt în funcție, nu li se pot acorda mandate judiciare de către magistrații baroului territorial.

11. Pentru validitatea ședințelor consiliului, este necesară participarea majorității membrilor. Pentru validitatea hotărârilor este necesară majoritatea absolută a voturilor celor prezenți.

12. Împotriva rezultatelor alegerilor pentru reînnoirea consiliului baroului, fiecare avocat înscris în barou poate înainta o contestație către CNF în termen de zece zile de la data numirii. Depunerea contestației nu suspendă instalarea noului consiliu.

Art. 29.

*Sarcinile și responsabilitățile consiliului*

1. Consiliul:

a) asigură păstrarea tablourilor, listelor și registrelor;

b) aprobă regulamentele interne, regulamentele în materie care nu sunt reglementate de CNF și cele prevăzute în completarea acestora;

c) supraveghează efectuarea corectă și eficientă a stagiaturii. În acest scop, conform modalităților prevăzute de regulamentul CNF, instituie și organizează școlile de formare în materie juridică, promovează și încurajează inițiativele de eficientizare a formării, asigură păstrarea registrului practicanților, menționând calificarea pentru asistența juridică substitutivă, eliberează certificatul de practică;

d) organizează și promovează organizarea de evenimente de formare în scopul îndeplinirii obligației de formare continuă pentru membri;

e) organizează și promovează organizarea cursurilor și a școlilor de specializare și promovează, în temeiul art. 9, alineatul 3, organizarea de cursuri pentru dobândirea titlului de specialist, de comun acord cu asociațiile specializate menționate la art. 35, alineatul 1, litera s);

f) supraveghează conduita membrilor și trebuie să transmită consiliului disciplinar districtual actele privind orice încălcare a normelor deontologice despre care a luat la cunoștință, conform prevederilor art. 50, alineatul 4; alege membrii consiliului districtual de disciplină în conformitate cu prevederile art. 50;

g) efectuează controlul caracterului continuu, eficient, regulat și prevalent al exercitării profesiei;

h) protejează independența și evoluția profesională și promovează inițiativele care pot stimula nivelul cultural și profesional al membrilor și-i pot face mai conștienți de îndatoririle lor;

i) îndeplinește sarcinile prevăzute la articolul 11 ​​pentru a controla formarea continuă a avocaților;

l) emite opinii privind achitarea remunerațiilor care le revin membrilor;

m) în caz de deces sau de impediment continuu al unui membru, la cererea și pe cheltuiala persoanei interesate, va adopta măsurile necesare pentru predarea actelor și a documentelor;

n) poate constitui camere de arbitraj, de conciliere și organisme de soluționare alternativă a litigiilor, în conformitate cu reglementările adoptate în temeiul articolului 1 și în modul stabilit în acesta;

o) intervine, la cererea uneia dintre părți, în cazul litigiilor care apar între membri sau între aceștia și clienți cu privire la exercitarea profesiei, încercând să le soluționeze; pentru acordurile privind remunerația este întocmit un proces-verbal care, depus la grefa tribunalului care eliberează copie după acesta, are valoare de titlu executiv cu aplicarea formulei prescrise;

p) poate constitui sau adera la sindicate regionale sau intraregionale între barouri, cu respectarea autonomiei și a competențelor instituționale ale fiecărui consiliu. Sindicatele pot avea, dacă se prevede în statut, funcțiile de dialog cu instituțiile regionale, entitățile locale și universitățile, procedează la consultarea între consiliile care fac parte din acestea, pot adopta hotărâri în materia de interes comun și promova sau participa la activitățile de formare profesională. Fiecare sindicat își aprobă propriul statut și-l comunică CNF;

q) poate constitui sau adera la asociații, inclus supranaționale, și fundații, cu condiția să aibă ca obiect activități legate de profesie sau de protecția drepturilor;

r) asigură punerea în aplicare, în profesia de avocat, a articolului 51 din Constituție;

s) îndeplinește toate celelalte funcții care-i sunt atribuite prin lege și regulamente;

t) asigură punerea corectă în aplicare, la nivelul baroului teritorial, a normelor judiciare, indicând organelor competente încălcările normelor și incompatibilitățile.

2. Managementul financiar și administrarea activelor baroului îi revine consiliului, care va proceda anual la prezentarea contului de rezultate și a bilanțului previzional înaintea adunării ordinare.

3. Pentru cheltuielile de gestiune și toate activitățile indicate în prezentul articol și orice altă activitate considerată necesară pentru atingerea obiectivelor instituționale, pentru protejarea rolului avocatului, precum și pentru organizarea serviciilor pentru utilizatori și pentru o mai bună exercitare a activităților profesionale, consiliul este autorizat:

a) să stabilească și să încaseze o contribuție anuală sau contribuții extraordinare de la toți membrii din fiecare tablou, listă sau registru;

b) să stabilească contribuții pentru înscrierea în tablouri, liste, registre, pentru eliberarea certificatelor, a copiilor și a legitimațiilor și a opiniilor privind remunerația.

4. Valoarea contribuțiilor menționate la punctul 3 este fixată astfel încât să asigure un buget echilibrat al consiliului.

5. Consiliul procedează la încasarea contribuțiilor menționate la litera a), alineatul 3 și a celor datorate CNF, în baza textului consolidat al legilor privind serviciile de colectare a impozitelor directe, menționat în decretul Președintelui Republicii nr. 858 din 15 mai 1963, prin înscrierea pe rol a contribuțiilor datorate pentru anul în cauză.

6. Membrii care nu-și plătesc, în termenele stabilite, contribuția anuală, vor fi suspendați, după contestarea datoriei și convocarea personală a acestora, de consiliul baroului, printr-o decizie fără caracter disciplinar. Suspendarea se revocă atunci când se efectuează plata.

Art. 30.

*Ghișeul pentru cetățeni*

1. Fiecare Consiliu instituie ghișeul pentru cetățeni, denumit în continuare "ghișeul", având ca scop furnizarea de informații și orientări cetățenilor pentru utilizarea serviciilor prestate de avocați și pentru accesul la justiție.

2. Accesul la ghișeu este gratuit.

3. CNF stabilește prin propriul regulament modalitățile de acces la ghișeu.

4. Costurile care decurg din efectuarea activităților de ghișeu menționate la prezentul articol vor fi suportate de membrii din fiecare tablou, listă sau registru, în măsura și în modul fixat de fiecare consiliu al baroului în temeiul art. 29, alineatul 3.

Art. 31.

*Colegiul Auditorilor*

1. Colegiul auditorilor este compus din trei membri efectivi și un supleant desemnați de președintele tribunalului și aleși dintre avocații înscriși în registrul auditorilor.

2. Pentru barourile cu mai puțin de trei mii cinci sute de membri, funcția este îndeplinită de un auditor unic.

3. Auditorii au un mandat de patru ani și pot fi confirmați pentru cel mult două mandate consecutive.

4. Colegiul, care este prezidat de membrul cu cea mai mare vechime, verifică regularitatea gestiunii patrimoniale, raportând anual la aprobarea bugetului.

Art. 32.

*Funcționarea consiliilor baroului prin comisii*

1. Consiliile baroului alcătuite din nouă sau mai mulți membri pot desfășura activitatea prin intermediul comisiilor de muncă alcătuite din cel puțin trei membri, care trebuie să fie toți prezenți la fiecare ședință pentru valabilitatea hotărârilor.

2. Funcționarea comisiilor este reglementată de normele interne, în conformitate cu articolul 29, alineatul 1, litera b). Regulamentul poate prevedea ca membrii comisiilor să poată fi aleși, cu excepția materiilor deontologice sau care tratează date rezervate, inclusiv dintre avocații înscriși în tablou, chiar dacă nu sunt consilieri ai baroului.

Art. 33.

*Dizolvarea Consiliului*

1. Consiliul este dizolvat:

a) în cazul în care nu este în măsură să funcționeze în mod normal;

b) în cazul în care nu își îndeplinește obligațiile prevăzute de lege;

c) în cazul în care există alte motive grave de interes public.

2. Dizolvarea consiliului și numirea comisarului menționat la alineatul 3 sunt dispuse de către ministrul justiției, la propunerea CNF după notificare.

3. În cazul dizolvării, funcțiile Consiliului sunt exercitate de către un comisar special, numit de CNF și ales dintre avocații cu peste douăzeci de ani de vechime, care, fără excepție, în termen de o sută douăzeci de zile de la data dizolvării, convoacă adunarea pentru alegerile de înlocuire.

4. Comisarul, pentru a fi asistat în exercitarea funcțiilor sale, poate numi un comitet de cel mult șase membri, aleși din membrii tabloului, dintre care unul în calitate de secretar.

*Capitolul III*

CONSILIUL NATIONAL AL ​​AVOCAȚILOR

Art. 34.

*Durata și structura*

1. CNF, prevăzut și reglementat de articolele 52 și următoarele din Decretul-lege regal nr.1578 din 27 noiembrie 1933, convertit, cu modificările ulterioare, de legea nr. 36 din 22 ianuarie 1934 și de articolele 59 și următoarele din decretul regal nr. 37 din 22 ianuarie 1934, are sediul pe lângă Ministerul justiției și are o durată în funcție de patru ani. Membrii acestuia nu pot fi aleși consecutiv pentru mai mult de două ori, cu respectarea echilibrului între sexe. Consiliul care se retrage va rămâne în funcție pentru îndeplinirea activităților curente până la instalarea Consiliului nou-ales.

2. Alegerile pentru numirea membrilor CNF nu sunt valabile dacă nu sunt reprezentate ambele sexe.

3. CNF este alcătuit din avocați care îndeplinesc cerințele prevăzute de art. 38. Fiecare district al curții de apel în care numărul total de membri din tablouri este mai mic de zece mii alege un membru. Este ales care care a obținut cel mai mare număr de voturi. Membrul ales în aceste districte nu poate avea mai mult de două mandate consecutive în același barou teritorial. Fiecare district al curții de appel în care numărul total al membrilor din tablouri este egal sau mai mare de zece mii alege doi membri; în aceste districte, primul ales va fi cel care obține cele mai multe voturi, al doilea ales cel care obține cel mai mare număr de voturi, asigurând reprezentarea între genuri, între membrii unui barou diferit de cel căruia îi aparține primul ales. In toate districtele, votul este exprimat pentru un singur candidat. In orice caz, la egalitate de voturi, este ales candidatul cu cea mai mare vechime. Alegerile pentru numirea membrilor CNF trebuie să se desfășoare în termen de cincisprezece luni înainte de expirarea consiliului în funcție. Anunțarea rezultatelor se realizează de către consiliul în funcție, care încetează din funcție la prima ședință a noului Consiliu convocată de președintele în funcție.

5. CNF alege președintele, doi vice-președinți, secretarul și trezorerierul, care formează consiliul de prezidență. Numește, de asemenea, și membrii comisiilor și ai altor organe prevăzute în regulament.

6. Se aplică dispozițiile decretului legislativ nr. 382 din 23 noiembrie 1944, pentru tot ceea ce nu este prevăzut în mod expres.

Art. 35.

*Sarcini și prerogative*

1. CNF:

a) are responsabilitatea exclusivă pentru reprezentarea instituțională a avocaturii la nivel național și promovează relațiile cu instituțiile și administrațiile publice competente;

b) adoptă normele interne pentru propria funcționare și, acolo unde este cazul, pentru cea a barourilor teritoriale;

c) își exercită funcția judiciară, în conformitate cu dispozițiile art. 59 - 65 din decretul regal nr. 37 din 22 ianuarie 1934;

d) emite și actualizează periodic codul deontologic, ocupându-se de publicarea și difuzarea acestuia, astfel încât să se faciliteze cea mai amplă informare cu privire la acestea, după ce au fost consultate consiliile baroului teritorial, inclusiv prin propria comisie consultativă prezidată de președintele acestuia sau de alt consilier delegat de acesta și format din membrii CNF și de consilierii desemnați de barouri în baza regulamentului intern al CNF;

e) se ocupă de păstrarea și actualizarea tabloului special pentru asistența juridică înaintea instanțelor superioare și întocmește lista națională a avocaților în temeiul art. 15, alineatul 5;

f) promovează activitatea de coordonare și de îndrumare a consiliilor tabloului teritorial cu scopul de a a standardiza condițiile de exercitare a profesiei și de acces la aceasta;

g) propune o dată la doi ani Ministerului Justiției parametrii prevăzuți de art. 13;

h) colaborează cu consiliile tabloului teritorial la conservarea și protejarea independenței și a evoluției profesionale;

i) procedează la îndeplinirea obligațiilor prevăzute de art. 40 pentru relațiile cu universitățile și de art. 43 în ceea ce privește cursurile de formare profesională;

l) consultă asociațiile de specialitate menționate la litera s), în scopul emiterii opiniei menționate la art. 9, alineatul 1;

m) își exprimă opinia cu privire la asigurările sociale pentru avocați;

n) aprobă contul de rezultate și bilanțul previzional pentru propria gestiune;

o) îi propune Ministrului justiției să dizolve consiliile barourilor teritoriale, atunci când sunt îndeplinite condițiile prevăzute de art. 33;

p) tratează, prin publicații, informațiile privind propria activitate și subiectele de interes din avocatură;

q) exprimă, la cererea Ministrului Justiției, opinii cu privire la propunerile și proiectele de lege care, chiar și indirect, privesc profesia de avocat și administrația justiției;

r) stabilește și reglementează, prin norme adecvate, observatorul permanent privind exercitarea competenței, colectează date și elaborează studii și propuneri directe pentru a încuraja administrarea cât mai eficientă a funcțiilor juridice;

s) stabilește și reglementează, prin regulamentul corespunzător, lista asociațiilor de specialitate cele mai reprezentative, cu respectarea distribuției teritoriale, a sistemului democratic al acestora, precum și a ofertei formative privind materia de competeță, asigurând gratuitatea acestora;

t) desemnează reprezentanți de categorie pe lângă comisiile și organele naționale sau internaționale;

u) desfășoară orice altă funcție atribuită acestuia prin lege și regulamente.

2. În limitele necesare pentru a acoperi cheltuielile de gestiune, și în scopul de a asigura, cel puțin, un buget echilibrat, CNF este autorizat:

a) să stabilească valoarea contribuției anuale datorate de avocații înscriși în tablouri și liste;

b) să stabilească taxele pentru eliberarea certificatelor și a copiilor;

c) să stabilească valoarea taxei de înregistrare și a contribuției anuale datorate de membrul înscris în tabloul avocaților reprezentanți înaintea instanțelor superioare.

3. Încasarea contribuției anuale este efectuată de tablourile teritoriale, conform prevederilor regulamentului corespunzător adoptat de CNF.

Art. 36.

*Competența jurisdicțională*

1. CNF se pronunță cu privire la plângerile împotriva măsurilor disciplinare, precum și în materie de barouri, liste și registre și eliberarea certificatului de practică; se pronunță cu privire la recursurile referitoare la alegerile consiliilor baroului; soluționează conflictele de competență între barourile teritoriale; exercită funcțiile disciplinare față de proprii membri, atunci când consiliul districtual de disciplină competent decide deschiderea procedurii disciplinare. Funcția jurisdicțională se desfășoară conform prevederilor art. 59-65 din decretul regal nr. 37 din 22 ianuarie 1934.

2. Audierile CNF sunt publice. La acestea participă, cu rolul de procuror, un magistrat, cu grad echivalent cu cel al unui consilier de casație, delegat al procurorului general de pe lângă Curtea de Casație.

3. Pentru participarea la procedurile disciplinare ale CNF, magistraților nu li se recunosc remunerații, indemnizații sau jetoane de prezență.

4. Deciziile CNF sunt notificate, în termen de treizeci de zile, persoanei interesate și procurorului de pe lângă curtea de apel și tribunalului de pe raza localității căreia îi aparține persoana interesată. În același termen, sunt comunicate consiliului baroului territorial.

5. În cazurile prevăzute la alineatul 1, notificarea este efectuată pentru persoanele interesate și procurorul de pe lângă Curtea de Casație.

6. Persoanele interesate și procurorul pot depune recurs împotriva hotărârilor CNF la secțiunile unite ale Curții de Casație, în termen de treizeci de zile de la data notificării, pentru incompetență, exces de putere și încălcarea legii.

7. Contestația nu are efect suspensiv. Cu toate acestea, execuția poate fi suspendată de secțiunile unite ale Curții de Casație în camera de consiliu la cererea recurentului.

8. În cazul anulării cu amânare, amânarea este transmisă CNF, care trebuie să respecte decizia Curții de Casație cu privire la punctul din drept pentru care s-a pronunțat.

Art. 37

*Funcționarea*

1. CNF se pronunță cu privire la contestațiile indicate la art. 36, conform prevederilor art. 59-65 din decretul regal nr. 37 din 22 ianuarie 1934, aplicând, dacă este necesar, normele și principiile codului de procedură civilă.

2. În procedurile jurisdicționale se aplică normele codului de procedură civilă privind abținerea și recuzarea judecătorilor. Procedurile CNF privind atacarea hotărârilor consiliilor districtuale de disciplină au caracter de sentință.

3. Controlul contabil și de gestiune este efectuat de un colegiu alcătuit din trei auditori numit de primul președinte al Curții de Casație, care îi alege dintre persoanele înscrise în registrul auditorilor, numind și doi auditori supleanți. Colegiul este prezidat de membrul cu cea mai mare vechime ca membru.

4. CNF poate desfășura propria activitate non-jurisdicțională, instituind comisii de lucru, eventual și cu participarea membrilor externi ai Consiliului.

Art. 38.

*Eligibilitate și incompatibilitate*

1. Sunt eligibili pentru CNF persoanele înscrise în tabloul special pentru asistență juridică înaintea instanțelor superioare. Sunt aleși cei care au înregistrat cel mai mare număr de voturi. În caz de egalitate de voturi, este ales membrul cu cea mai mare vechime ca membru, și, dintre cei care au o vechime egală ca membru, cel cu vârsta mai înaintată.

2. Nu pot fi aleși cei care au înregistrat, în cei cinci ani anteriori, o condamnare executorie, chiar definitivă, pentru o sancțiune disciplinară mai gravă decât avertismentul.

3. Funcția de consilier național este incompatibilă cu cea de consilier al baroului și de membru al consiliului de administrație și al comitetului de delegați ai Casei naționale de asigurări sociale și de sănătate pentru avocați, și de membru al unui consiliu districtual disciplinar.

4. Persoana aleasă care se află în situația de incompatibilitate trebuie să aleagă una dintre funcții în termen de treizeci de zile de la data numirii. În cazul în care nu va proceda astfel, va decădea automat din funcția asumată anterior.

*Capitolul IV*

CONGRESUL NAȚIONAL AL AVOCAȚILOR

Art. 39

*Congresul național al avocaților*

1. CNF convoacă Congresul național al avocaților cel puțin o dată la trei ani.

2. Congresul național al avocaților este organul reprezentativ al avocaturii italiene în respectarea autonomiei și identității fiecăruia dintre membrii asociației. Abordează și formulează propuneri privind aspectele juridice și de protecție a drepturilor fundamentale ale cetățenilor, precum și chestiunile care privesc profesia de avocat.

3. Congresul național al avocaților deliberează, în mod autonom, cu privire la propriile norme regulamentare și statutare, și alege organismul competent pentru a pune în aplicare propriile hotărâri.

TITLUL IV

ACCESUL LA PROFESIA DE AVOCAT

*Capitolul I*

Formarea profesională

Art. 40

*Acordurile între universități și ordinele de avocați*

1. Consiliile baroului pot încheia convenții, fără costuri noi sau mai mari pentru finanțele publice, cu universitățile pentru reglementarea raporturilor reciproce.

2. CNF și secțiunea unificată a decanilor facultăților de drept promovează, inclusiv prin încheierea unei convenții, fără costuri noi sau mai mari către finanțele publice, deplina colaborare între facultățile de drept și barouri, pentru aducerea la îndeplinire a scopurilor din prezentul capitol.

Art. 41

*Conținutul și metoda de efectuare a stagiului*

1. Stagiul constă în formarea, cu conținut teoretic și practic, a avocatului stagiar cu scopul de a-l ajuta să obțină capacitățile necesare pentru exercitarea profesiei de avocat și pentru gestionarea unui cabinet de avocatură, precum și pentru a-l determina să învețe și să respecte principiile etice și regulile deontologice.

2. Consiliul baroului păstrează registrul avocaților stagiari, înscrierea în acesta fiind o condiție necesară pentru efectuarea stagiului profesional.

3. Pentru înscrierea în registrul avocaților stagiari și excluderea din acesta se aplică, în măsura în care sunt compatibile, dispozițiile prevăzute de art. 17.

4. Stagiul poate fi efectuat simultan cu activitățile de muncă subordonată publică și privată, precum și în modul și cu programul de lucru corespunzător pentru a permite desfășurarea eficientă și punctuală a acestuia și în absența unor motive specifice de conflict de interes.

5. Stagiul profesional este desfășurat în mod continuu timp de optsprezece luni. Întreruperea acestuia pentru o perioadă mai mare de șase luni, fără motiv personal justificat, inclusiv cu caracter personal, determină excluderea din registrul stagiarilor, cu excepția dreptului de a solicita, din nou, înscrierea în registru, care poate fi deliberată, după o nouă verificare din partea consiliului baroului a existenței cerințelor stabilite de prezenta lege.

6. Stagiul poate fi efectuat:

a) pe lângă un avocat, cu o vechime de membru în tablou de cel puțin cinci ani

b) pe lângă cabinetul de avocatură de stat sau pe lângă cabinetul de avocatură al unei entități publice sau pe lângă un birou judecătoresc pentru cel mult 12 luni

c) pentru cel puțin șase luni, în alt stat al Uniunii Europene, pe lângă profesioniștii juridici, cu titlul echivalent celui de avocat, calificați pentru exercitarea profesiei

d) pentru cel mult șase luni, concomitent cu programul de studiu pentru obținerea diplomei de licență, de către studenții înscriși în mod regulamentar în ultimul an al programului de studiu pentru obținerea diplomei de licență în drept în cazul prevăzut de art. 40.

7. În orice caz, stagiul trebuie să fie efectuat pentru o perioadă de cel puțin șase luni pe lângă un avocat înscris în ordin sau la cabinetul de avocatură de stat.

8. Stagiul poate fi efectuat și de doi avocați, în același timp, la cererea stagiarului și după obținerea unei autorizații prealabile din partea consiliului baroului competent, în cazul în care se poate presupune că volumul de lucru al unuia dintre aceștia nu este în măsură să-i permită stagiarului o ofertă formativă suficientă.

9. Fără prejudicierea dispozițiilor de la alineatul 6, diploma obținută la școlile de specializare pentru profesiile juridice, după cum prevede art. 16 din decretul legislativ nr. 398 din 17 noiembrie 1997, cu modificările ulterioare, este evaluată în scopul efectuării stagiului pentru accesul la profesia de avocat pentru perioada de 1 an.

10. Avocatul este obligat să se asigure că stagiul se efectuează profitabil și demn pentru scopul de la alineatul 1 și nu poate prelua funcția pentru mai mult de trei stagiari în același timp, fără autorizația eliberată de consiliul competent al baroului după evaluarea activității profesionale a solicitantului și de organizare a cabinetului.

11. Stagiul profesional nu determină de drept stabilirea unor raporturi de muncă subordonată, chiar și ocazională. În cadrul cabinetelor de avocatură private, avocatul stagiar are întotdeauna dreptul la rambursarea cheltuielilor susținute în numele cabinetului pe lângă care se desfășoară stagiul. Cu excepția faptului că în instituțiile publice și cabinetul de avocatură de stat, după primul semestru, avocatului stagiar i se poate recunoaște prin contract special, o indemnizație sau o retribuție pentru activitatea desfășurată în numele cabinetului, în mod proporțional cu contribuția profesională efectivă la exercitarea prestațiilor și luând, de asemenea, în considerare, utilizarea serviciilor și a structurilor biroului de către avocatul stagiar. Entitățile publice și cabinetul de avocatură de stat îi recunosc avocatului stagiar o rambursare pentru activitatea desfășurată, în cazul în care este prevăzută de regulamentele respective și, oricum, în limitele resurselor disponibile în conformitate cu legislația în vigoare.

12. Pe parcursul perioadei de desfășurare a stagiului, avocatul praticant, la șase luni de la data înscrierii în registrul practicanților, cu condiția să dețină diploma de licență în drept, poate exercita activitatea profesională prin înlocuirea avocatului pe lângă care efectuează practica și, oricum, sub controlul și responsabilitatea acestuia, chiar dacă sunt chestiuni care nu sunt abordate în mod direct de acesta, în sfera civilă în fața instanței și a judecătorului de pace, și în sfera penală, în procedurile de competența judecătorului de pace, în cele pentru infracțiuni contravenționale și în cele care, în baza normelor în vigoare înainte de data intrării în vigoare a decretului legislativ nr. 51 din 19 februarie 1998, sunt de competența magistratului. Competența începe să decurgă de la data hotărârii de înscriere în registrul corespunzător. Aceasta poate dura maxim cinci ani, cu excepția cazului de suspendare din exercițiul profesional nedeterminată de o procedură disciplinară, cu condiția să fie îndeplinite toate cerințele pentru înscrierea în registru.

13. Ministrul Justiției, prin propriul decret adoptă, după consultarea CNF, regulamentul care guvernează:

a) modalitățile de desfășurare a stagiului și procedurile corespunzătoare de control din partea consiliului baroului competent;

b) circumstanțele care au justificat întreruperea stagiului, ținând cont de situațiile legate de vârsta, sănătatea, maternitarea și paternitatea avocatului stagiar, și procedurile corespunzătoare de evaluare;

c) cerințele de valabilitate pentru desfășurarea stagiului într-o altă țară a Uniunii Europene.

14. Practicantul poate, pentru un motiv justificat, să transfere înregistrarea la baroul din localitatea în care intenționează să-și continue stagiul. Consiliul baroului autorizează transferul, după ce a evaluat motivele care-l justifică, și eliberează practicantului un certificat care atestă perioada de formare care rezultă îndeplinită în mod corespunzător.

Art. 42.

*Norme disciplinare pentru practicanți*

1. Practicanții trebuie să respecte aceleași atribuții și reglementări deontologice ca și avocații și sunt supuși puterii disciplinare a consiliului baroului.

Art. 43.

*Cursuri de formare pentru accesul la profesia de avocat*

1. Stagiul, la fel ca și în practica efectuată într-un cabinet de avocatură, constă în frecventarea obligatorie și cu profit, pentru o perioadă de, cel puțin, optsprezece luni, a cursurilor de formare profesională organizate de barourile și asociațiile juridice, precum și de alte entități prevăzute de lege.

2. Ministrul Justiției, după consultarea CNF, reglementează:

a) termenii și condițiile de stabilire a cursurilor de formare menționate la alineatul 1 de către barourile și asociațiile juridice considerate corespunzătoare, care să asigure libertatea și pluralismul ofertei formative și a alegerii individuale corespunzătoare

b) conținutul formativ al cursurilor de formare, astfel încât să includă, ca fiind esențiale, însușirea limbajului juridic, redactarea documentelor legale, tecnica de contestare a hotărârilor judecătorești și a actelor administrative, tehnica de readactare a opiniei extrajudiciare și tehnica de cercetare;

c) durata minimă a cursurilor de formare, prevăzând un angajament didactic de cel puțin o sută șaizeci de ore pentru întreaga perioadă;

d) modalitățile și condițiile pentru frecventarea cursurilor de formare de către avocatul practicant, precum și cele pentru verificările intermediare și finale ale profitului, care sunt încredințate unei comisii alcătuite din avocați, magistrați și profesori universitari, astfel încât să garanteze uniformitatea evaluării pe întreg teritoriul național. Membrilor comisiei nu li se acordă compensații, indemnizații sau jetoane de prezență.

Art. 44

*Frecventarea birourilor juridice*

1. Activitatea de practicant pe lângă cabinetele de avocatură este guvernată printr-un regulament specific, care urmează să fie emise în termen de un an de la data intrării în vigoare a prezentei legii, de către ministrul justiției, după consultarea Consiliului superior al Magistraturii și a CNF.

Art. 45.

*Certificatul de absolvire a stagiului*

1. Consiliul baroului pe lângă care este efectuat stagiul eliberează certificatul corespunzător.

2. În cazul cererii de transfer a avocatului practicant în registrul ținut de un alt consiliu al baroului, cel de proveniență adeverește durata stagiului efectuat până la data prezentării cererii și, în cazul în care perioada de stagiu prescrisă este finalizată, se eliberează certificatul de absolvire a stagiului.

3. Avocatul practicant este admis să suțină examenul final la curtea de apel din districtul în care a desfășurat cea mai mare parte din perioada de stagiatură. In cazul în care stagiul a fost efectuat pentru perioade egale sub supravegherea mai multor barouri care au sediul în districte diferite, sediul examinării este determinat în baza locului de desfășurare a primei perioade de stagiatură.

*Capitolul II*

EXAMENUL FINAL PENTRU OBȚINEREA CALIFICĂRII NECESARE PENTRU EXERCITAREA PROFESIEI DE AVOCAT

Art. 46.

*Examenul final*

1. Examenul final este împărțit în trei probe scrise și o probă orală.

2. Probele scrise au fost întocmite pe teme formulate de Ministrul Justiției și se referă la:

a) elaborarea unei opinii motivate, de ales între două chestiuni în materia reglementată de Codul civil;

b) elaborarea unui unei opinii motivate, de ales între două chestiuni în materia reglementată de Codul penal;

c) elaborarea unui act judiciar care postulează cunoștințe de drept substanțial și drept procedural, pe o temă propusă, în materia aleasă de candidat dintre dreptul privat, dreptul penal și dreptul administrativ.

3. La examenul oral, candidatul prezintă proba scrisă și demonstrează cunoașterea următoarelor subiecte : organizarea și deontologia juridică, dreptul civil, dreptul penal, dreptul procesual civil, dreptul procesual penal, precum și de alte două materii, alese în prealabil de către candidat dintre următoarele: dreptul constituțional, dreptul administrativ, dreptul muncii, dreptul comercial, dreptul comunitar și internațional privat, dreptul tributar, dreptul ecleziastic, sistemul juridic și penitenciar.

4. Pentru evaluarea fiecărei probe scrise, fiecare membru al comisiei de examinare dispune de zece puncte de merit; la proba orală sunt admiși candidații care au obținut, la cele trei probe scrise, un punctaj total de cel puțin 90 de puncte și un punctaj de minim 30 de puncte la fiecare probă.

5. Comisia notează observațiile pozitive sau negative în diverse puncte ale fiecărei lucrări, care constituie motivația votului care este exprimat printr-un număr egal cu suma voturilor exprimate de membrii individuali. Ministrul Justiției stabilește, prin tragere la sorți, ?????? pentru corectarea probelor scrise între candidați și sediile curții de apel unde are loc corectarea lucrărilor scrise. Proba orală are loc în același sediu ca proba scrisă.

6. Ministrul Justiției, după consultarea CNF, reglementează modalitățile și procedurile de desfășurare a examenului de stat și cele de evaluare a probelor scrise și orale care urmează să fie efectuate pe baza următoarelor criterii:

a) claritate, logică și rigoare metodologică a expunerii;

b) dovada capacității concrete de soluționare a problemelor juridice specifice;

c) dovada cunoașterii fundamentelor teoretice ale instituțiilor juridice tratate;

d) dovada capacității de abordare a diferitelor profiluri interdisciplinare;

e) dovada cunoașterii tehnicilor de persuasiune și de argumentare.

7. Probele scrise se desfășoară cu utilizarea doar a textelor de lege fără comentarii și referințe bibliografice. Acestea trebuie organizate în toate sediile la aceeași oră, stabilită de Ministrul justiției prin procedura prin care sunt organízate aceste examene. În acest scop, textele legislative aduse de candidați pentru probă trebuie să fie controlate și aprobate în zilele anterioare începerii testului și așezate pe banca în care candidatul susține proba. Apelul candidaților trebuie efectuate din timp, astfel încât probele scrise să înceapă la ora stabilită de Ministrul justiției.

8. Candidații nu pot aduce cu ei texte sau documente, inclusiv informatice, sau orice fel de instrumente de telecomunicații, sub sancțiunea excluderii imediate din examen, prin ordinul președintelui comisiei, după consultarea a cel puțin doi membri ai comisiei.

9. În cazul în care sunt introduse în sala de examinare în care se desfășoară probele de examen, documente scrise sau notițe de orice fel, prin orice mijloace, candidatul care le primește și nu raportează imediat acest lucru comisiei, este exclus imediat din examen, în temeiul alineatului 8.

10. Oricine furnizează, în orice mod, unuia sau mai multor candidați, înainte sau în timpul probei de examen, texte legate de tema propusă este sancționat, cu excepția cazului în care fapta constituie o infracțiune mai gravă, cu pedeapsa închisorii până la trei ani. Pentru faptele indicate în prezentul alineat și în alineatul 9, candidații sunt denunțați consiliului districtual de disciplină din districtul competent în locul de înscriere în registrul practicanților, pentru procedurile care sunt de competența sa.

11. Pentru proba orală, fiecare membru al Comisiei are zece puncte de merit pentru fiecare dintre disciplinele de examen.

12. Sunt considerați apți candidații care obțin un scor minim de treizeci de puncte pentru fiecare disciplină de examen.

13. Costurile pentru efectuarea procedurilor prevăzute pentru examenul de stat, menționate în prezentul articol, sunt achitate în limita resurselor disponibile conform legislației în vigoare și, oricum, fără costuri noi sau mai mari pentru finanțele publice. Rămâne obligatorie achitarea impozitului menționat la articolul 1, alineatul 1, litera b) din Decretul legislativ al președintelui interimar nr. 261 din 13 septembrie 1946, după cum este prevăzută de art. 2, alineatul 1, litera b), din Decretul președintelui Consiliului de Miniștri din 21 decembrie 1990, publicat în Monitorul Oficial nr. 303 din 31 decembrie 1990.

Art. 47.

*Comisiile de examinare*

1. Comisia de examinare este numită, prin decretul Ministrului Justiției și este compusă din cinci membri titulari și cinci supleanți, din care: trei titulari și trei supleanți sunt avocați desemnați de CNF, dintre care cei înscriși în tabloul special pentru asistența juridică înaintea instanțelor superioare, dintre care unul o prezidează; unul titular și unul supleant sunt magistrați pensionați; unul titular și unul supleant sunt profesori universitari sau cercetători titulari în materie juridică.

2. Prin același decret, la fiecare curte de apel, este numită o subcomisie cu aceeași structură juridică ca cea a comisiei menționate la alineatul 1.

3. La fiecare curte de apel, în cazul în care numărul de candidați impune acest lucru, pot fi formate prin același criteriu alte subcomisii pentru grupuri de până la trei sute de candidați.

4. Funcția de secretar este exercitată de unul sau mai mulți funcționari detașați din cadrul Ministerului Justiției.

5. Nu pot fi numiți avocați membri ai comisiilor de examinare avocații care sunt membri ai consiliilor baroului sau ai unui consiliu districtual de disciplină sau membri ai consiliului de administrație sau ai comitetului de delegați ai Casei naționale de asigurări sociale și de sănătate pentru avocați și al CNF.

6. Avocații membri ai comisiei nu pot fi aleși ca membri ai consiliului baroului, ai unui consiliu districtual de disciplină, ai consiliului de administrație sau ai comisiei delegaților Casei naționale de asigurări sociale și de sănătate pentru avocați și ai CNF în alegerile imediat următoare datei de încetare a mandatului în cauză.

7. Începerea procedurilor pentru examenul de calificare trebuie să fie făcută publică cu promptitudine, în modul descris în regulamentul de aplicare emis de Ministrul Justiției în termen de un an de la data intrării în vigoare a prezentei legi.

 8. Ministrul Justiției, la cererea CNF, poate numi inspectori pentru controlul desfășurării corespunzătoare a probelor de examen scrise și orale. Inspectorii pot participa, în orice moment la examene și la lucrările comisiilor din unul sau mai multe districte indicate în actul de numire și examina toate actele.

9. După încheierea examenului de competențe cu un rezultat pozitiv, comisia eliberează certificatul de înscriere în tabloul avocaților. Certificatul produce efecte în scopul înregistrării în tablou.

Art. 48.

*Dispoziții tranzitorii pentru practica profesională*

1. Până la al doilea an de la data intrării în vigoare a prezentei legi, accesul la examenul de calificare pentru exercitarea profesiei de avocat este reglementat de dispozițiile în vigoare la data intrării în vigoare a prezentei legi, cu excepția reducerii la optsprezece luni a perioadei de stagiatură.

2. La articolul 1, alineatul 1, din regulamentul menționat în decretul Ministrului Justiției nr. 475 din 11 decembrie 2001, termenii: “în profesia de avocat“ sunt înlocuiți de următorii : “în profesia de“.

Art. 49.

*Dispoziții tranzitorii pentru examen*

1. Pentru primii doi ani de la data intrării în vigoare a prezentei legi, examenul de calificare pentru exercitarea profesiei de avocat se efectuează, atât în ceea ce privește probele scrise și probele orale, cât și în ceea ce privește modalitatea de examinare, în conformitate cu normele aplicabile anterior.

TITLUL V

PROCEDURI DISCIPLINARE

*Capitolul I*

NORME GENERALE

Art. 50.

*Consiliile districtuale de disciplină*

1. Puterea disciplinară le aparține consiliilor districtuale de disciplină juridică.

2. Consiliul de disciplină districtual este format din membri aleși pe baza capitației și democratic, cu respectarea dreptului de reprezentare a sexelor, prevăzut de art. 51 din Constituție, potrivit regulamentului aprobat de CNF. Numărul total de membri ai consiliului districtului este egal cu o treime din numărul total al membrilor consiliului baroului districtual, dacă este necesar, rotunjit implicit la unitate.

3. Consiliul districtual de disciplină își desfășoară activitatea cu secțiunile compuse din cinci titulari și din trei supleanți. Nu pot face parte din secțiunile de examinare membrii care aparțin ordinului în care este înscris profesionistul împotriva căruia este îndreptată măsura disciplinară.

4. Atunci când se depune o plângere sau un denunț către un consiliu al baroului, sau există o raportare a unei abateri disciplinare, consiliul baroului trebuie să notifice acest lucru membrului, solicitându-i să-și prezinte observațiile într-un termen de douăzeci de zile, și apoi să transmită imediat documentele consiliului districtual de disciplină care este competent, în mod exclusiv, pentru orice alt act procedural.

5. Regulamentul pentru procedură este aprobat de CNF, după consultarea organelor teritoriale.

Art. 51.

*Proceduri disciplinare și notificarea faptei*

1. Infracțiunile de încălcare a obligațiilor și normelor de conduită prevăzute de lege sau de etică sunt supuse examinării consiliilor districtuale de disciplină.

2. Este competent consiliul districtual de disciplină din districtul în care este înscris avocatul sau practicantul sau din districtul pe teritoriul căruia a avut loc fapta care face obiectul cercetării sau procedurii disciplinare. În orice caz, se aplică principiul prevenirii, cu privire la momentul înscrierii faptei în registrul corespunzător, în conformitate cu articolul 58.

3. Raportarea faptelor care pot fi supuse evaluării disciplinare este obligatorie. Autoritatea judiciară este obligată să notifice imediat consiliul baroului competent atunci când împotriva unui membru:

a) este exercitată acțiunea penală;

b) este dispusă aplicarea măsurilor preventive sau de siguranță;

c) sunt efectuate percheziții sau sechestre;

d) sunt emise sentințe care definesc faza procesuală.

Art. 52.

*Conținutul deciziei*

1. Prin decizia care definește procedura disciplinară pot fi deliberate:

a) achitarea, cu formula: "nu se continuă cu acțiunea disciplinară";

b) avertismentul verbal, care nu are caracter de sancțiune disciplinară, în cazul unor încălcări minore scuzabile;

c) impunerea uneia dintre următoarele sancțiuni disciplinare: avertisment, cenzură, suspendarea din exercitarea profesiei pentru o perioadă de două luni până la cinci ani, radierea.

Art. 53.

*Sancțiuni*

1. Avertismentul poate fi aplicat atunci când faptul contestat nu este grav și există motive să se rețină că acuzatul nu va comite alte infracțiuni. Avertismentul constă în informarea inculpatului cu privire la faptul că comportamentul acestuia nu a fost în conformitate cu standardele etice și legale, cu cerința de a nu mai comite alte infracțiuni.

2. Cenzura implică o mustrare formală și se aplică în cazul în care gravitatea faptei, gradul de responsabilitate, antecedentele inculpatului și comportamentul acestuia ulterior faptei sugerează că acesta nu va comite o altă infracțiune.

3. Suspendarea constă în excluderea temporară din exercitarea profesiei sau a stagiului și se aplică pentru încălcări care constau în comportamente și responsabilități grave sau în cazul în care nu există condiții pentru a impune doar sancțiunea de cenzură.

4. Suspendarea constă în excluderea definitivă din tablou, de pe listă sau din registru și împiedică înregistrarea în orice alt tablou, listă sau registru, cu excepția dispozițiilor articolului 62. Excluderea se aplică pentru încălcări foarte grave care fac incompatibilă menținerea inculpatului în tabloul avocaților.

Art. 54.

*Raportarea la procesul penal*

1. Procedura disciplinară se desfășoară și este definită prin procedura și evaluările autonome cu privire la procesul penal având ca obiect aceleași fapte.

2. În cazul în care, în sensul deciziei, este esențial să se obțină acte și informații privind procesul penal, procedura disciplinară poate fi suspendată pe durată determinată în acest scop. Durata suspendării nu poate depăși o perioadă totală de doi ani; în această perioadă, termenul de prescripție este suspendat.

3. În cazul în care din faptele care fac obiectul procedurii disciplinare rezultă date care indică o infracțiune pentru care se acționează din oficiu, organul care procedează în cauză va informa autoritățile judiciare în acest sens.

4. Durata pedepsei accesorii de interdicție din exercitarea profesiei aplicată de autoritatea judiciară avocatului este calculată în cea a sancțiunii disciplinare corespunzătoare suspendării din exercitarea profesiei.

Art. 55.

*Redeschiderea procedurilor*

1. Procedura disciplinară încheiată încheiată printr-o hotărâre definitivă, se redeschide:

a) în cazul în care a fost aplicată o sancțiune disciplinară și, pentru aceleași fapte, instanța a emis sentința de achitare, deoarece fapta nu există sau pentru că inculpatul nu a săvârșit-o. În acest caz, procedura se redeschide și trebuie să fie pronunțată achitarea, chiar și la nivel disciplinar;

b) în cazul în care s-a pronunțat achitarea și autoritățile judiciare au emis sentința de condamnare pentru infracțiunea intenționată, întemeiată pe fapte relevante pentru constatarea responsabilității disciplinare, care nu au fost evaluate de consiliul districtual de disciplină. În acest caz, noile fapte sunt evaluate în mod liber în cadrul unei proceduri disciplinare redeschise.

2. Redeschiderea procedurii disciplinare are loc la cererea persoanei interesate sau din oficiu în formele prevăzute de procedura ordinară.

3. Pentru redeschiderea procedurii și pentru procedurile ulterioare este competent consiliul districtual disciplinar care a emis decizia, chiar dacă au fost emise sentințe în recurs. Judecarea cazului este încredințată unei alte secțiuni decât cea care a decis.

Art. 56.

*Prescripția acțiunii disciplinare*

1. Acțiunea disciplinară se prescrie după o perioadă de șase ani de la comiterea faptei.

2. În cazul unei condamnări penale pentru infracțiune intenționată, prescripția pentru redeschiderea procedurii disciplinare, în conformitate cu articolul 55, este de doi ani de la data la care sentința penală de condamnare devine definitivă.

3. Termenul de prescripție este întrerupt prin comunicarea infracțiunii către membrul înscris. Termenul este întrerupt și de la data notificării deciziei consiliului disciplinar districtual și a sentinței și a sentinței pronunțate de CNF cu privire la recurs. De la data întreruperii, decurge un nou termen cu o durată de cinci ani. În cazul în care există mai multe acte de întrerupere, termenul de prescripție stabilit la alineatul 1 poate fi prelungit cu încă o pătrime. Nu se calculează durata eventualelor suspendări.

Art. 57.

*Interdicția de radiere*

1. Pe parcursul procedurii, de la data trimiterii actelor către consiliul disciplinar districtual, nu se poate delibera radierea din tabloul avocaților.

Art. 58.

*Raportarea infracțiunii disciplinare și etapa de investigare pre-procedurală*

1. După primirea actelor menționate la art. 50, alineatul 4, președintele consiliului districtual disciplinar va proceda, fără întârziere, la înscrierea în registrul corespunzător sub rezerva primirii actelor privind o posibilă procedură disciplinară, indicând numele membrului la care acestea fac referire. În cazul unei injustificări evidente, solicită consiliului clasificarea fără alte formalități.

2. In cazul în care consiliul disciplinar districtual nu consideră să dispună arhivarea, și în orice alt caz, președintele desemnează comisia care trebuie să delibereze și numește consilierul instructor, ales dintre consilierii înscriși în alt ordin decât cel al inculpatului. Consilierul instructor devine responsabil în etapa de investigare pre-procedurală; acesta comunică fără întârziere membrului începerea acestei etape, prin scrisoare recomandată cu confirmare de primire, furnizându-i orice element util și solicitându-i să formuleze în scris propriile observații în termen de treizeci de zile de la data primirii comunicării și procedează la orice constatare de natură instructorie în termen de șase luni de la data înscrierii infracțiunii disciplinare în registrul menționat la alineatul 1.

3. După încheierea fazei de investigare, consilierul instructor îi propune consiliului disciplinar districtual, o cerere justificată de arhivare sau de aprobare a capătului de cerere, depunând dosarul la secretariat. Consiliul districtual deliberează fără prezența consilierului instructor, care nu poate face parte din completul de judecată.

4. Hotărârea de clasificare este comunicată consiliului baroului în care este înscris avocatul, membrului și persoanei de la care a primit notificarea infracțiunii.

*Capul II*

PROCEDURA

Art. 59

*Procedura disciplinară*

1. Procedura disciplinară este reglementată de următoarele principii fundamentale:

a) în cazul în care consiliul districtual disciplinar aprobă capătul de cerere, îi comunică acest lucru inculpatului și procurorului prin scrisoare recomandată cu confirmare de primire;

b) comunicarea directă către inculpat conține:

1) capătul de cerere cu menționarea:

1.1) datelor de identificare a inculpatului și a numărului de ordine atribuit procedurii;

1.2) notificarea de încălcare, cu indicarea normelor încălcate; în cazul în care există mai multe încălcări, acestea sunt marcate cu litere sau cifre;

1.3) datei hotărârii de aprobare a capătului de cerere;

2) notificarea faptului că inculpatul, în termen de douăzeci de zile de la data primirii acesteia, are dreptul de accesa documentele din dosar, luând la cunoștință despre acestea și făcând copie integrală după acestea; are dreptul de a depune memorii, documente și de a se înfățișa înaintea consilierului instructor, cu asistența avocatului care a fost eventual numit, pentru a fi audiat și a-și expune propria apărare. Data pentru interogatoriu este fixată imediat după scadența termenului acordat pentru îndeplinirea actelor de apărare și este indicată în comunicare;

c) după încetarea termenului acordat pentru îndeplinirea actelor de apărare, consilierul instructor, în cazul în care, prin conținutul apărării, nu consideră necesar să propună clasificarea, îi solicită consiliului districtual disciplinar să dispună chemarea în judecată a inculpatului;

d) chemarea în judecată trebuie să fie notificată, prin intermediul grefierului, cu cel puțin, treizeci de zile înainte de data înfățișării inculpatului și procurorului, care are dreptul de a se prezenta la audierea pledoariilor. Cererea de chemare în judecată conține:

1) datele generale ale inculpatului;

2) enunțarea în mod clar și precis a încălcărilor, cu indicarea normelor încălcate; în cazul în care există mai multe încălcări, acestea sunt marcate cu litere sau cifre;

3) indicarea locului, a zilei și a orei prezentării înaintea consiliului districtual disciplinar pentru dezbatere, cu avertizare asupra faptului că inculpatul poate fi asistat de un apărător și că, în caz de neprezentare, care nu se datorează unui impediment legal sau imposibilității absolute de înfățișare, se va proceda în absența acestuia;

4) notificarea faptului că inculpatul are dreptul de a prezenta documente și de a indica martori, cu prezentarea sumară a circumstanțelor în care aceștia vor fi audiați. Aceste acte trebuie să fie efectuate în termen de șapte zile de la data fixată pentru dezbatere;

5) lista martorilor pe care consiliul disciplinar distrectual intenționează să-i asculte;

6) data și semnarea de către președinte și secretar;

e) pe durata dezbaterii, inculpatul are dreptul de a prezenta documente, de a interoga sau a solicita interogarea martorilor, de a da declarații și, dacă este necesar sau se permite, să se supună examinării din partea consiliului districtual disciplinar; inculpatul are dreptul să aibă cuvântul în acest din urmă caz;

f) în dezbatere, consiliul districtual disciplinar obține documentele prezentate de inculpat; procedează la examinarea martorilor și, imediat după aceea, la examinarea inculpatului care a solicitat acest lucru sau care și-a exprimat consimțământul; procedează, din oficiu sau la cererea părții, la primirea sau la obținerea oricăror dovezi ulterioare necesare sau utile pentru constatarea faptelor;

g) declarațiile și documentele provenite de la inculpat, actele create și documentele obținute în timpul fazei instructorii și a dezbaterii pot fi utilizate pentru decizie. Plângerile și raportările aferente infracțiunii disciplinare și procesele verbale ale declarațiilor martorilor întocmite în cursul fazei instructorii, care nu au fost confirmate din orice motiv în dezbatere, pot fi utilizate pentru hotărâre, în cazul în care persoana de la care provin a fost citată pentru dezbatere;

h) după finalizarea dezbaterii, președintele declară închiderea acesteia și dă cuvântul procurorului, dacă este prezent, inculpatului și apărătorului acestuia, pentru discuții, care se vor desfășura în ordinea menționată în prezenta scrisoare; inculpatul și apărătorul acestuia au, în orice caz, cuvântul pentru aceștia din urmă;

i) după finalizarea discuției, consiliul districtual disciplinar deliberează cu majoritate de voturi, fără prezența procurorului, a inculpatului și a apărătorului acestuia, procedând la votarea temelor menționate de președinte; în caz de egalitate, va prevala votul acestuia din urmă;

l) părților li se citește imediat dispozitivul hotărârii. Dispozitivul conține, de asemenea, indicarea termenului pentru apel;

m) motivarea hotărârii trebuie să fie depusă în termen de treizeci de zile, începând de la data citirii dispozitivului; copia integrală a hotărârii este notificată inculpatului, consiliului baroului în care este înscris inculpatul, procurorului și procurorului general de pe lângă curtea de apel în care are sediul consiliul districtual disciplinar care a emis hotărârea. În cazul deciziilor complexe, termenul pentru depunerea motivației poate fi extins până la dublarea acestuia, prin procedura înscrisă în dispozitivul deciziei;

n) pentru tot ceea ce nu este reglementat în mod specific la prezentul alineat, se aplică normele codului de procedură penală, dacă este cazul.

Art. 60.

*Suspendarea măsurii preventive*

1. Suspendarea preventivă din exercitarea profesiei sau a stagiului poate fi deliberată de consiliul disciplinar districtual competent pentru procedură, după audiere, în următoarele cazuri: aplicarea măsurii preventive de detenție sau interdicție impusă într-un caz penal și neapelată sau confirmată în momentul reexaminării sau apelului; pedeapsa accesorie prevăzută la art. 35 din codul penal, chiar dacă a fost dispusă suspendarea condiționată a pedepsei, impusă prin sentința penală pronunțată în primul grad; aplicarea măsurii de siguranță privativă de libertate; condamnarea în primul grad pentru infracțiunile prevăzute la art. 372, 374, 377, 378, 381, 640 și 646 din codul penal, în cazul în care au fost comise în momentul exercitării profesiei sau a stagiului, 244, 648-bis și 648-ter din același cod; condamnare la pedeapsa cu detenția de minim trei ani.

2. Suspendarea preventivă poate fi aplicată pentru o perioadă care nu depășește un an și care devine executorie de la data notificării persoanei interesate.

3. Suspendarea preventivă își pierde forța executorie în cazul în care, în termen de șase luni de la data impunerii, consiliul disciplinar districtual nu decide măsura de sancționare.

4. Suspendarea preventivă își pierde, de asemenea, forța executorie în cazul în care consiliul disciplinar districtual hotărăște că nu este cazul să se aplice măsura disciplinară, sau dispune acordarea avertismentului sau a cenzurii.

5. Suspendarea preventivă poate fi revocată sau modificată în ceea ce privește durata acesteia, din oficiu sau la cererea părții, în cazul în care, chiar și din cauza unor circumstanțe existente, nu este adecvată pentru faptele comise.

6. Împotriva suspendării preventive, persoana interesată poate depune apel înaintea CNF în termen de douăzeci de zile de la data notificării în modul prevăzut pentru atacarea acțiunilor disciplinare.

7. Consiliul disciplinar districtual notifică imediat raportarea procedurii către consiliul baroului pe lângă care este înscris avocatul, pentru a le pune în executare.

Art. 61.

*Căile de atac*

1. Deciziile consiliului disciplinar districtual pot fi apelate, în termen de treizeci de zile de la data depunerii sentinței, înaintea secțiunii disciplinare corespunzătoare CNF de către inculpat, în cazul afimării responsabilității, și, pentru orice decizie, de către consiliul baroului la care este înscris inculpatul, de către procuror și procurorul general din districtul curții de apel în care are sediul consiliul districtual disciplinar care a emis decizia.

2. Contestația este notificată procurorului și procurorului general de pe lângă curtea de apel, care pot propune apel incident în termen de douăzeci de zile de la data notificării.

3. Interpunerea apelului suspendă executarea sentinței.

Art. 62.

*Executarea*

1. Hotărârea pronunțată de consiliul disciplinar districtual neapelată este imediat executorie.

2. Suspendarea și radierea încep să producă efecte de la expirarea termenului de atac, pentru deciziile consiliului districtual disciplinar, sau de la data ulterioară notificării sentinței către inculpat. Inculpatul nu mai are dreptul să-și exercite profesia sau să efectueze stagiul fără necesitatea unei notificări ulterioare.

3. Pentru executarea sancțiunii, este competent consiliul baroului în al cărui tablou este înscris inculpatul.

4. Președintele consiliului baroului, după ce a luat la cunoștință despre caracterul executoriu al sancțiunii, verifică fără întârziere data notificării către inculpat a deciziei consiliului districtual disciplinar și îi trimite, prin scrisoare recomandată cu confirmare de primire, o comunicare în care indică data finală de începere a termenului de executare a sancțiunii.

5. În cazul în care este aplicată suspendarea, radierea sau suspendarea preventivă, acestea sunt comunicate fără întârziere titularilor birourilor judiciare din districtul în care-și are sediul consiliul baroului competent pentru executare, președinților consiliilor baroului din districtul corespunzător și tuturor membrilor din tablourile și registrele deține de consiliul baroului în cauză.

6. O copie a comunicării este afișată la birourile consiliului baroului compent pentru executare.

7. În cazul în care decizia care aplică o sancțiune disciplinară sau care pronunță achitarea devine definitivă și privește un membru al unui alt ordin, consilierul secretar comunică acest faptului ordinului de apartenență, transmițând o copie a deciziei.

8. În cazul în care este aplicată sancțiunea suspendării din funcție a unui membru, căruia pentru aceeași faptă i s-a aplicat suspendarea preventivă, consiliul baroului determină din oficiu, fără întârziere, durata suspendării, scăzând perioada de suspendare preventivă deja dedusă.

9. În cazurile prevăzute la art. 7 și 8, extrasul de pe hotărârea care conține termenul final al sancțiunii este notificat imediat părții interesate și comunicat părților de la alineatul 5.

10. Profesionistul radiat poate solicita să fie înscris, din nou, în termen de cinci ani de la data la care măsura de sancționare devine executorie, dar nu mai târziu de un an după expirarea acestei perioade.

Art. 63.

*Competențe de control ale CNF*

1. CNF poate solicita consiliilor districtuale disciplinare rapoarte privind activitatea disciplinară desfășurată; poate, de asemenea, numi, alegând dintre avocații înscriși în tabloul special pentru asistența juridică înaintea magistraților superiori, inspectori pentru controlul funcționării corespunzătoare a consiliilor disciplinare districtuale în ceea ce privește exercitarea funcțiilor acestora în materie disciplinară. Inspectorii pot examina toate actele, inclusiv cele referitoare la procesele clasificate. CNF poate dispune decăderea membrilor consiliilor districtuale disciplinare. Membrul decăzut este înlocuit cu primul dintre cei nealeși.

2. Puteri de control similare pot fi exercitate în ceea ce privește procedura în curs de desfășurare pe lângă consiliile ordinului de apartenență pentru dispozițiile tranzitorii de la art. 49.

TITLUL VI

DELEGAREA GUVERNULUI ȘI DISPOZIȚIILE TRANZITORII ȘI FINALE

Art. 64.

*Delegarea Guvernului pentru textul consolidat*

1. Guvernul este delegat să adopte, în termen de douăzeci și patru de luni de la data intrării în vigoare a prezentei legi, după consultarea CNF, unul sau mai multe decrete legislative care conțin un text consolidat de reorganizare a dispozițiilor în vigoare în materie de profesie juridică, cu respectarea următoarelor principii și criterii directive:

a) să constate valabilitatea actuală a normelor, indicându-le și pe cele abrogate, inclusiv implicit, ca urmare a incompatibilității cu dispozițiile ulterioare, și cele care, chiar dacă nu au fost incluse în textul consolidat, rămân în vigoare; să anexeze textului consolidat lista dispozițiilor, care chiar dacă nu au fost exprimate, sunt, oricum, abrogateè

b) să procedeze la coordonarea textului dispozițiilor în vigoare, efectuând, în limitele acestei coordonări, modificările necesare pentru a garanta coerența logică și sistematică a organizării, inclusiv în scopul adecvării și simplificării limbajului normativ.

2. Cu scopul de a permite o completare simultană a dispozițiilor legislative și regulamentare privind profesia de avocat, Guvernul este autorizat, în adoptarea textului consolidat, să integreze în acesta, cu evidențierea adecvată, normele atât legislative, cât și regulamentare în vigoare.

3. Din dispozițiile prezentului articol nu pot rezulta costuri nou sau mai mari către finanțele publice.

Art. 65.

*Dispoziţii tranzitorii*

 1. Până la data intrării în vigoare a regulamentelor prevăzute de prezenta lege, se aplică, dacă este necesar și sunt compatibile, dispozițiile în vigoare neabrogate, chiar dacă nu au fost menționate.

2. CNF și consiliile teritoriale în funcție la data intrării în vigoare a prezentei legi sunt prelungite până la data de 31 decembrie din anul următor acestei date.

3. Prevederile art. 19 nu se aplică avocaților deja înscriși în tablouri la data intrării în vigoare a prezentei legi, pentru care rămân aplicabile dispozițiile art. 3, alineatul 4, din decretul legislativ regal nr. 1578 din 27 noiembrie 1933, convertit, cu modificările ulterioare, de legea nr. 36 din 22 ianuarie 1934, cu modificările ulterioare.

4. Incompatibilitatea prevăzută la art. 28, alineatul 10, dintre funcția de consilier al baroului și cea de membru al comitatului delegaților ai Casei naționale de asigurări sociale și de sănătate pentru avocați trebuie să fie înlăturată în termen de maxim șaizeci de zile de la data intrării în vigoare a prezentei legi.

5. Codul deontologic este emis în termen de maxim 1 an de la data intrării în vigoare a prezentei legi. CNF va proceda la aceasta, după consultarea barourilor teritoriale și a Casei naționale de asigurări sociale și de sănătate pentru avocați cu privire la materiile de interes pentru aceasta. Intrarea în vigoare a condului deontologic determină încetarea efectelor normelor care au fost înainte în vigoare, chiar dacă nu au fost abrogate în mod specific. Normele conținute de codul deontologic se aplică și procedurilor disciplinare pe rol în momentul intrării acestuia în vigoare, dacă sunt mai favorabile pentru inculpat.

Art. 66.

*Dispoziţii finale*

1. Disciplina în materia de prescriere a contribuțiilor de asigurări sociale, prevăzută de art. 3 din legea nr. 335 din 8 august 1995 nu se aplică contribuțiilor datorate Casei naționale de asigurări sociale și de sănătate pentru avocați.

Art. 67.

*Clauza de invariabilitate financiară*

1. Din dispozițiile prevăzute de prezenta lege, nu pot rezulta costuri noi sau mai mari către finanțele publice.

Prezenta lege, care poartă sigiliul Statului, va fi introdusă în colecția oficială a actelor normative a Republicii Italiene. Orice persoană are obligația de a o respecta și de a dispune respectarea acesteia ca lege a statului.

Emisă la Roma, la data de 31 decembrie 2012

NAPOLITANO MONTI, Președintele Consiliului de Miniștri

Aprobat, secretar de stat: SEVERINO

LUCRĂRI PREGĂTITOARE

*Senatul Republicii (actul nr. 601):*

Prezentat de judecătorul relator GIULIANO la data de 21 mai 2008.

Transmis celei de-a doua Comisii (de Justiție), ca organ referent, la data de 25 iunie 2008, cu opiniile Comisiilor nr. 1 și 7.

Examinat de Comisia nr. 2 la data de 4 februarie 2009; 8, 14, 21 iulie 2009; 23, 30 septembrie 2009; 7, 21 octombrie 2009; 16, 17, 18 noiembrie 2009; 26 și 27 octombrie 2010.

Raport scris anunțat la data de 15 martie 2010 (actul nr. 601-711-1171-1198-A) judecător relator GIULIANO.

Examinat în plen la data de 30, 31 martie 2010; 13, 14, 15, 20, 21, 27, 28 aprilie 2010; 11, 12, 27 mai 2010; 19, 20, 21 octombrie 2010; 2, 3, 4, 9, 10, 16, 17 noiembrie 2010 și aprobat la 23 noiembrie 2010, într-un text consolidat prin actele nr. 711 (Casson și alții), 1171 (Bianchi și alții), 1198 (Mugnai).

*Camera deputaților (actul nr. 3900) :*

Transmis celei de-a doua Comisii (de Justiție), ca organ referent, la data de 29 noiembrie 2010, cu opiniile Comisiilor I, V, VI, VII, X, XI, XIV și a structurilor regionale.

Examinat de Comisia nr. 2, ca organ relator, la data de 26 ianuarie 2011; 1, 8 februarie 2011; 23, 29 martie 2011; 12 aprilie 2011; 6, 13, 20 iulie 2011; 28, 29 septembrie 2011; 19, 20, 25, 27 octombrie 2011; 09 noiembrie 2011; 29 februarie 2012; 3, 4 aprilie 2012; 9, 17, 23, 29, 30 mai 2012; 5, 6 și 7 iunie 2012.

Examinat în plen la data de 11 iunie 2012; 9, 24, 25 octombrie 2012. Deliberat, 31 octombrie 2012, extras articolele 1-45 și 47-68 pentru a forma actul C.3900-bis; articolul 46, pentru a forma actul C.3900-ter.

*Camera Deputaților (actul nr. 3900-bis):*

Extras articolele 1-45 și 47-68 din actul C.3900 prezentat la data de 31 octombrie 2012.

Examinat și aprobat în plen, cu modificări, la data de 31 octombrie 2012.

*Senatul Republicii (actul nr. 601-711-1171-1198 B):*

Transmis celei de-a doua Comisii (de Justiție), ca organ referent, la data de 6 noiembrie 2012,

cu opiniile Comisiilor 1, 5, 6, 7, 10, 11 și 14.

Examinat de Comisia nr. 2, ca organ relator, la data de 7, 13, 14, 27, 28 noiembrie 2012 și 12 decembrie 2012.

Examinat în plen și adoptat la data de 21 decembrie 2012.

NOTE

AVERTISMENT:

Textul notelor publicate aici a fost întocmit de către Administrația compententă în materie, în temeiul art. 10, alineatele 2 și 3, din textul consolidat privind promulgarea legilor, emiterea decretelor Președintelui Republicii și publicațiile oficiale ale Republicii italiene, aprobat prin D.P.R. nr. 1092 din 28 decembrie 1985, cu scopul de a facilita lecurarea dispozițiilor legale la care se face trimitere. Nu este afectată valoarea și eficiența actelor legislative transcrise aici.

*Note la art. 1:*

- Acesta este textul art. 17 alineatul 3 din legea nr. 400 din 23 august 1988 (Reglementarea activității Guvernului și organizarea Președinției Consiliului de Miniștri):

"Art. 17 (*Regulamente*).

1. - 2. (*Omis*).

3. Prin decretul ministerial pot fi adoptate regulamentele în materie de competență a ministrului sau a autorităților subordonate ministrului, atunci când legea conferă în mod expres o astfel de putere. Aceste regulamente, în materie de competență a mai multor miniștri, pot fi adoptate prin decrete interministeriale, sub rezerva necesității obținerii unei autorizații legale specifice. Regulamentele ministeriale și interministeriale nu pot dicta norme contrare celor din regulamentele emise de Guvern. Acestea trebuie comunicate Președintelui Consiliului de Miniștri înainte de emiterea acestora.

4. – 4ter. (*Omis*).".

*Note la art. 3:*

- Pentru textul articolului 17, alineatul 3 din Legea nr. 400 din 23 august 1988, a se vedea notele de la art. 1.

*Note la art. 4:*

- Acesta este textul art. 2549 și 2286 din codul civil:

"Art. 2549 (*Conceptul*). – Prin contractul de asociere în participațiune, asociantul îi atribuie asociatului o participațiune în profitul societății sau al uneia sau mai multor operațiuni, luând în considerare o anumită contribuție.

În cazul în care contribuția asociatului constă dintr-un raport de muncă, numărul asociaților angajați implicați în aceeași activitate nu poate fi mai mare de trei, indiferent de numărul de asocianți, cu unica excepție în cazul în care asociații sunt legați de asociant prin relația de căsătorie, de rudenie până la gradul trei sau de rudenie până la gradul doi. În caz de încălcare a interdicției din alineatul prezent, relația cu toți asociații a căror contribuție constă dintr-un raport de muncă se consideră muncă subordonată pe durată nedeterminată".

"Art. 2286 (*Excluderea*). - Excluderea unui membru poate avea loc pentru încălcări grave ale obligațiilor care decurg din lege sau din contractul social, precum și din cauza interzicerii, incapacității asociatului sau din cauza condamnării la o pedeapsă care implică interdicția, chiar și temporară, din funcțiile publice.

Membrul care a conferit în societate propria lucrare sau utilizarea unui bun poate fi, de asemenea, exclus pentru incapacitatea de a efectua lucrarea atribuită sau din cauza pieirii bunului din motive care nu pot fi atribuite administratorilor.

De asemenea, poate fi exclus membrul care s-a angajat să contribuie cu transferul dreptului de proprietate asupra unui obiect, în cazul în care acesta a pierit înainte ca dreptul de proprietate să fie obținut de societate.".

*Note la art. 5:*

- Acesta este textul art. 10 din Legea nr. 183 din 12 noiembrie 2011 (Dispoziții privind întocmirea bugetului anual și multianual de stat – Legea privind stabilitatea din 2012):

"Art. 10 (*Reforma ordinelor profesionale și a societăților de profesioniști*). (În vigoare din data de 25 martie 2012) – 1. La art. 3, alineatul 5, punctul, din decretul legislativ nr. 138 din 13 august 2011, convertit, cu modificările ulterioare, de legea nr. 148 din 14 septembrie 2011, textul: "Sistemele profesionale trebuie să fie reformate în termen de 12 luni de la data intrării în vigoare a prezentului decret pentru a include următoarele principii:" se înlocuiește cu următorul text: "Prin decretul Președintelui Republicii emis în temeiul art. 17, alineatul 2, din legea nr. 400 din 23 august 1988, sistemele profesionale trebuie să fie reformate în termen de 12 luni de la data intrării în vigoare a prezentului decret pentru a include următoarele principii:".

 2. La art. 3 din decretul legislativ nr. 138 din 13 august 2011, convertit, cu modificările ulterioare, de legea nr. 148 din 14 septembrie 2011, după alineatul 5 sunt introduse următoarele:

"5-*bis*. Normele în vigoare privind sistemele profesionale în opoziție cu principiile prevăzute la alineatul 5, literele a) - g), se abrogă începând de la data intrării în vigoare a regulamentului guvernamental menționat la alineatul 5 și, în orice caz, din data de 13 august 2012.

5-*ter*. Guvernul, până la 31 decembrie 2012, procedează la colectarea dispozițiilor cu forță executorie care nu sunt abrogate prin efectul alineatului 5-*bis* într-un text consolidat care urmează să fie emis în conformitate cu art. 17*-bis* din Legea nr. 400 din 23 august 1988".

3. Se permite înființarea de societăți pentru desfășurarea activităților profesionale reglementate în sistemul organizatoric conform modelelor corporative reglementate de titlurile V și VI din cartea V a Codului civil. Societățile cooperative de profesioniști sunt constituite dintr-un număr de cel puțin trei asociați.

4. Sunt eligibile pentru calificarea ca societăți de profesioniști societățile al căror act constitutiv prevede:

a) exercitarea profesiei în mod exclusiv de către asociați;

b) admiterea ca asociați doar a profesioniștilor înscriși în barouri, tablouri și colegii, chiar și în secțiuni diferite, precum și a cetățenilor statelor membre ale UE, cu condiția să dețină titlul de calificare corespunzător, sau neprofesioniști doar pentru prestațiile tehnice, sau în scopul investițiilor. În orice caz, numărul asociaților profesioniști și participarea profesioniștilor la capitalul social trebuie să fie de asemenea natură încât să determine majoritatea cu două treimi în deliberările sau deciziile asociaților; neîndeplinirea acestei condiții constituie motiv de dizolvare a societății, iar consiliul baroului sau colegiul profesional pe lângă care este înregistrată societatea va proceda la excluderea acesteia din tablou, cu excepția cazului în care societatea a procedat la restabilirea prevalenței asociaților profesioniști într-un termen imperativ de șase luni

c) criteriile și modalitățile necesare pentru ca executarea mandatului profesional acordat societății să fie realizată doar de asociații care dețin cerințele pentru exercitarea prestației profesionale solicitate; desemnarea asociatului profesionist este efectuată de utilizator și, în lipsa acestei desemnări, numele trebuie să fie mai întâi, comunicat, în scris, utilizatorului

c-*bis*) încheierea poliței de asigurare pentru acoperirea riscurilor care decurg din răspunderea civilă pentru daunele provocate clienților de către asociații profesioniști în exercitarea activității profesionale;

d) procedura de excludere din societate a asociatului care a fost radiat din tabloul respectiv printr-o hotărâre definitivă.

5. Denumirea societății, în orice mod, trebuie să conțină mențiunea societate de profesioniști.

7. Profesioniștii asociați sunt obligați să respecte codul deontologic al propriului barou, la fel cum societatea este supusă regimului disciplinar al baroului în care este înscrisă. Asociatul profesionist poate să le opuneă celorlalți asociați secretul privind activitățile profesionale care i-au fost încredințate.

8. Societățile între profesioniști pot fi constituite și prin exercitarea mai multor activități profesionale.

9. Nu sunt afectate asociațiile profesionale sau diversele modele societare deja în vigoare la data aplicării prezentei legi.

10. În temeiul art. 17, alineatul 3, din legea nr. 400 din 23 august 1988, Ministrul justiției, în colaborare cu Ministrul dezvoltării economice, în termen de șase luni de la data publicării prezentei legi, va adopta un regulament, în scopul de a reglementa aspectele menționate la alineatele 4, lit. *c)*, 6 și 7.

11. Legea nr. 1815 din 23 noiembrie 1939, cu modificările ulterioare, este abrogată.

12. La articolul 3, alineatul 5, litera *d)* din decretul legislativ nr. 138 din 13 august 2011, convertit, cu modificările ulterioare, de legea nr. 148 din 14 septembrie 2011, textul "luând ca referință tarifele profesionale. Este permisă stabilirea unei remunerații, inclusiv prin derogare de la tarife "se abrogă.”.

Capitolul V din Titlul I al textului consolidat al legii privind impozitul pe venit, prevăzut de decretul Președintelui Republicii nr. 917 din 22 decembrie 1986 (Aprobarea textului consolidat al legii privind impozitul pe venit) prevede:

"Capitolul V – VENITURI DIN MUNCA AUTONOMĂ".

Decretul legislativ nr. 96 din 2 februarie 2001 prevede: "Punerea în aplicare a Directivei 98/5 / CE urmărește să faciliteze exercitarea permanentă a profesiei de avocat într-un stat membru diferit de cel în care a fost obținută calificarea profesională".

*Note la art. 7:*

- Acesta este textul articolului 18 din Decretul regal nr. 12 din 30 ianuarie 1941 (Sistemul judiciar):

"Art. 18 (*Incompatibilitatea funcției pentru relațiile de rudenie sau afinitate cu exercitarea profesiei de avocat*). – Magistrații judecători și ai curților de apel și procurorii tribunalelor nu pot aparține instanțelor în care rudele acestora de până la gradul 2, rudele de gradul 1, soțul sau partenerul, exercită profesia de avocat.

Recurența, în concret, a incompatibilității funcției, este verificată pe baza următoarelor criterii:

a) relevanța profesiei juridice exercitate de persoanele de la alineatul 1 înaintea instanței de apartenență a magistratului, luând în considerare, de asemenea, desfășurarea continuă parțială a profesiei de avocat și a eventualelor forme de exercitare neindividuală a activității de către aceste persoane;

b) gradul funcției menționate anterior, în special cu referire la organizarea tabelară;

c) materia tratată atât de magistrat, cât și de profesionist, subliniind distincția între sectoarele de drept civil, de drept penal și de drept al muncii și al asigurărilor sociale, și, de asemenea, în chestiunile din sectorul dreptului civil, din sectoarele de specializare ulterioară, după cum rezultă, pentru magistrat, din organizarea tabelară;

d) funcția de specializare a biroului judecătoresc.

De asemenea, există o situație de incompatibilitate cu privire la tribunalele ordinare organizate într-o unică secțiune sau la parchetele instituite pe lângă tribunalele structurate într-o singură secțiune, cu excepția cazului în care magistratul operează doar în secția din localitatea respectivă, iar ruda sau afinul nu desfășoară nicio activitate pe lângă această secție sau invers.

Magistrații aflați la conducerea birourilor judiciare și procurorii se află, de asemenea, în incompatibilitatea funcției în cazul în care o rudă sau afin exercită profesia de avocat pe lângă oficiul condus de acesta, cu excepția evaluării de la caz la caz pentru tribunalele ordinare organizate cu o pluralitate de secțiuni pentru fiecare sector de activitate civilă și penală.

Raportul de rudenie sau afinitate cu un avocat practicant admis în exercitarea profesiei de avocat, este evaluat în baza art. 2, alineatul 2, din decretul legislativ regal nr. 511 din 31 mai 1946, cu modificările ulterioare, având în vedere criteriile prevăzute la alineatul 2.”.

- Acesta este textul art. 16, alineatul 7, din decretul legislativ nr. 185 din 29 noiembrie 2008, cu modificările ulterioare, de legea nr. 2 din 28 ianuarie 2009 (Măsuri urgente pentru susținerea familiei, a muncii, a ocupării forței de muncă și a societăților și pentru redefinirea în funcția anti-criză a cadrului strategic național):

Art. 16 (*Reducerea costurilor administrative suportate de societăți*).

1. – 6. (*Omis*).

7. Profesioniștii înscriși în tablouri și pe listele instituite prin legea de stat comunică respectivelor barouri sau colegii propria adresă de poștă electronică certificată sau adresa alternativă de poștă electronică, prevăzută la art. 6, în termen de 1 an de la data intrării în vigoare a prezentului decret. Barourile și colegiile publică într-o listă rezervată, consultabilă pe cale electronică, exclusiv de administrațiile publice, datele de identificare a membrilor înscriși, cu adresa corespunzătoare de poștă electronică certificată.

7-bis – 12 - j (*omis*).

*Note la art. 11:*

- Acesta este textul art. 117 din Constituție:

Art. 117 (Textul aplicabil până la exercițiul financiar al anului 2013). – Puterea legislativă este exercitată de stat și de regiuni, cu respectarea Constituției, și a prevederilor rezultate din sistemul comunitar și din obligațiile internaționale.

Statul are puterea legislativă exclusivă în următoarele materii:

a) politica externă și relațiile internationale ale statului; relația statului cu Uniunea europeană; dreptul la azil și situația juridică a cetățenilor din statele din afara Uniunii europene

b) imigrația;

c) relațiile dintre Republică și cultele religioase;

d) apărarea și forțele armate; securitatea națională; arme, muniții și explozivi;

e) piețele valutare, de protecție a economiilor și financiare; protecția concurenței; sistemul fiscal și contabil al statului; egalizarea resurselor financiare;

f) organele statului și legile electorale aferente; referendumul de stat; alegerea Parlamentului European;

g) reglementarea și organizarea administrativă a statului și a entităților publice naționale;

h) ordinea și siguranța publică, cu excepția poliției administrative locale;

i) cetățenia, starea civilă și în evidența populației;

l) jurisdicția și dreptul procedural; sistemul juridic și penal; justiția administrativă;

m) determinarea nivelurilor esențiale ale prestațiilor privind drepturile civile și sociale care trebuie garantate pe întreg teritoriul național;

n) dispozițiile generale privind educația;

o) asigurările sociale;

p) legislația electorală, organele de guvernare și funcțiile fundamentale ale municipalităților, provinciilor și orașelor;

q) vama, protecția granițelor naționale și prevenția internațională

r) măsurarea și determinarea timpului; ora standard; coordonarea informativă statistică și informatică a datelor administrației de stat, regionale și locale; proprietatea intelectuală;

e) protecția mediului înconjurător, a ecosistemului și a patrimoniului cultural.

Sunt materii ale legislației concurente cele referitoare la: relațiile internaționale și cu Uniunea Europeană a Regiunilor; comerțul exterior; protecția și siguranța muncii; educația, cu excepția autonomiei instituțiilor de învățământ și, cu excluderea educației și a formării profesionale; profesiile; cercetarea științifică și tehnologică și susținerea inovației pentru sectoarele productive; protecția sănătății; alimentația; sistemul sportiv; protecția civilă; Guvernul din teritoriu; porturile și aeroporturile civile; marile rețele de transport și de navigație; sistemul comunicațiilor; producția, transportul și distribuția națională a energiei; sistemul de asigurări complementare și suplimentare; armonizarea conturilor publice și coordonarea finanțelor publice și a sistemului fiscal; valorificarea patrimoniului cultural și ambiental, și promovarea și organizarea activităților culturale; casele de economii, băncile rurale, instituțiile de credit cu caracter regional; instituțiile de credit funciar și agricol cu carácter regional. În materie de legislație concurentă, puterea legislativă revine regiunilor, cu excepția determinării principiilor fundamentale, rezervată legislației de stat.

Regiunile au competențe legislative în orice materie care nu este rezervată în mod exclusiv legislației statului.

Regiunile și provinciile autonome Trento și Bolzano, în materiile de competența lor, participă la deciziile directe pentru formarea actelor normative comunitare și procedează la aplicarea și executarea acordurilor internaționale și a actelor Uniunii Europene, cu respectarea normelor de procedură stabilite prin legea de stat, care reglementează modul de exercitare a puterii substitutive în caz de neîndeplinire a obligațiilor.

Puterea de reglementare revine statului în materie de legislație exclusivă, cu excepția delegării pentru Regiuni. Puterea de reglementare este acordată Regiunilor în toate celelalte materii. Municipalități, provinciile și metropolele au putere de reglementare în ceea ce privește normele de organizare și executare a funcțiilor care le sunt atribuite.

Legile regionale înlătură orice obstacol pentru egalitatea deplină a bărbaților și femeilor în viața socială, culturală și economică și promovează accesul egal al femeilor și bărbaților la funcțiile elective.

Legea regională ratifică înțelegerile Regiunii cu alte Regiuni pentru îmbunătățirea exercitării funcțiilor sale, inclusiv cu identificarea organelor comune.

În materiile de compentența sa, Regiunea poate încheia acorduri cu statele și înțelegeri cu entitățile teritoriale interne ale altui stat, în cazurile și în formele prevăzute de legile statului. (Text aplicabil începând cu exercițiul financiar pentru anul 2014).

Puterea legislativă este exercitată de stat și de regiune cu respectarea Constituției și a prevederilor rezultate din sistemul comunitar și din obligațiile internaționale.

Statul are puterea legislativă exclusivă în următoarele materii:

a) politica externă și relațiile internationale ale statului; relația statului cu Uniunea europeană; dreptul la azil și situația juridică a cetățenilor din statele din afara Uniunii europene;

b) imigrația;

c) relațiile dintre Republică și cultele religioase;

d) apărarea și forțele armate; securitatea națională; arme, muniții și explozivi;

e) piețele valutare, de protecție a economiilor și financiare; protecția concurenței; sistemul fiscal și contabil al statului; armonizarea conturilor publice; egalizarea resurselor financiare;

f) organele statului și legile electorale aferente; referendumul de stat; alegerea Parlamentului European;

g) reglementarea și organizarea administrativă a statului și a entităților publice naționale;

h) ordinea și siguranța publică, cu excepția poliției administrative locale;

i) cetățenia, starea civilă și în evidența populației;

l) jurisdicția și dreptul procedural; sistemul juridic și penal; justiția administrativă;

m) determinarea nivelurilor esențiale ale prestațiilor privind drepturile civile și sociale care trebuie garantate pe întreg teritoriul național;

n) dispozițiile generale privind educația;

o) asigurările sociale;

p) legislația electorală, organele de guvernare și funcțiile fundamentale ale municipalităților, provinciilor și orașelor;

q) vama, protecția granițelor naționale și prevenția internațională;

r) măsurarea și determinarea timpului; ora standard; coordonarea informativă statistică și informatică a datelor administrației de stat, regionale și locale; proprietatea intelectuală;

e) protecția mediului înconjurător, a ecosistemului și a patrimoniului cultural.

Sunt materii ale legislației concurente cele referitoare la: relațiile internaționale și cu Uniunea Europeană a Regiunilor; comerțul exterior; protecția și siguranța muncii; educația, cu excepția autonomiei instituțiilor de învățământ și, cu excluderea educației și a formării profesionale; profesiile; cercetarea științifică și tehnologică și susținerea inovației pentru sectoarele productive; protecția sănătății; alimentația; sistemul sportiv; protecția civilă; Guvernul din teritoriu; porturile și aeroporturile civile; marile rețele de transport și de navigație; sistemul comunicațiilor; producția, transportul și distribuția națională a energiei; sistemul de asigurări complementare și suplimentare; coordonarea finanțelor publice și a sistemului fiscal; valorificarea patrimoniului cultural și ambiental și promovarea și organizarea activităților culturale; casele de economii, băncile rurale, instituțiile de credit cu caracter regional; instituțiile de credit funciar și agricol cu caracter regional. În materie de legislație concurentă, puterea legislativă revine regiunilor, cu excepția determinării principiilor fundamentale, rezervată legislației de stat.

Regiunile au competențe legislative în orice materie care nu este rezervată în mod exclusiv legislației statului.

Regiunile și provinciile autonome Trento și Bolzano, în materiile de competența lor, participă la deciziile directe pentru formarea actelor normative comunitare și procedează la aplicarea și executarea acordurilor internaționale și a actelor Uniunii Europene, cu respectarea normelor de procedură stabilite prin legea de stat, care reglementează modul de exercitare a puterii substitutive în caz de neîndeplinire a obligațiilor.

Puterea de reglementare revine statului în materie de legislație exclusivă, cu excepția delegării pentru Regiuni. Puterea de reglementare este acordată Regiunilor în toate celelalte materii. Municipalități, provinciile și metropolele au putere de reglementare în ceea ce privește normele de organizare și executare a funcțiilor care le sunt atribuite.

Legile regionale înlătură orice obstacol pentru egalitatea deplină a bărbaților și femeilor în viața socială, culturală și economică și promovează accesul egal al femeilor și bărbaților la funcțiile elective.

Legea regională ratifică înțelegerile Regiunii cu alte Regiuni pentru îmbunătățirea exercitării funcțiilor sale, inclusiv cu identificarea organelor comune.

În materiile de compentența sa, Regiunea poate încheia acorduri cu statele și înțelegeri cu entitățile teritoriale interne ale altui stat, în cazurile și în formele prevăzute de legile statului.”.

*Note la art. 15:*

- Acesta este textul art. 6 din decretul legislativ menționat, nr. 96 din 2 februarie 2001:

"Art. 6 (*Înscrierea*). - 1. Pentru exercitarea permanentă a profesiei de avocat în Italia, cetățenii statelor membre aflați în posesia unuia din titlurile prevăzute la art. 2, au obligația să se înscrie într-o secțiune specială a tabloului constituit pe raza tribunalului în care și-au fixat domiciliul stabil sau domiciliul profesional, cu respectarea normativei privind obligațiile de asigurări sociale.

2. Înscrierea în secțiunea specială a baroului este subordonată de înregistrarea solicitantului în organizația profesională competentă a statului membru de origine.

3. Cererea de înscriere trebuie să fie însoțită de următoarele documente:

a) certificat de cetățean al unui stat membru al Uniunii Europene sau declarație substitutivă;

b) adeverință de domiciliu sau declarație substitutivă sau declarația solicitantului cu indicarea domiciliului profesional;

c) adeverință de înscriere în organizația profesională a statului membru de origine, eliberată cu cel puțin trei luni înainte de data prezentării, sau declarația substitutivă.

4. În cazul în care partea interesată face parte dintr-o societate din statul membru de origine, are obligația de a indica în cerere denumirea, forma juridică aferentă și numele membrilor care își desfășoară activitatea în Italia.

5. Cererea de înscriere trebuie să fie redactată în limba italiană; documentele, în cazul în care sunt redactate în altă limbă decât limba italiană, trebuie să fie însoțite de traducerea legalizată.

6. Consiliul baroului, în termen de treizeci de zile de la data prezentării cererii sau de la data completării, după ce a fost constatată existența condițiilor solicitate, în cazul în care nu există motive de incompatibilitate, dispune înscrierea în secțiunea specială a tabloului și comunică acest lucru autorității corespunzătoare din statul membru de origine.

7. Respingerea cererii nu se poate pronunța decât după audierea persoanei interesate. Hotărârea este motivată și este notificată în copie integrală în termen de cincisprezece zile persoanei interesate și procurorului, în temeiul alineatului 5 al art. 31 din decretul legislativ regal nr. 1578 din 1933, convertit, cu modificările ulterioare, de legea nr. 36 din 1934, cu modificările ulterioare.

8. În cazul în care Consiliul baroului nu a procedat la examinarea cererii în termenul prevăzut la art. 6, persoana interesată poate, în termen de zece zile de la data scadenței acestui termen, să formuleze contestație înaintea Consiliului național al avocaților, care va decide cu privire la fondul înregistrării.

9. Prin înregistrarea din secțiunea specială a tabloului, avocatul definitv obține drepturile electorale active, cu excluderea celor pasive.

10. Ulterior înscrierii, avocatul definitiv are obligația de a prezenta anual Consiliului baroului adeverința de înscriere în organizația profesională de apartenență, eliberată cu cel puțin trei luni înainte de data prezentării, sau declarația substitutivă.”.

*Note la art. 17:*

- Acesta este textul art. 51, alineatul 3-bis, din codul de procedură penală:

"Art. 51 (*Parchetul. Atribuțiile procurorului Republicii districtuale*).

1.- 3. (*Omis*).

3-bis. Atunci când este vorba de proceduri pentru delicte consumate sau pentru care a existat o tentativă de comitere, menționate la art. 416, alineatele 6 și 7, având drept scop comiterea infracțiunilor prevăzute de art. 473 și 474, 600, 601, 602, 416-bis și 630 din codul penal, pentru delictele comise prin prevalarea de condițiile prevăzute de art. anterior 416-bis sau în scopul de a facilita activitatea asociațiilor prevăzute de același art., precum și pentru delictele prevăzute de art. 74 din textul consolidat aprobat prin decretul Președintelui Republicii nr. 309 din 9 octombrie 1990, de art. 291-c) din textul consolidat aprobat prin decretul Președintelui Republicii nr. 43 din 23 ianuarie 1973, și de art. 260 din decretul legislativ nr. 152 din 3 aprilie 2006, funcțiile indicate la art. 1 lit. a), sunt atribuite oficiului parchetului de pe lângă tribunalul de pe raza localității în care-și are sediul judecătorul competent.

*3-b - 3-d (Omis).".*

Acesta este textul articolelor 372, 373, 374, 374-a, 377, 377-a, 380 și 381 din Codul penal:

"Art. 372 (*Mărturia falsă*). – Orice persoană, care depunând mărturie în calitate de martor în fața instanței, face o afirmație falsă sau neagă adevărul, sau tace, în totalitate sau în parte, cu privire la ceea ce știe despre faptele pentru care este interogat, este pedepsit cu închisoarea de la doi la șase ani."

"Art. 373 (Expertiză sau interpretare falsă). – Expertul sau interpretul care, numit de către instanță, exprimă o opinie sau intepretări false, sau afirmă fapte care nu sunt conforme cu realitatea, este supus sancțiunilor stabilite în articolul precedent.

Condamnarea implică, pe lângă interdicția exercitării funcțiilor publice, interdicția exercitării profesiei sau a artei."

"Art. 374 (*Frauda procesuală*). – Orice persoană, care, în cursul unei proceduri civile sau administrative, în scopul de a induce în eroare judecătorul într-un act de control sau de experiment judiciar, sau expertul în executarea unei expertize, schimbă, în mod artificial, situația de fapt sau a lucrurilor sau a persoanelor, se pedepsește, în cazul în care fapta nu este prevăzută ca infracțiune în conformitate de o anumită dispoziție legală, cu închisoarea de la șase luni la trei ani.

Aceeași dispoziție se aplică în cazul în care infracțiunea este comisă în cursul unei proceduri penale, sau înainte de aceasta; dar, în acest caz, sancționarea este exclusă, dacă este vorba de un delict pentru care nu se poate proceda decât în urma unei plângeri sau cereri, iar aceasta nu a fost prezentată.”

"Art. 374-a (*Falsul în declarații sau adeverințe destinate autorității judiciare*). - Cu excepția cazului în fapta constituie o infracțiune mai gravă, se pedepsește cu închisoarea de la unu la cinci ani orice persoană care declară sau atestă în mod fals în certificate sau acte care sunt destinate să fie prezentate instanței condiții, calități personale, tratamente terapeutice, raporturi de muncă existente sau viitoare, cu privire la acuzatul, condamnatul sau persoana care face obiectul procedurii de prevenire.

Pedeapsa cu închisoarea de la doi la șase ani se aplică dacă infracțiunea este comisă de către un funcționar oficial, de o persoană responsabilă de un serviciu public sau de o persoană care exercită profesia sanitară."

"Art. 377 (*Obstrucționarea justiției*). - Oricine oferă sau promite bani sau alte foloase persoanei chemate să dea declarații înaintea instanței sau persoanei căreia apărătorul îi solicită să dea declarații în cursul activității de cercetare, sau persoanei desemnate să desfășoare activități de expert, consultant tehnic sau interpret, pentru a o determina să comită infracțiunile prevăzute la articolele 371-*a*, 371-*b*, 372 și 373, se supune, dacă oferta sau promisiunea nu este acceptată, sancțiunilor prevăzute în aceleași articole, reduse de la jumătate până la două treimi.

Aceeași dispoziție se aplică în cazul în care oferta sau promisiunea este acceptată, dar nu este comisă infracțiunea de fals.

Orice persoană care folosește violența sau amenințările în scopurile indicate la alineatul 1, este supusă, în cazul în care scopul nu este atins, sancțiunilor prevăzute pentru infracțiunile menționate în primul alineat, reduse în măsură non-excedentară, cu o treime.

Sancțiunile prevăzute în primul și al treilea alineat se majorează, dacă sunt îndeplinite condițiile prevăzute la articolul 339.

Condamnarea presupune descalificarea din funcția publică.

"Art. 377-a (*Determinarea unei persoane de nu da declarații sau de a da declarații false înaintea instanței*). - Cu excepția cazului în care fapta constituie o infracțiune mai gravă, orice persoană, care, cu violență sau amenințări sau oferte sau promisiuni de bani sau alte foloase, determină persoana citată să dea în fața instanței declarații care pot fi utilizate într-o procedură penală, să nu dea declarații sau să dea declarații false, atunci când aceasta are dreptul de a nu răspunde, se pedepsește cu închisoarea de la doi la șase ani.

"Art. 380 (*Asistență juridică sau consultanță neloială*). - Avocatul sau expertul, care, nerespectându-și obligația de loialitate în sarcinile profesionale, vatămă interesele părții apărate, asistate sau reprezentate de acesta în fața instanțelor, se pedepsește cu închisoarea de la unu la trei ani și cu o amendă de cel puțin 516 euro.

Pedeapsa crește:

1. în cazul în care inculpatul a comis fapta, complotând cu partea adversă;

2. în cazul în care fapta a fost săvârșită în detrimentul unui acuzat.

Se aplică pedeapsa cu închisoarea de la trei la zece ani și cu o amendă nu mai mică de 1.032 euro, în cazul în care infracțiunea este comisă în detrimentul unei persoane acuzate de săvârșirea unei infracțiuni pentru care legea prevede pedeapsa cu moartea sau închisoarea pe viață sau închisoarea peste cinci ani."

"Art. 381 (*Alte încălcări ale obligației de loialitatea din partea avocatului sau expertului*). - Avocatul sau expertul, care, în cadrul unei proceduri în fața autorității judiciare, prestează în același timp, inclusiv prin intermediul unor reprezentanți, serviciile de asistență juridică sau consultanță în favoarea unor părți adverse, se pedepsește, în cazul în care fapta nu constituie o infracțiune mai gravă, cu închisoarea de la șase luni la trei ani și cu o amendă de cel puțin 103 euro.

Pedeapsa cu închisoarea de până la 1 an și cu amenda de la 51 de euro la 516 de euro se aplică în cazul în care avocatul sau expertul, după ce a apărat, asistat sau reprezentat o parte, își asumă, fără consimțământul acesteia, în aceeași procedură, asistența juridică sau consultanța părții adverse.".

Acesta este textul art. 47 din decretul Președintelui Republicii nr. 394 din 31 august 1999 (Regulamentul privind normele de punere în aplicare a textului consolidat al dispozițiilor care reglementează imigrația și normele privind statutul străinilor, în conformitate cu prevederile art 1, alineatul 6 din Decretul legislativ nr. 286 din 25 iulie 1998):

"Art. 47 (*Calificarea pentru exercitarea profesiei*). - 1. Cetățenilor străini care au obținut diploma de licență de la o universitate italiană, li se pot elibera vize de intrare și permise de ședere, cu o durată nu mai mare decât necesitățile documentate, pentru susținerea examenelor de calificarea pentru exercitarea profesiei.

2. Promovarea examenelor menționate la alineatul 1, împreună cu îndeplinirea altor condiții cerute de lege, permite înscrierea în tablourile profesionale, indiferent de deținerea cetățeniei italiene, cu excepția cazului în care acest lucru a fost solicitat în temeiul art. 37 din decretul legislativ nr. 29 din 3 februarie 1993, cu modificările și completările ulterioare. Persoana care este stabilită, în mod legal, în Italia, de cel puțin 5 ani, are prioritate față de alți cetățeni străini.”.

Acesta este textul art. 3, alineatul 4 din decretul legislativ nr. 286 din 25 iulie 1998 (Dispozițiile consolidate privind organizarea imigrării și a normelor privind regimul străinilor):

"Art. 3 (*Politica privind emigrarea*).

1. - 3. (*Omis*).

4. Prin decretul președintelui Consiliului de Miniștri, după consultarea comitetului menționat la articolul 2-a, alineatul 2, Consiliul unificat prevăzut de art.8 din decretul legislativ nr. 281 din 28 august 1997, și a Comisiilor parlamentare competente, sunt definite anual, până la data de 30 noiembrie a anului anterior celui la care face referire decretul, în baza criteriilor generale identificate în documentul de planificare, cotele maxime de străini care pot fi admiși pe teritoriul statului pentru muncă autonomă, inclusiv pentru cerințele cu caracter sezonier, și pentru munca autonomă, luând în considerare reîntregirea familiei și măsurile de protecție temporară eventual dispuse în temeiul art. 20. În cazul în care se consideră necesar, pot fi emise alte decrete suplimentare în timpul anului. Vizele de intrare și permisele de ședere pentru munca autonomă, inclusiv pentru cerințele cu caracter sezonier, și pentru munca autonomă, sunt eliberate în limita cotelor menționate anterior. În cazul nepublicării decretului privind planificarea anuală, Președintele Consiliului de Miniștri poate proceda în mod tranzitoriu, cu propriul decret, până la data de 30 noiembrie, în limita cotelor stabilite în ultimul decret emis.

5. – 8. (*Omis*).”.

*Note la art. 22:*

- Legea nr. 1003 din 28 mai 1936 se referă la: "Norme pentru înscrierea în tabloul special pentru asistență juridică înaintea Curții de Casație și a altor instanțe superioare".

- Decretul regal din 9 iulie 1936 se referă la: "Norme pentru punerea în aplicare a Legii nr. 1003 din 28 mai 1936, cu privire la asistența juridică înaintea instanțelor superioare".

- Acesta este textul art. 4 din Legea nr. 1003 din 28 mai 1936:

„Art. 4 (Probele de examen sunt scrise și orale) – Probele scrise sunt trei și fiecare constă din completarea recursurilor în casație, respectiv, în materie civilă, penală și administrativă. Proba în materie administrativă poate consta și dintr-un recurs adresat Consiliului de stat sau a Curții de conturi în instanță.

Pentru completarea recursurilor, candidații primesc, după caz, textul hotărârilor judecătorești sau al actelor administrative împotriva cărora a fost admis unul din recursurile indicate în alineatul anterior.

Sunt declarați apți candidații care obțin o medie de opt zecimi la probele scrise și la cea orală, înregistrând cel puțin șapte zecimi la fiecare dintre acestea.”.

*Note la art. 28:*

- Acesta este textul articolului 51 din Constituție:

"Art. 51. - Toți cetățenii, indiferent de sex, pot avea acces la funcțiile publice și la funcțiile elective în condiții de egalitate, în conformitate cu cerințele stabilite de lege. În acest scop, Republica adoptă măsuri specifice de promovare a egalității de șanse între femei și bărbați.

Legea poate, pentru admiterea în funcțiile publice și în funcțiile elective, să recunoască studiile

cetățenilor italieni care nu aparțin Republicii.

Persoana aleasă într-o funcție publică electivă are dreptul de a dispune de timpul necesar pentru a îndeplini această funcție și pentru a-și păstra locul de muncă.".

*Note la art. 34:*

- Acesta este textul articolului 52 din Decretul regal nr. 1578 din 27 noiembrie 1933 (Organizarea profesiei de avocat și procuror):

"Art. 52. - La Ministerul Justiției este constituită Comisia Centrală pentru avocați și procurori.

Aceasta este compusă din cincisprezece avocați înscriși în tabloul special menționat la art. 33, și este numită prin decret regal, la propunerea Ministrului Justiției, în acord cu cea a societăților, ca urmare a desemnărilor în număr dublu realizate de Directorul Uniunii Naționale a avocaților și procurorilor. Prin același decret regal va fi numit președintele și vicepreședintele dintre membrii comisiei.

Membrii comisiei centrale rămân în funcție cinci ani și pot fi reconfirmați.

Ministrului Justiției asigură personalul necesar pentru secretariatul comisiei centrale și tot ceea ce este necesar pentru funcționarea acesteia.".

- Acesta este textul articolului 59 din Decretul regal nr. 37 din 22 ianuarie 1934 (Norme integrative și de punere în aplicare a R.D.L. nr. 1578 din 27 noiembrie 1933, privind organizarea profesiei de avocat și procuror):

"Art. 59. – Recursul înaintat Consiliului Național al Baroului este prezentat în oficiile Consiliului care a emis hotărârea, și trebuie să conțină indicarea specifică a motivelor pe care se bazează, și să fie însoțit de copia hotărârii, notificată recurentului.

Pentru calcularea termenului pentru recursul incident prevăzut la art. 50, alineatul 3, R.D.L. nr. 1578 din 27 noiembrie 1933, se ia în considerare data la care a fost notificată hotărârea contestată profesionistului în cauză și, în cazul mai multor profesioniști, data ultimei notificări.

Oficiul Consiliului comunică imediat părților, în copie, recursul care a fost prezentat în baza alineatului 1 din prezentul articol. Parchetului i se comunică și data ultimei notificări a actului atacat profesioniștilor în cauză.

Recursul și celelalte acte de procedură rămân depuse la birourile Consiliului pentru o perioadă de zece zile de la scadența datei stabilite pentru a depune apel. În cazul prevăzut la art. 50, alineatul 3, din R.D.L. nr. 1578 din 27 noiembrie 1933, termenul pentru depunere decurge de la scadența datei stabilite pentru recursul incident.

Până la data la care actele rămân depuse, părțile interesate pot lua la cunoștință despre acestea, face declarații și prezenta documente.

Recursul și alte acte, precum și declarațiile și documentele menționate în alineatul anterior sunt apoi transmise Consiliului Baroului.".

- Decretul Lege nr. 382 din 23 noiembrie 1944 se referă la: "Norme privind consiliile barourilor și colegiilor și Comisiile centrale profesionale".

*Note la art. 35:*

- Acesta este textul articolelor 59-65 din decretul regal nr. 37 din 22 ianuarie 1934 (Norme integrative și de punere în aplicare a R.D.L. nr. 1578 din 27 noiembrie 1933, privind organizarea profesiei de avocat și procuror):

"Art. 59. Recursul înaintat Consiliului Național al Baroului este prezentat în oficiile Consiliului care a emis hotărârea, și trebuie să conțină indicarea specifică a motivelor pe care se bazează, și să fie însoțit de copia hotărârii, notificată recurentului.

Pentru calcularea termenului pentru recursul incident prevăzut la art. 50, alineatul 3, R.D.L. nr. 1578 din 27 noiembrie 1933, se ia în considerare data la care a fost notificată hotărârea contestată profesionistului în cauză și, în cazul mai multor profesioniști, data ultimei notificări.

Oficiul Consiliului comunică imediat părților, în copie, recursul care a fost prezentat în baza alineatului 1 din prezentul articol. Parchetului i se comunică și data ultimei notificări a actului atacat profesioniștilor în cauză.

Recursul și celelalte acte de procedură rămân depuse la birourile Consiliului pentru o perioadă de zece zile de la scadența datei stabilite pentru a depune apel. În cazul prevăzut la art. 50, alineatul 3, din R.D.L. nr. 1578 din 27 noiembrie 1933, termenul pentru depunere decurge de la scadența datei stabilite pentru recursul incident.

Până la data la care actele rămân depuse, părțile interesate pot lua la cunoștință despre acestea, face declarații și prezenta documente.

Recursul și alte acte, precum și declarațiile și documentele menționate în alineatul anterior sunt apoi transmise Consiliului Baroului.

Art. 60. Secretariatul Consiliului Baroului, la primirea documentelor menționate în articolul precedent, le comunică procurorului de pe lângă Curtea de Casație a Republicii, care va asigura returnarea acestora în termen de cincisprezece zile de la primire.

În același timp, același secretar avertizează recurentul și alte părți interesate că documentele rămân depuse în birourile Consiliului Național pentru un termen de zece zile de la data ulterioară celei în care procurorul trebuie să efectueze returnarea.

În scopul comunicării prevăzute în alineatul precedent, ca în oricare alta, precum și al notificărilor prevăzute, părțile interesate trebuie să-și aleagă imediat domiciliul în Roma la o persoană sau un oficiu și să notifice aceasta secretarului Consiliului Național. În lipsa alegerii domiciliului, comunicările și notificările sunt depuse imediat la secretariatul Consiliului național.

În procedura care are loc înaintea Consiliului național, profesionistul interesat poate să fie asistat de un avocat înscris în tabloul special prevăzut de art. 33 din R.D.L. nr. 1578 din 27 noiembrie 1933, printr-un mandat special.

Art. 61. Pe parcursul perioadei menționate la alineatul doi al articolului precedent, recurentul, apărătorul acestuia și celelalte părți au dreptul să ia la cunoștință despre acte, să facă declarații și să prezinte documente.

Același drept îl are Parchetul de pe lângă Curtea de Casație.

Președintele Consiliului Baroului numește apoi relatorul dintre membrii Consiliului și stabilește data ședinței pentru dezbatarea recursului.

Dezbaterea recursului nu poate avea loc mai devreme de zece zile de la scadența termenului prevăzut la același art. 2 din articolul precedent.

Hotărârea prin care a fost fixată ședința este comunicată imediat recurentului și celorlalte părți cu indicarea datei și a orei la care va avea loc ședința.

Art. 62. Dezbaterea recursului are loc cu intervenția procurorului de pe lângă Curtea de Casație atunci când recursul a fost propus de procuror sau, dacă este propus de profesionist, se referă la o hotărâre de radiere din tablou sau dacă a fost un recurs incident al procurorului.

Intervenția procurorului este prescrisă, de asemenea, atunci când este un recurs la hotărârile prevăzute de art. 35 și 47 din prezentul decret.

În orice caz, procurorul are dreptul de a interveni, cu excepția dispozițiilor art. 65 din prezentul decret.

Art. 63. La data stabilită, consilierul responsabil face referire la recurs. Prin urmare, profesionistului interesat i se permite să-și prezinte concluziile în persoană sau prin apărătorul său, iar procurorul atunci când a intervenit, își prezintă concluziile.

Decizia de recurs este deliberată în afara prezenței inculpatului și a apărătorului. Procurorul asistă la decizie.

Se respectă, după caz, dispozițiile articolului. 473 din Codul de procedură penală.

Consiliul Național are dreptul de a proceda, la cererea părților sau a oficiului, la toate celelalte investigații considerate necesare pentru evaluarea faptelor.

Art. 64. Deciziile Consiliului Național al Baroului sunt pronunțate în numele poporului italian, sunt întocmite de judecătorul relator și trebuie să specifice obiectul recursului, declarațiile recurentului, concluziile procurorului, atunci când intervine, motivele pe care se bazează, dispozitivul, indicarea zilei, a lunii și a anului în care acestea sunt pronunțate, semnarea de către Președinte și secretar.

Acestea vor fi publicate prin depunerea originalului la secretariatul Consiliului. O copie a acestora va fi comunicată imediat procurorului general de pe lângă Curtea de Casație, căruia trebuie să-i fie comunicate și datele la care au fost efectuate notificările deciziilor celorlalte părți interesate.

Art. 65. În procedurile care se desfășoară înaintea Consiliului național al Baroului în cazurile prevăzute la art. 49, alineatul 2, 54, nr. 2, din R.D.L. nr. 1578 din 27 noiembrie 1933, alineatul 2 și 55 din prezentul decret intervine în ședință procurorul de pe lângă Curtea de Casație.".

*Note la art. 36:*

- Pentru textul articolelor 59-65 din Decretul regal nr. 37 din 22 ianuarie 1934, a se vedea notele de la articolul 35.

*Note la art. 37:*

- Pentru textul articolelor 59-65 din Decretul regal nr. 37 din 22 ianuarie 1934, a se vedea notele de la articolul 35.

*Note la art. 41:*

- Acesta este textul articolului 16 din Decretul legislativ nr. 398 din 17 noiembrie 1997 (Modificarea organizării concursului pentru stagiar judecător și normele privind școlile de specializare pentru profesiile juridice, în conformitate cu articolul 17, alineatele 113 și 114 din Legea nr. 127 din 15 mai):

"Art. 16 (*Școala de specializare pentru profesiile juridice*). -

1. Școlile de specializare pentru profesiile juridice sunt reglementate, cu excepția celor prevăzute în prezentul articol, în conformitate cu articolul 4, alineatul 1, din Legea nr. 341 din 19 noiembrie 1990.

2. Școlile de specializare pentru profesiile juridice, pe baza unor modele educaționale omogene ale căror criterii sunt indicate în decretul menționat la art. 17, alineatul 114, din Legea nr. 127 din 15 mai 1997, și în contextul punerii în aplicare a autonomiei didactice prevăzute la art. 17, alineatul 95, din legea menționată, procedează la formarea comună a absolvenților facultăților de drept prin studiul teoretic, completat de experiența practică, având drept scop încadrarea în funcția de magistrat ordinar sau exercitarea profesiilor de avocat sau notar. Activitatea didactică pentru formarea comună a absolvenților de drept este efectuată și de magistrați, avocați și notari. Activitățile practice, în baza unui acord sau convenții prealabile, sunt desfășurate și la oficiile judiciare, birourile profesionale și școlile notariale, cu contribuția specifică a magistraților, avocaților și notarilor.

2-a. Durata școlilor menționate la alineatul 1 este fixată la doi ani pentru cei care obțin o diplomă în drept în conformitate cu sistemul de învățământ anterior intrării în vigoare a sistemelor didactice privind programele de licență și master pentru profilul științe juridice, adoptate prin punerea în aplicare a decretului nr. 509 din 3 noiembrie 1999, de Ministrul universității și cercetării științifice și tehnologice.

2-c. Prevederile alineatului 2-a se aplică și persoanelor care obțin diploma de licență sau master în drept pe baza sistemelor didactice adoptate prin aplicarea regulamentului prevăzut de decretul Ministrului universității și cercetării științifice nr. 509 din 3 noiembrie 1999, cu modificările ulterioare. Pentru aceste persoane, începând din anul universitar 2007-2008, prin regulamentul Ministrului Universității și Cercetării, în colaborare cu Ministrul justiției, adoptat în temeiul art. 17, alineatul 3, din legea nr. 400 din 23 august 1988, durata studiilor la Școlile menționate la alineatul 1, poate fi stabilită la 1 an.

3. Școlile menționate la alineatul 1 sunt înființate, conform criteriilor indicate în decretul prevăzut la art. 17, alineatul 114, din legea nr. 127 din 15 mai 1997, de universități, la sediile facultăților de drept, inclusiv, în baza acordurilor și convențiilor interuniversitare, extinse, dacă este cazul, la alte facultăți cu profil juridic.

4. În consiliul școlilor de specializare prevăzute la alineatul 1 sunt prezenți, cel puțin, un magistrat ordinar, un avocat și un notar.

5. Numărul de absolvenți care urmează să fie admiși la școală, este determinat prin decretul Ministrului Universității și Cercetării Științifice și Tehnologice, în colaborare cu Ministrul Justiției, care este, de cel puțin, zece la sută din numărul total al absolvenților de drept din anul universitar anterior, luând în considerare, printre altele, numărul de magistrați care au încetat din serviciu cu orice titlu în anul anterior, majorat cu douăzeci la sută din numărul posturilor rămase vacante din personalul notarilor în aceeași perioadă, numărul persoanelor califícate în profesia de avocat în decursul aceleiași perioade și alte oportunități de carieră care vor fi alocate fiecărei școli de la alineatul 1, și condițiile de receptivitate a școlilor. Accesul la școală se face prin concurs pe bază de dosare și examen. Componența comisiei de examinare, precum și conținutul probelor de examen și criteriile obiective de evaluare a probelor, este definită în decretul menționat la art. 17, alineatul 114, din legea nr. 127 din 15 mai 1997. Decretul menționat mai sus asigură prezența în comisiile de examen a magistraților, avocaților și notarilor.

6. Probele de examen menționate la alineatul 5 au conținut identic pe teritoriul național și se desfășoară la toate sediile școlilor menționate la alineatul 3. Nota finală este exprimată în șaizecimi. În scopul formării listei de clasificare, se ține cont de punctajul de absolvire și de curriculum-ul studiilor universitare, evaluat până la maxim zece puncte.

7. Eliberarea diplomei de specializare este subordonată certificării frecventării regulate a cursurilor, promovării verificărilor intermediare, promovării probelor finale de examen.

8. Decretul menționat la art. 17, alineatul 114, din Legea nr. 127 din 15 mai 1997, este emis, după consultarea Consiliului superior al magistraturii.”.

- Decretul legislativ nr. 51 din 19 februarie 1998, se referă la: Norme în materie de instituire a judecătorului unic de primă instanță”.

*Note la art. 46:*

- Acesta este textul art. 1, alineatul 1, litera b) din decretul legislativ al președintelui interimar nr. 261 din 13 septembrie 1946 (Norme privind taxele care trebuie plătite la bugetul public pentru participarea la examenele juridice, pentru numirea auditorilor și pentru recursurile înaintate Consiliilor naționale profesionale):

"Art. 1. - Taxele care trebuie plătite la bugetul public în cazurile indicate mai jos sunt stabilite după cum urmează:

litera a) (*Omis*);

b) pentru examenele de procuror și avocat, 1600 lire;

literele c) - e) (*Omis*).".

- Acesta este textul articolului 2, alineatul 1, litera b) din Decretul președintelui Consiliului de Miniștri din 21 decembrie 1990 (Ajustarea ratelor sumelor fixe ale unor impozite, în limitele modificărilor procentuale a valorilor indicelui prețurilor de consum pentru familiile lucrătorilor și angajaților, prevăzută de art. 7, alineatul 1 din decretul legislativ nr. 90 din 27 aprilie 1990, convertit, cu modificările ulterioare, de legea nr. 165 din 26 iunie 1990), publicat în Monitorul Oficial nr. 303 din 31 decembrie 1990;

"Art. 2. - 1. Taxele fixe de la art. 1 din decretul legislativ al președintelui interimar nr. 261 din 13 septembrie 1946, sunt ajustate după cum urmează:

litera a) (*Omis*);

b) pentru examenele de procuror și avocat, de la 1.600 L. la 25.000 L;

literele c)-d) (*Omis*)

2. – 3. (*Omis*).".

*Note la art. 48:*

- Acesta este textul art. 1 din regulamentul menționat în decretul Ministrului justiției nr. 475 din 11 decembrie 2001 (Regulamentul privind evaluarea diplomei obținute de la școlile de specializare pentru profesiile juridice în scopul practicării profesiei de avocat și notar, în conformitate cu articolul 17, alineatul 114 din Legea nr. 127 din 15 mai 1997), modificat de prezenta lege publicată:

- "Art. 1. - 1. Diploma de specializare obținută de la școlile de specializare pentru profesiile juridice menționate la art. 16 din decretul legislativ nr. 398 din 17 noiembrie 1997, cu modificările ulterioare, este evaluată în scopul efectuării perioadei de practică pentru accesul la profesia de notar pentru perioada de 1 an.".

*Note la art. 60:*

- Pentru textul articolelor 372, 374, 377 din Codul penal, a se vedea notele de la art. 17.

- Acesta este textul articolelor 244, 381, 640, 646, 648-a și 648-b din Codul penal:

"Art. 244 (*Acte ostile față de un stat străin, care expun statul italian la pericolul de război*). - Oricine, care fără aprobarea Guvernului, face înrolări sau efectuează alte acte ostile împotriva unui stat străin, pentru a expune statul italian la pericolul de război, se pedepsește cu închisoarea de la șase la optsprezece ani; în cazul izbucnirii unui război, se pedepsește cu închisoarea pe viață.

În cazul în care actele ostile sunt de așa natură încât să poată perturbe doar relațiile cu un guvern străin, sau să expună statul italian și cetățenii săi, oriunde trăiesc, la pericolul de represalii sau riposte, pedeapsa este închisoarea de la trei la doisprezece ani. În cazul în care sunt urmate de ruperea relațiilor diplomatice sau în cazul în care apar represalii sau riposte, pedeapsa este închisoarea de la cinci la cincisprezece ani."

"Art. 378 *(Favorizarea personală*). - Orice persoană care, după ce a fost comisă o infracțiune pentru care legea prevede pedeapsa cu moartea sau închisoarea pe viață sau închisoarea, și în afară de cazurile de complicitate la acestea, ajută pe cineva să eludeze investigațiile autorității, sau să se sustragă de la cercetările acesteia, se pedepsește cu închisoarea de până la patru ani.

În cazul în care infracțiunea comisă este cea prevăzută de art. 416-a, se aplică, în orice caz, pedeapsa cu închisoarea de cel puțin doi ani.

În cazul în care este vorba despre infracțiuni pentru care legea prevede o altă pedeapsă, sau contravenții, pedeapsa este amenda de până la 516 euro.

Dispozițiile prezentului articol se aplică, de asemenea, în cazul în care persoana ajutată nu este învinuită sau rezultă că nu a comis infracțiunea.

"Art. 381 (*Alte încălcări ale obligației de loialitatea din partea avocatului sau expertului*). - Avocatul sau expertul, care, în cadrul unei proceduri în fața autorității judiciare, prestează în același timp, inclusiv prin intermediul unor reprezentanți, serviciile de asistență juridică sau consultanță în favoarea unor părți adverse, se pedepsește, în cazul în care fapta nu constituie o infracțiune mai gravă, cu închisoarea de la șase luni la trei ani și cu o amendă de cel puțin 103 euro.

Pedeapsa cu închisoarea de până la 1 an și cu amenda de la 51 de euro la 516 de euro se aplică în cazul în care avocatul sau expertul, după ce a apărat, asistat sau reprezentat o parte, își asumă, fără consimțământul acesteia, în aceeași procedură, asistența juridică sau consultanța părții adverse.".

"Art. 640 (*Frauda*). – Oricine, care prin înșelăciune sau fraudă, inducând pe cineva în eroare, obține pentru sine sau pentru alții un profit nejustificat cu prejudicierea altor persoane, se pedepsește cu închisoarea de la șase luni la trei ani și cu amendă între 51 și 1032 euro.

Pedeapsa aplicată este închisoarea de la 1 la 5 ani și amenda cuprinsă între 309 euro și 1549 euro:

1. în cazul în care fapta este comisă în detrimentul statului sau al unui alt organism public sau cu pretextul de a scuti pe cineva de serviciul militar;

2. în cazul în care fapta este comisă inducând victimei teama de un pericol imaginar sau convingerea eronată că trebuie să execute un ordin al autorității;

2-a) în cazul în care fapta este comisă în baza circumstanței prevăzută de art. 61, nr. 5).

Infracțiunea se pedepsește la plângerea victimei, cu excepția cazului în care se constată oricare din circumstanțele prevăzute la alineatul precedent sau o altă circumstanță agravantă.

"Art. 646 (*Însușire necuvenită*). - Orice persoană care, pentru a obține pentru sine sau pentru alții un profit nejustificat, își însușește banii sau bunurile mobile ale altei persoane, pe care le deține, cu orice titlu, se pedepsește, la plângerea persoanei vătămate, cu închisoarea de până la trei ani și cu amenda de până la 1032 euro.

În cazul în care fapta este comisă asupra bunurilor deținute cu titlu de depozit necesar, pedeapsa crește.

În cazul în care se procedează din oficiu, se face referire la circumstanța indicată la punctul anterior sau la oricare dintre circumstanțele indicate la alineatul 11 din art. 61."

"Art. 648-a) (*Spălarea banilor*). - In afară de cazurile de complicitate la infracțiune, oricine înlocuiește sau transferă bani, bunuri sau alte foloase din infracțiuni intenționate, sau efectuează alte operațiuni în legătură cu acestea, astfel încât să împiedice indentificare provenienței delictuoase a acestora, se pedepsește cu închisoarea de la patru la doisprezece ani și cu amendă de la 1032 euro la 15.493 euro.

Pedeapsa crește atunci când fapta este comisă în exercitarea unei activități profesionale.

Pedeapsa se reduce dacă banii, bunurile sau alte foloase provin dintr-o infracțiune pentru care s-a stabilit pedeapsa cu închisoarea de maxim 5 ani. Se aplică ultimul alineat din art. 648.".

"Art. 648-b) (*Utilizarea de bani, bunuri sau folose de origine ilicită*). - Oricine, care, în afara cazurilor de complicitate la infracțiune și a cazurilor prevăzute de art. 648 și 648-a, utilizează în activitățile economice sau financiare bani, bunuri sau alte foloase provenite din infracțiuni, se pedepsește cu închisoarea de la patru la doisprezece ani și cu amendă de la 1032 euro la 15.493 euro.

Pedeapsa crește atunci când fapta este comisă în exercitarea unei activități profesionale.

Pedeapsa se reduce în cazul prevăzut de alineatul 2 din art. 648.

Se aplică ultimul alineat din art. 648.".

*Note la art. 65:*

- Acesta este textul art. 3 din decretul legislativ regal nr. 1578 din 27 noiembrie 1933:

"Art. 3. Exercitarea profesiei de avocat și de procuror este incompatibilă cu exercitarea profesiei de notar, cu exercitarea unei activități comerciale în nume propriu sau în numele altuia, cu calitatea de ministru al oricărui cult care are jurisdicție sau preot, jurnalist profesionist, director de bancă, mediator, agent de schimb, broker, receptor agenție de pariuri, antreprenor al unui serviciu public sau al unei prestații publice, colector de taxe publice sau responsabil de colectarea taxelor.

De asemenea, este incompatibilă cu orice încadrare într-o funcție publică remunerată salarial din bugetul statului, autorităților teritoriale, primăriilor, instituțiilor publice de binefacere, Banca Italiei, lista civilă, magistratului ordinelor cavalerești, senatului, Camerei deputaților și, în general, al oricărei administrații sau instituții publice supusă tutelei sau supravegherii statului, provinciilor sau municipalităților.

Nu în ultimul rând, este incompatibilă cu orice altă activitate remunerată, chiar dacă constă în furnizarea de lucrări de asistență sau consultanță legală, care nu are caracter științific sau literar.

Fac excepție de la dispozițiile alineatului 2:

a) profesorii și asistenții universităților și ale altor instituții de învățământ superior și profesorii din școlile secundare de stat;

b) avocații și procurorii din oficiile judecătorești înființate în mod legal sub orice denumire și în orice mod pe lângă instituțiile menționate la alineatul 2, în ceea ce privește cauzele și acțiunile proprii entității pe lângă care își efectuează serviciile. Aceștia sunt înscriși în lista specială anexată tabloului.".

*Note la art. 66:*

- Acesta este textul articolului 3 din Legea nr. 335 din 8 august 1995.

Art. 3. (*Alte dispoziții în materie de asistență și asigurări sociale*). – 1. La art. 20, alineatul 4, din legea nr. 88 din 9 martie 1989, după prima secțiune se adaugă următorul text: cu scopul de a permite confirmarea imediată a incidenței asupra rezultatelor finale ale gestiunii intervențiilor de asistență și a susținerii securității sociale, instituția trebuie, de asemenea, să completeze un bilanț și un cont de profit și pierdere general fără managementul intervențiilor de asistență și de susținere pentru managementul securității sociale prevăzut de art. 37.

2. pentru anul 1996, suma totală prevăzută de art. 37, alineatul 3, litera c) din Legea nr. 88 din 9 martie 1989, este stabilită la 23 de mii de miliarde de lire, majorată, în anii următori, în temeiul literei c) menționate anterior. La litera c) din alineatul 3 din art. 37 din legea menționată nr. 88 din 1989, se adaugă, la sfârșit, următorul text:"majorarea cu un punct procentual". Până la 31 decembrie 1999, guvernul procedează la redefinirea distribuției valorii totale a sumelor menționate în prima secțiune a prezentului alineat în raport cu nevoile reale de susținere a contribuției statului la diferitele forme de gestiune a securității sociale în conformitate cu următoarele criterii, printre care:

a) raportul dintre lucrătorii activi și pensionari sub medie;

b) constatarea rezultatelor negative;

c) relația dintre contribuții și prestații prin aplicarea cotelor de impozitare nu mai mici decât media ponderată membrilor, a ratelor în vigoare în schemele respective.

3. Guvernul Republicii este autorizat să emită unul sau mai multe decrete, în termen de douăsprezece luni de la data intrării în vigoare a prezentei legi, având reguli pentru a reorganiza sistemul de prestații de asistență și securitate socială de invaliditate și incapacitate. Aceste reguli trebuie să fie ghidate de următoarele principii și criterii directoare: a) armonizarea cerințelor medico-sanitare și a criteriilor de recunoaștere aferente, cu referire la definiția persoanei cu handicap introduse prin Legea nr. 104 din 5 februarie 1992; b) armonizarea procedurilor de plată și revizuire a prestațiilor, fără prejudicierea celor din sectorul invalidității civile, al orbirii civile și al surd-mutismului, principiul separării între fazele de examinare medicală și cea de acordare de beneficii economice, după cum reglementează decretul președintelui republicii nr. 698 din 21 septembrie 1994; c) clasificarea intervențiilor în funcție de specificitatea diferitelor tutele, cu referire la normele de incompatibilitate și cumulabilitate a diferitelor prestații de asigurări sociale și de asistență; d) stimularea acțiunii de verificare și de control sub diferite forme de protecție de securitate socială și asistență, inclusiv prin formele de legătură dintre diferitele competențe ale administrațiilor și ale entităților de asigurări, cum ar fi constituirea, pe lângă președinția consiliului de miniștri, a unei comisii tehnico-administrative specifice, cu funcții de coordonare. După doi ani de la data intrării în vigoare a decretelor legislative de la articolul prezent, guvernul procedează la verificarea rezultatelor obținute prin aplicarea normelor delegate, inclusiv cu scopul de a verifica posibilitatea de a ajunge la identificarea unei singure instituții competente pentru evaluarea condițiilor de invaliditate civilă, de muncă sau de serviciu.

4. în sensul art. 9 din decretul-lege nr. 536 din 30 decembrie 1987, convertit, cu modificările ulterioare, prin legea nr. 48 din 29 februarie 1988, în materie de comparare automată a datelor, autoritatea pentru tehnologia informației în administrația publică dictează normele tehnice și criteriile pentru planificarea, proiectarea, realizarea, gestionarea și întreținerea sistemelor informaționale automatizate, precum și pentru integrarea sau conexiunea acestora sau, eventual, pentru alte forme de conexiune, garantând, în orice caz, confidențialitatea și securitatea datelor.

5. Listele beneficiarilor de prestații de asistență sau asigurări sociale, a căror sumă este condiționată de venitul individului sau nucleului familial căruia îi aparține individul, sunt, comunicate, trimestrial, de către agențiile de plăți, administrațiilor financiare care vor proceda la verificarea acestora venituri.

6. începând cu data de 1 ianuarie 1996, în locul pensiei sociale și al majorărilor corespunzătoare, cetățenii italieni, rezidenți în Italia, care au îndeplinit 65 de ani și îndeplinesc condițiile de venit prevăzute la prezentul alineat, au dreptul la o indemnizație de bază nereversibilă până la o sumă anuală fără impozit egală, pentru anul 1996, cu suma de 6.240.000 lire, denumită "alocație socială." În cazul în care persoana deține venituri proprii, alocația este acordată în măsură mai mică până la valoarea sumei menționate anterior, dacă este necăsătorită, sau până la dublarea sumei menționate, dacă este căsătorită, calculând venitul soțului prin includerea unei eventuale alocații sociale al cărei beneficiar este. Următoarele majorări ale venitului, care depășesc limita maximă dau naștere la suspendarea alocației sociale. Venitul este constituit din suma veniturilor conjugale, realizate în anul calendaristic de referință.

Alocația este plătită cu caracter provizoriu, pe baza declarației date de solicitant și este echivalată, până în luna iulie din anul următor, pe baza declarației de venituri încasată efectiv. La formarea venitului contribuie veniturile, după deducerea contribuțiilor fiscale și contributive, de orice natură, inclusiv cele scutite de impozite și cele supuse reținerii la sursă, cu titlul de impozit sau de impozit substitutiv, precum și pensiile alimentare plătite în temeiul codului civil. Nu sunt luate în calculul venitului compensațiile acordate la sfârșitul raportului de muncă, indiferent de denumirea acestora, avansurile din aceste compensații, contribuțiile restante supuse impozitării separate, precum și alocația și venitul obținut din casa de locuit. În vederea calculării alocației, nu constituie venit pensia plătită conform sistemului de contribuții în temeiul art. 1, alineatul 6, suportată de sistemul de management și entitățile de asigurări sociale publice și private care gestionează formele de pensie obligatorii în măsura corespunzătoare unei treimi din pensie și fără să depășească o treime din alocația socială.

7. prin decretul ministrului muncii și al asigurărilor sociale, în urma consultării cu secretarul trezoreriei, sunt stabilite modalitățile și termenii de prezentare a cererilor pentru obținerea alocației sociale menționată la alineatul 6, obligațiile de comunicare a persoanei interesate cu privire la propriile condiții familiale și de venit, măsura reducerii contribuției, până la suma maximă de 50% în cazul în care persoana interesată se află în institute sau comunități susținute de instituțiile publice. În măsura în care nu se prevede altfel în prezentul alineat și la alineatul 6 se aplică alocației sociale dispozițiile în materie de pensii sociale prevăzute de legea nr. 153 din 30 aprilie 1969, cu modificările și completările ulterioare.

8. Măsurile adoptate din oficiu de INPS, de modificare a clasificării angajatorilor în scopul contribuțiilor sociale, cu transferul ulterior în sectorul economic corespunzător activității efective desfășurate produc efecte de la data plății în curs până la data notificării hotărârii de modificare, cu excluderea cazurilor în care încadrarea inițială a fost determinată prin declarații inexacte ale angajatorului, în cazul modificării dispuse ca urmare a cererii societății, efectele hotărârii decurg din momentul plății în curs la data cererii. Modificările de încadrare adoptate cu hotărâri cu eficiență generală privind toate categoriile de angajatori produc efecte, cu respectarea principiului non-retroactivității, de la data fixată de INPS. Dispozițiile din prima și a doua teză a prezentului alineat se aplică și raporturilor pentru care, la data intrării în vigoare a prezentei legi, sunt pe rol litigii nedefinite prin pronunțarea unei sentințe definitive.

9. Contribuțiile la pensii și asistență socială obligatorie se prescriu și nu pot fi plătite la expirarea termenelor stabilite în continuare:

a) zece ani pentru contribuțiile aferente fondului de pensii pentru lucrătorii angajați și ale altor scheme de pensii obligatorii, inclusiv contribuția de solidaritate prevăzută de art. 9-a), alineatul 2, din decretul-lege nr. 103 din 29 martie 1991, convertit, cu modificările ulterioare, de legea nr. 166 din 1 iunie 1991, și excluzând orice cotă de contribuții suplimentare care nu este transferată în schemele de pensionare. Începând de la data de 1 ianuarie 1996, acest termen se reduce cu cinci ani, cu excepția cazurilor de denunțare a lucrătorului sau a urmașilor acestuia;

b) cinci ani, pentru toate celelalte contribuții la fondurile de pensii și asigurări sociale obligatorii.

10. Termenele menționate la punctul 9 se aplică, de asemenea, contribuțiilor aferente perioadei anterioare datei intrării în vigoare a prezentei legi, cu excepția acțiunilor de întrerupere, deja efectuate sau a procedurilor deschise, în conformitate cu reglementările pre-existente. Pentru calcularea termenelor de prescripție, nu se ia în considerare suspendarea prevăzută de art. 2, alineatul 19, din decretul legislativ nr. 463 din 12 septembrie 1983, convertit, cu modificările ulterioare, de legea nr. 638 din 11 noiembrie 1983, cu excepția actelor de întrerupere efectuate și a procedurilor în curs.

11. prin decretul Ministrului Muncii și Securității Sociale, în consultare cu Ministrul Industriei, al Comerțului și al Artizanatulului și Trezoriei, la propunerea comitetului administrativ competent, ca organ INPS, valorile contribuțiilor prevăzute la art. 1 din legea nr. 233 din 2 august 1990, cu modificările și completările ulterioare sunt modificate, pentru fiecare din rezultatele prevăzute de art. 31 și 34 din legea nr. 88 din 9 martie 1989, cu privire la cerințele de performanță și de funcționare, în conformitate cu indicațiile care rezultă din situațiile financiare aprobate de către comisia competentă cu periodicitate, cel puțin, trienală. În cazurile de deliberare a consiliului de administrație al INPS, pentru utilizarea avansurilor din rezultatele respective, pentru determinarea valoriii dobânzilor care trebuie achitate, se va proceda prin decretul ministrului muncii și al asigurărilor sociale, în colaborare cu ministrul trezoreriei, cu privire la rata medie a randamentului anual al titlurilor de stat.

12. în ceea ce privește principiile autonomiei conform decretului legislativ din 30 iunie 1994, nr. 509, în legătură cu entitățile de securitate socială privatizate, cu scopul de a asigura echilibrul bilanțului conform celor dispuse de articolul 2, alineatul 2, al decretului legislativ menționat anterior, de a respecta aceste prevederi și de a se concretiza în cel puțin 15 ani, ca urmare a celor rezultate și conform celor dispuse de articolul 2, alineatul 2 din același decret, sunt adoptate de către entitățile acelorași măsuri date de cotele contributive, de parametrii coeficienților de rentabilitate sau de orice criteriu de determinare a pensiei conform principiului proporțional cu vechimea în muncă acumulată și conform modificărilor derivate din cele prevăzute mai sus. Conform criteriilor de pensionare stabilite de entitățile de mai sus, perioada de referință pentru acordarea pensiei este definită, conform criteriilor stabilite la articolul 1, paragraf 17, pentru entitățile care gestionează forme de securitate socială substitutive și la același articol 1, paragraf 18, pentru alte entități. Pentru a avea acces la pensie anticipată de vechime în muncă, se aplică dispozițiile articolului 1, alineatele 25 și 26, pentru entitățile care gestionează forme de securitate socială substitutive și conform aceluiași articol 1, paragraf 28, pentru alte entități.

Entitățile pot opta pentru adoptarea sistemului contributiv definit conform prezentei legi.

13.

14. al treilea paragraf de la articolul 8 din legea 30 aprilie 1969, nr. 153 este substituit de următorul:

,,în scopul sintetizării pentru acordarea pensiei minime se va ține cont de o eventuală acordare a pensiei ce este lăsată în grija organismelor de asigurare din țările legate de Italia prin acorduri sau convenții internaționale de securitate socială; începând cu 1 ianuarie 1996, această sintetizare va fi recalculată anual în funcție de variațiile de sumă pentru acordarea pensiei din țara străină stabilite la 1 ianuarie al fiecărui an; în caz de orice ajustare periodică a pensiilor referitor la plata sumelor care depășesc cotizația datorată, recuperarea relativă va fi efectuată în conformitate cu articolul 11 din legea 23 aprilie 1981, nr. 155. Acordarea pensiei minime pentru care, de la 1 ianuarie 1996, suma datorată reiese a fi în plus, conform dispozițiilor stabilite la paragraful anterior, se confirmă conform măsurii stabilite la 31 decembrie 1995 până când suma relativă nu va fi reținută din pensia de bază. Modalitatățile de verificare a variațiilor sumelor pentru acordarea pensiei străine și taxa de schimb pentru a fi utilizată la conversia în lire italiene a acestor sume vor fi stabilite prin decretul ministrului muncii și de securitatea socială, prin consultarea miniștrilor de afaceri externe și trezorerie.”

15. începând cu data intrării în vigoare a prezentei legi, suma de plată lunară a pensiei, a cărui drept a fost dobândit conform cumulării perioadelor asigurative și contributive prevăzute de acorduri sau convenții internaționale în materie de securitate socială, nu poate fi inferioară, pentru fiecare an de contribuție, unei pătrimi din acordarea minimă valabilă la data de intrare în vigoare a prezentei legi, sau la termenul de scadență a pensiei menționate, dacă este succesivă acelei perioade. Suma de mai sus pentru vechimea în muncă inferioară anului, nu poate fi inferioară sumei de 6000 lire lunar.

16. suma de plată conform paragrafelor 14 și 15 și netul sumelor datorate pentru punerea în aplicare a articolelor 1 și 6 din legea 15 aprilie 1985, nr. 140, cu modificările și completările ulterioare și la articolele 1 și 6 din legea 29 decembrie 1988, nr. 544, dar și a sumelor datorate pentru prestație familială.

17. pentru punerea în aplicare a articolului 16, alineat 6, din legea 30 decembrie 1991, nr. 412, termenul prevăzut pentru adoptarea măsurii asupra cererilor prezentate la instituțiile de securitate socială de stat ce au legături cu Italia prin reglementări internaționale de securitate socială, începe, conform articolului 2, paragraf 2 din legea din 7 august 1990, nr. 241, de la primirea cererii complete cu date și documente solicitate de organismul de gestionare competent conform prevederilor obligatorii.

18. cu scopul de a asigura cea mai bună funcționalitate și eficiență asupra acțiunii de supraveghere în legătură cu realizarea obiectivelor privitor la prezenta lege specificate la articolul 1, alineat 1 și pentru a pregăti mijloacele adecvate pentru a urmări încălcarea obligațiilor de contribuție de asigurări sociale inerente prestației în muncă, va fi prevăzut, prin prevederile legale ulterioare, creșterea de personal a inspectoratului muncii. În același scop va putea fi prevăzută. Prin decretul ministrului muncii și a securității sociale în asociere cu ministrul finanțelor, instituția unității speciale a gărzii financiare pentru reprimarea evaziunii contributive, fiscale, de securitate socială și asiguratorie in limita alocărilor înscrise la Ministerul de Finanțe – rubrica 2 – garda financiară – pentru anul 1995 și următorii și a celor prevăzute de către organele competente.

19. Conform gestiunii speciale și regimului profesional corelat cu decretul legislativ din 20 noiembrie 1990, nr. 357, după ce au fost puse în aplicare dispozițiile referitoare la articolul 9 din decretul legislativ din 30 decembrie 1992, nr. 503, pentru muncitori și pensionari, indiferent de data pensionării, se aplică dispozițiile prezentei legi în materie de securitate socială obligatorie referitoare la muncitorii angajați și pensionați privind asigurarea socială obligatorie, cu dispozițiile articolului 4 din decretul legislativ nr. 357 din 1990, cu condiția de a nu fi dispuse diferit prin negocieri colective.

20. Investigațiile în materie de securitate socială și asiguratorie făcute față de angajatori trebuie să reiasă verbal, să fie notificate chiar și în caz de regularitate atestată privind reglementarea consecventă investigațiilor duse la îndeplinire, obligațiile administrative și contributive relative perioadelor de plata anterioare la data de investigație nu pot face obiectul contestațiilor ulterioare, decât cele derivate din comportamentul omisiv sau necorespunzător al angajatorului sau consecvent denunțului angajatului. Prezenta dispoziție se aplică chiar și pentru actele și documentele examinate de către inspectori și indicate în procesul de constatare, dar și în procesele redate de funcționarii de la Inspectoratul Muncii în materie de securitate socială și asigurare. Funcționarii propuși pentru activitatea de supraveghere răspund în mod patrimonial doar în caz de daune cauzate intenționat sau din neglijență gravă.

21. în ceea ce privește principiile ce stau la baza legislației privind securitatea socială, cu referire în special la regimul de pensionare obligatorie introdusă de prezenta lege, guvernul republicii este delegat să promulge în termen de douăzeci de luni de la data intrării în vigoare a prezentei legi, norme cu care, chiar și în ceea ce privește modalitățile de aplicare a dispozițiilor relative contribuției și plăților, activității administrative și financiare ale instituțiilor care se ocupă de asigurări obligatorii pentru invaliditate, pentru limită de vârstă și supraviețuire, se stabilesc, în funcție de o determinare precisă a modurilor de aplicare a diverselor competențe, de o rapiditate majoră și de o simplificare a procedurilor administrative chiar și cu referire la corelațiile existente între diverse gestiuni, modificări, corectări, extinderi, și unde va fi cazul, suprimări ale normelor în vigoare reorganizându-le, coordonându-le și reunindu-le într-o singură prevedere legislativă.

22. modelele decretelor legislative menționate de prezenta legislație în materie de asigurări sociale sunt transmise camerei deputaților și senatului Republicii, cu cel puțin 60 de zile înainte de data scadenței prevăzută pentru exercitarea delegării. Comisiile parlamentare competente în materie își exprimă opiniile în termen de 30 de zile de la data transmiterii. Pentru modelul prevăzut la alineatul 21, aceste termene sunt, respectiv, stabilite la 90 și 40 de zile. Aceleași termene sunt, respectiv, stabilite la 30 și 15 zile pentru modeleul de la alineatul 27 din prezentul articol, precum și pentru cel de la articolul 2, alineatul 18. Dispozițiile corective din cadrul decretului legislativ pot fi emise, cu respectarea termenelor și modalităților menționate, prin unul sau mai multe decrete legislative, în termen de 1 an de la data intrării în vigoare a acestor decrete legislative.

23. prin efectul legii din 1 ianuarie 1996, cota de contribuție a finanțării datorată pentru fondul de pensii al lucrătorilor angajați se ridică la 32% cu reducerea contextuală a cotelor de contribuții de finanțare pentru prestațiile temporare gestionate de art. 24 din legea nr. 88 din 9 martie, procedând, în mod prioritar, la reducerea altor cote decât cele de finanțare a alocației familiale, până la valoarea sumei financiare rezultate în urma majorării menționate. Reducerea cotelor contribuțiilor de finanțare a alocației pentru nucleul familial, prevăzut de decretul legislativ nr. 69 din 13 martie 1988, convertit, cu modificările ulterioare, de legea nr. 153 din 13 mai 1988, cu modificările și completările ulterioare, are caracter extraordinar până la revizuirea din partea instituției de acordare a alocației, cu măsuri adecvate de echilibru financiar din sistemul de asigurări. Prin decretul ministrului muncii și al asigurărilor sociale, în consultare cu ministrul trezoreriei, vor fi adoptate, măsurile necesare de ajustare, începând cu același termen, costurile pentru acordarea alocației pentru nucleului familial, sunt suportate integral de managementul prevăzut de art. 24 din legea nr. 88 din 1989 și, contextual, contribuția statului la tratamentele familiale, așa cum prevede normativa în vigoare este realocată în alte scopuri prevăzute de art. 37 din aceeași lege nr. 88 din 1989.

Traducere din limba italiană

18-1-2013 MONITORUL OFICIAL AL REPUBLICII ITALIENE Serie generală nr. 15

24. în aşteptarea intrării în vigoare a regimului reformei asigurării obligatorii stabilite de prezenta lege şi prin efectele relative financiare, începând cu perioada plăţii în curs de la 1 ianuarie 1996, procentele de contribuţie datorate asigurării generale obligatorii pentru invaliditate, vârstă înaintată şi urmaşii lucrătorilor angajaţi şi formelor de asigurare exclusive, de înlocuire şi exonerare a acesteia s-au mărit cu 0,35 puncte procentuale în sarcina angajatului şi 0,35 de puncte în sarcina angajatorilor care deja au obligaţia contribuţiilor prevăzute la articolul 22 al legii din 11 martie 1988, nr. 67, cu aceeaşi data de început şi până la 31 decembrie 1998, este prelungită contribuţia prevăzută la articolul 22 al legii menţionate nr. 67 din 1988, pentru partea relativa responsabilitaşii angajatorului în măsură de 0,35 puncte procentuale.

25. formele de pensionare complementare de la alineatul 1 al articolului 18 al decretului legislativ din 21 aprile 1993, nr. 124, cu următoarele modificări şi completări, pot continua cu prevederea formelor de contribuţie cu cifră fixă, rămânănd stabilite limitele facilitărilor fiscale prevăzute de decretul legislativ menţionat nr. 124 din 1993, şi de modificările şi completările ulterioare ale aceluiaşi decret.

26.alineatele 1, 2, 3 şi 4 ale articolului 6 ale decretului legislativ din 21 aprilie 1993, nr. 124, cu următoarele modificări şi completări, sunt înlocuite de următoarele:

„1.fondurile de pensie gestionează resursele prin intermediul:

a)convenţiilor cu subiecţii autorizaţi pentru exercitarea activităţii prevăzute la articolul 1, alineatul 1, litera c), al legii din 2 ianuarie 1991, nr. 1, sau subiecţii care desfăşoară aceeaşi activitate, cu sediul statutar în una din ţările care aderă la uniunea europeană, care au obţinut recunoaşterea reciprocă;

b) convenţiile cu societăţile de asigurare prevăzute la articolul 2 al decretului legislativ din 17 martie 1995, nr. 174, prin apelare la gestiunile de la ramura vi a punctului a) a tabelului anexat la acelaşi decret legislativ, sau cu societăţi care desfăşoară aceeaşi activitate, cu sediul în una dintre ţările care aderă la Uniunea Europană, care au obţinut recunoaşterea reciprocă;

c) convenţiile cu societăţile de gestiune a fondurilor comune de investiţie mobiliară; prevăzute la titlul i al legii din 23 martie 1983, nr. 77 cu următoarele modificări, care în acest scop sunt abilitate în vederea gestionării resurselor fondurilor de pensie în baza criteriilor şi modalităţilor stabilite de ministrul trezoreriei prin propriul decret, tinând cont şi de principiile stabilite de legea din 2 ianuarie 1991, nr. 1, pentru activitatea de gestiune a patrimoniului prin operaţiuni care au ca obiect valori mobiliare;

d) semnarea sau achiziţia de acţiuni sau cote de societăţi imobiliare în care fondul de pensie poate deţine investiţii chiar şi superioare faţă de limitele de la alineatul 5, litera a), de asemenea cotele fondurilor comune de investiţie imobiliară în limitele de la litera e);

e) semnarea şi achiziţia cotelor de fonduri comune de investiţie mobiliară închise în baza prevederilor conţinute în decretul ministrului trezoreriei de la alineatul 4 –quinquies, însă în orice caz care nu depăşesc 20 la sută din propriul patrimoniu şi 25 la sută din capitalul fondului închis.

1-bis. Instituţiile de gestiune a formelor de pensionare obligatorii în scopurile gestiunii resurselor adunate de fondurile de pensie achiziţionează investiţii în randul subiecţilor abilitaţi de la alineatul 1.

Instituţiile de gestiune a formelor de pensionare obligatorii, în urma consultării autorităţii garante a concurenţei şi a pieţii, pot încheia cu fondurile de pensie convenţii în vederea utilizării serviciului de colectare a contribuţiilor de plătit în fondurile de pensie şi de erogare a serviciilor; acest serviciu trebuie să fie organizat în baza criteriilor de separare contabilă a activităţilor instituţionale ale aceleaşi instituţii.

2.serviciilor de la articolul 7 oferite sub formă de venituri, fondurile de pensie adoptă măsuri prin intermediul convenţiilor cu societăţi de asigurare de la articolul 2 al decretului legislativ din 17 martie 1995, nr. 174.

2-bis. Fondurile de pensie pot fi autorizate de către comisia de supraveghere de la articolul 16 în vederea erogării în mod direct a veniturilor, prin atribuirea gestiunii financiare către subiecţii de la alineatul 1 în cadrul convenţiilor speciale în baza criteriilor generale stabilite prin decretul ministrului trezoreriei, în urma consultării comisiei de supraveghere de la articolul 16.

Autorizarea este subordonată existenţei cerinţelor şi condiţiilor stabilite prin decretul ministrului de trezorerie, la propunerea comisiei de supraveghere de la articolul 16, cu referire la dimensiunea minimă a fondurilor pentru numărul de înscrişi, la constituirea şi la alcătuirea rezervelor tehnice, la bazele demografice şi financiare de utilizat pentru convenţia cumulărilor totale în cadrul venitului, şi la convenţiile de asigurare împotriva riscului de supravieţuire în raport cu speranţa de viaţă peste medie. Fondurile autorizate în vederea erogării veniturilor prezintă către comisie, cu cadenţă cel puţin la trei ani, un bilanţ tehnic care conţine proiecţii referitoare la un arc temporal care nu este mai mic de cincisprezece ani.

3.pentru formele de pensionare în regim de serviciu definit şi pentru eventualele servicii pentru invaliditate şi condiţii preliminare decesului, sunt în orice caz încheiate convenţii speciale cu societăţile de asigurare.

În realizarea acestor convenţii nu se aplică articolul 6-bis al prezentului decret legislativ.

4.Prin decizia respectivelor autorităţi de supraveghere asupra subiecţilor de gestiune, care menţin toate puterile de control asupra acestora, sunt stabilite cerinţele patrimoniale minime, diferenţiate în funcţie de tipologia de furnizare ofertă, solicitate subiecţilor de la alineatul 1 în scopurile încheierii convenţiilor prevăzute la alineatele anterioare.

4-bis. Pentru încheierea convenţiilor, organismele abilitate de administraţie a fondurilor prevăd oferte contractuale, pentru orice tipologie de serviciu oferit, pentru cel puţin trei subiecţi diferiţi abilitaţi care nu aparţin grupurilor identice de societate şi în orice caz nu sunt relative, în mod direct sau îndirect, raporturilor de control. Ofertele contractuale adresate fondurilor sunt formulate pentru fiecare produs astfel încât să permită comparaţia ansamblului condiţiilor contractuale cu referire la diversele tipologii de serviciu oferite. Convenţiile pot fi încheiate, în cadrul respectivelor regimuri, chiar şi în mod comun între ele şi trebuie în orice caz să:

a) conţină liniile de adresare a activităţii subiecţilor stabiliţi în cadrul criteriilor de identificare şi de repartizare a riscului de la alineatul 4 –quinquies şi modalităţile cu care pot fi modificate liniile de adresare înseşi;

b) prevadă termenii şi modalităţile prin intermediul cărora fondurile de pensie exercită dreptul de încetare, luând în considerare şi posibilitatea pentru fondul de pensie de reintrare în posesia propriului patrimoniu prin intermediul restituirii activităţilor financiare în cadrul cărora rezultă investite resursele fondului la momentul comunicării către gestionar a dorinţei de încetare a convenţiei;

c) prevadă atribuirea în orice caz către fondul de pensie al titularităţii drepturilor de vot legate de valorile mobiliare în care rezultă investite disponibilităţile fondului însuşi.

4-ter. Fondurile de pensie sunt titularele de valori şi de disponibilităţi oferite în gestiune, rămânând prin urmare dreptul acestora de a încheia, în termeni de titularitate, acorduri diferite cu gestionarii astfel abilitaţi în cazul gestiunii însoţite de garanţia de restituire a capitalului. Valorile şi disponibilităţile încredinţate gestionarilor de la alineatul 1 în baza modalităţilor şi a criteriilor stabilite în cadrul convenţiilor alcătuiesc în orice caz un patrimoniu separat şi autonom, trebuie să fie calculate la valori curente şi nu pot fi deviate de la acest scop pentru care au fost destinate, şi nici să formeze obiectul aplicării, atât din partea creditorilor subiecţilor gestionari, cât şi din partea reprezentanţilor creditorilor însişi, nici nu pot fi implicaţe în procedurile de concurenţă care privesc gestionarul. Fondul de pensie este legitimat în vederea propunerii solicitării de revendicare de la articolul 103 al prevederilor aprobate prin decretul din 16 martie 1942, nr. 267. Pot fi revendicate toate valorile oferite în gestiune, chiar dacă nu sunt stabilite în mod individual sau nu sunt individuale şi chiar dacă sunt depuse la terţi, diferiţi de subiectul de gestiune. În vederea constatării valorilor obiect al cererii este admisă orice probă cu documente, incluse procedurile elaborate de subiectul de gestiune sau de către terţii care o depun.

4-quater, prin decizia comisiei de supraveghere de la articolul 16, asumată în urma consultării autorităţii de supraveghere asupra subiecţilor stabiliţi, sunt stabilite criteriile şi modalităţile omogene pentru comunicarea către fonduri a rezultatelor obţinute în aplicarea convenţiilor astfel încât să asigure deplina posibilitate de comparaţie a diverselor convenţii.

4-quinquies, criteriile de identificare şi de repartizare a riscului, în alegerea învestiţiilor, trebuie să fie indicate în statutul de la articolul 4, alineatul 3, litera b). Prin decretul ministrului trezoreriei, în urma consultării comisiei de la articolul 16, sunt stabilite:

a) activităţile în care fondurile de pensie pot investi propriile disponibilităţi, cu respectivele limite maxime de investiţie, cu atenţie particulară asupra finanţării micilor şi marilor societăţi;

b) criteriile de investiţie în diversele categorii de valori mobiliare;

c) regulile de respectat în domeniul conflictelor de interes incluse acelea care ţin de participarea subiecţilor semnatari ai surselor de instituire a fondurilor de pensie către subiecţii gestionari prevăzuţi în prezentul articol.

4-sexies. Fondurile de pensie, constituite în cadrul autorităţilor de supraveghere asupra subiecţilor de gestiune în favoarea angajaţilor acestora, pot gestiona în mod direct propriile resurse.”

27. la articolulul 3, alineatul 5, al decretului legislativ 30 iunie 1994, nr. 479, cuvintele :” şase experţi pentru inps, inail şi inpdap” sunt înlocuite de următoarele: „opt experţi pentru inps, şase experţi pentru inail şi şase pentru inpdap”. Prin convenţiile speciale instituţiile de asigurare publice vor reglementa utilizarea în comun a reţelelor electronice ale băncilor de date şi a serviciilor de ghişeu şi de informare pentru utilizare. În termen de şase luni de la data de intrare în vigoare a prezentei legi, guvernul republicii este delegat în vederea emiterii unuia sau mai multor decrete legislative care au la bază norme cu rolul de a stabili dimensiunile patrimonului imobiliar al instituţiilor de asigurare publice şi investiţiile acestora în domeniul imobilar de asemenea gestiunea lor, pe baza următoarele principii şi criterii de ghidare:

a)cesiunea patrimoniului imobilar, nefolosit în scopul utilizării instrumentale a fiecărei instituţii în termen de cinci ani de la emiterea normelor delegate, acţionând în baza precedentelor anuale ale cesiunilor determinate în baza aceloraşi norme;

b) definirea formelor de cesiune şi de gestiune ale patrimoniului prin vânzări, atribuiri către societăţi imobiliare, atribuiri către societăţi specializate, în baza principiilor de transparenţă, economie şi congruitate de evaluare economică;

c) efectuarea noilor investiţii imobiliare – sub rezerva planurilor de investiţie în curs de aplicare şi achiziţiile de imobile în vederea uzului instrumental – în mod exclusiv în mod îndirect, în mod special prin intermediul subscrierii de cote de fonduri imobiliare şi investiţii minoritare în societăţi imobiliare, identificate în baza caracteristicilor de soliditate financiară, specializare şi profesionalitate; în orice caz, vor trebui să fie adoptate toate măsurile necesare pentru protejarea obligaţiei rezervelor legale prevăzute de normele în vigoare;

d) aplicarea investiţiilor în raport cu necesităţile de bilanţ ale fiecărei instituţii, în baza criteriilor de diversificare a investiţiilor şi a deţinerii de cote în fiecare societate cu rolul de a minimaliza riscul şi în vederea excluderii formelor de gestiune chiar şi indirectă a patrimoniului imobilar;

e) verificarea anuală din partea ministerului muncii şi a asigurării sociale asupra procesului demisiilor şi asupra respectării criteriilor pentru noi investiţii ale instituţiilor. Cu comunicarea rezultatelor prin intermediul raportului special de prezentat în fiecare an către comisiile abilitate parlamentare;

f) desfiinţarea societăţilor deja constituite pentru gestiunea şi alimentarea patrimoniului imobiliar al instituţiilor menţionate.

28.începând cu data de 1 ianuarie 1996 vor fi supuse asigurării obligatorii pentru tuberculoză instituţiile publice de asistenţă şi binefacere (ipab) sau departamentele lor stabilite prin serviciul de sănătate naţional în baza articolului 26 al legii din 23 decembrie 1978, nr. 833, revenindu-le acestora doar calificarea de institutie publică de sănătate.”

13G00018